
In cuviartine, 
'zujatui de ricolte Ida Sello. 


Lis riproduzions a cjáf dai més, cernidis di Rafael Carozzo e 
dal Stroligant a' provegnin dal “Museo della Civiltà e del 
Lavoro contadino e artigiano” di Pagnà, e a’ son stadis foto- 
grafadis di Elido Turco. 

Il servizi fotografic a rivuart dai 'zujatui, des pagjnis di Pitti- 
no e di Delpin al é di Riccardo Viola. 








1992 


de vignude di Crist 


IL 1992 AL RISPUIN T: 


- al 6705 dal Circul Julian; 

- al 2745 de fondazion di Rome; 

- al 5751 dai Ebreos; 

- al 1370 dai Maometans: 

- al 2173 de fondazion di Aquilèe. 


FIESTS VARIABILIS: 
|| - la Cinise (4 di marz): 
|| - Pasche (19 di avril): 
| - la Sense (31 di maj); 
| - Pentecostis (7 di jugn): 
l - Santissime Trinitát (14 di jugn): 
- Corpus Domini (21 di jugn). 


FIESTIS DI PRECET: 

- dutis lis doméniis; 

- il prin dal an; 

- la Pifanie: 

- la Madone di avost (15 di avost); 

- Fieste dai Sanz (1 di novembar); 

- la Madone di dicembar (8 di dicembar); 
- Nadal (25 di dicembar). 


FIESTIS NAZIONÄLS: 
- La Liberazion (25 di avril); 
- Fieste dal Lavór (1 di maj). 














Preambul 


«Nol semearà un matèz» — al pensave il Strolic, chel 
dret di tirá dentri te boschete gajarine dai 'zuja- 
tui, juste un moment ben s'intind, i fruz di uë (e 
qualchidun di iar): tun lamp duc' a' podaressin 
becotá un grignel de memorie ch'a involuzze i 
Zücs. 

Ma sul tindi `l è capitát a colp di Cordenons un 
‘fantassut”’ suturno, cul cür incolm de semenze 
di puisie, ché ch'e rive a fà 'zujá cui “penácius” e 
cui sbufs de vite. 

Il Strolic j fide alore il vergòn di dute la memorie 
e lis pagjnis di chest librut, ch'a son "ne gote trin- 
dule in spiete di rivà ae corint, parcé 


Sul punt desòt 

‘na ous Paga ‘a repet: 
eterna — À no se 

'a me caressa; möur!- 


Cun Gjò, Renato. 
*IL STROLIC* 











ZENAR TAS 
Grati dai capiis (120 cm.) e un curtis di cusine a 
mieze lune. 








PRIN DAL AN 

5. Basili 

S. Gjenoefe 

S. Ermis 

S. MELIE e 


PIFANIE 

S. Lucian 

S. Severin 

S. Julian 

S. Aldo 

5. Paulin di Aquilee 
S. MODEST 


S. llari vescul D 
B. Duri di Pordenon 
S. Maur abát 

S. Marcel pape 

S. Antoni dal desert 
S. Prische 

S. MARIO 


20 L Ss. Bastian e Fabian 

21 M S. Gnës vergine 

22 M S. Vicenz 

23 J S. Merenziane 

24 V S. Francesc di Sales 

S Conversion di S. Pauli 

6 D SS.TITO E TIMOTEU € 


S. Anzule 
S. Tomás di Aquin 
S. Costant 

S. Martine 

S. Zuan Bosco 

SANT ANTONI DA LI BESTIS 


A si era in plen unvier, freit ch'al ti entrava in 
tai ues. 

E al ti feva trimá come na vimina. 

“La sò stagion poh”, a disevin ingrisignidis, pi 
fagòs di siai e siarpis, che feminis, zint in glisia a 
la Messa di Sant Antoni, tal suna svelt e content 
da li ciampanis e il còri a galop dai ciavai tignus a 
redina dai fantas, il mugugná pal freit dai vigelus 
e vacis e il sbegheá da li fèdis. Dut il bestean di 
ogni famea, ben stringhiat e sborfát, tegnut par la 
cuarda, ciavessa, ciadena, e i bous dai fituar, pal 
ciavestri, a lu menavin four dal stali e a lu para- 
vin fin in strada, four di ogni portón. Uli, fer, s'al 
steva fer! al *scoltava" encia lui, la Messa di Sant 
Antoni da li bestis. I ciavai, invensi, a ju menàvin 
in plassa, four da la glisia. “Si jot che chei a an un 
grado pi dal cian”, 1 disèvin nu canais di sinc-seis 
ains, invidious parseche i fantas a no ni lassavin 
zi cul nustri giatut o cianut, tal bras, cun lour in 
plassa. Ma i cugnivin stá uli, fers, cui omis, vacis, 
pioris, mus, vigei... uli dal porton in strada. E in 








pi plata il giatut, cianut o cheba dal gardelin, “che 
ches non son bestis ch'a rindin e a mangin di bant”. 
Duncia no degnis di benedission di Sant Antoni. 

"Epur il pursit”, i serciavin di protestá nu. 

"Votu meti”, a tajavin curt i omis. Zontant: “E 
po' chei ch'a son in plassa a ciapin la benedission 
encia par chei ch'a son tal ciot”. 

Il plevan al tigneva curta la messa pi ch'al po- 
deva, parvia che li puartis da la glisia a erin spa- 
lancadis, ch'a scoltassin chei four, e, dunci, encia 
lui al veva un freidòn. Al Santus, li ciampanis a 
tornavin a suná di minór e a finivin doma quant 
che il plevan, pivial in ta li spalis e massa dal sacel 
da l'aga santa in man, pront par benedi, al si fer- 
mava in tal plassal da la glisia. La zent a serciava 
di fa tasi e sta fermis li bestis, a giavava il ciapiel, a 
feva il sen de crous e a spetava di savei quant ch'a 
finiva la benedission. Il segnal a lu deva, par solit, 
qualchi “sciavassacuel” da li Miriscis, partint a ga- 
lop e a fá il ziru di ogni borc. La zent a restava fer- 
ma enciamó un moment cul ciapiel in man, sa- 
vint che in chel moment, il plevan al benediva 1 
pursis di Sant Antoni. Ch'a erin in ta li sciaipis, 
plens di fan e di freit, in tai scialins da la glısia, 
Chei pursitus, di nencia 50 dis, a ju tignevin, la 





zornada prima, sensa mangiá. E al era il so parsé. 

Dunci, benedidis li béstis, il plevan al meteva 1l 
deit imbramit in ta la ponta da la lenga e po al ta- 
cava a voltá chei sfuejus sutii sutii dal librut da li 
benedissions e al sgarfava tossint e stranudant, fin 
quant ch'al ciatava la pagina justa. La "benedis- 
sion pal pursit di Sant Antoni". E al tacava a 
preá chel latin che la zent a capiva si e no. Ma 
ch'a saveva ch'a ghi domandava al Sant, e a lui a 
ghi vodavin ches besteutis, parchel a si diseve 
pursit di Sant Antoni, ch'al jodes di fa l'impussi- 
bul par judáju a ciatá di mangia, di bevi, di pará- 
si, ch'a no ciapassin la giandussa e il mal russin, 
ch'a no zessin tai piricui e ch'a cressèssin di passa 
un quintal. Po a ju benediva butanghi tanta di 
ché aga santa, che 1 pursitus a finivin di trugná e a 
si metevin a siga coma danas. Il muni an ciapava, 
un a la volta, pal sgaret e al ghi lu consegnava a 
un fantassel, ch'a lu ciapava in tal bras e a lu par- 
tava a metat borc. Un par borc. A lu pojava ju 
four dal portón, andulà ch'a era na podinuta ple- 
na di lavaduris. Il pursitut (eco parseche a no ghi 
devin di mangiá la zornada prima), al si butava ta 
la pòdina e al tacava a supa coma un dislubiat. Al 
doventava sglonf coma un balinut. Po al zeva 











dentri in tal portòn e al si cujetava, sot dal puar- 
tin o tal stali. E al durmiva coma un canajut di 
cuna. Dismot ch’al era al zeva four in strada e al 
serciava di mangia ta n'altra ciasa. Sglonfat ch'al 
era, al durmiva. Par torná in strada e zi ta n'altra 
ciasa... Cusi ti jodevis par ogni borc un pursit a 
spas, libar, rispetat di ducius. 

Ché, a faighi malagrassis al pursit di Sant An- 
toni, i no ti varessis vut ben di vita. Oh: no stin 
ciacará di «gratalu»! Pesu che petaighi a un predi: 
guajmailui a cui ch'a vares ausat! No no: ansi 
ogni borc al feva un a ragata dal altri a cui ch'al 
feva doventa pi grant e biel il pursit. Rivat Nodal. 
la bestia a rivava di quintal e alora a lu copavin, a 
lu fèvin su e quant che la roba a era suta, a ghi la 
regalavin ai puorès dal pais. 

L'usansa a € zuda indenant fin che a no son ri- 
vadis a còri tantis machinis in tai pais. Ta qualchi 
pais a son zus indenant fin dopo il sinquanta. E jo 
ogni volta ch'i jodevi un pursit libar a cori ator 
pai borcs, i no podevi fa di mancul di pensá: “Sa- 
rajal content chel pursit, di essi di jutori e conso- 
lassión dai puorès?” 


(furlan di Cjasarse) OVIDIO COLUSSI 





'Zücs e 'zujatui 


Quanch' al deventa clar che lis formis e lis re- 
gulis dal 'zujâ 'a son la suaze plui impuartante 
dal mont di un frut, il 'zujatul '| é rivát fintrimai 
sui bancs de scuele. 

E 'ne mestre di bon intindiment, Ida Sello 
(1890 - 1971), 'e pensa tal 1924 di furni la 
cartolarie, a pro di asilos e scuelutis dal Friül, 
cun materiál e 'zücs ch'a morestassin mans e 
zurviel de canae. 

Ve' une zerce, alore, des milante nainis e scja- 
tulis (mantignudis e ordenadis de gnece Ma- 
rie) de ricolte Sello, cu la zonte di quatri tocs 
ch'a partegnin ae colezión Ciceri. 

I. SELLO 


MATERIALE PER, ASILI INFANTILI | 
E LAVORO MANUALE NELLE SCUOLE 

Valceline 


Spinis di un sium 

il trimá 

ch'e ti ven 

dentri il sclap di une mont. 
Ti torne un bas lement 

di un 'aghe 

tune sfrente cence il voli di Diu. 
Ti dül il svol di un nimbli 
e il sigo 

ch'al bat te piere 

s'infonde tun cjanál 

di revòc in revòc... 

Po s 'incjante il to sium 
tun flori di colórs 

che si nizzin 

tal meracul di un lat. 


MARIA FORTE 











Fil 


Il "sop 


Cusidura o recam 

il 'sop ch'al fai il vivi 

un moment sun chel átri? 
Dome fil ch'a si ponta, 

va e ven, 

su la tela simpri pi rara. 


sop = ingredèi 


(furlan di Navarons) NOVELLA CANTARUTTI 





MARCIAT DEL SABU 
A PORDENON 


Al fatu da zi al merciat del sabu a Pordenon a’ 
els sempri stada `na robona, par nosaltris da Cor- 
denòns. Métisi la muda pi rincurada, i söcui pi 
ben inrosas, stringhia al ciaval e tacalu cui sies 
furnimins pi bei al eis pouc, s'a no se pensa a l'a- 
gitasion c'a se ciapa a sintissi di: “Doman te ziras 
al merciat!...” 

Jò soi stat sabu quindis e ai pajada ancia la 
multa. Adès a me ven su al simoru se pensi a la 
figura mischina che ai fat, davant a chei ciapa- 
ciócs che in divisa negra e manessis blancis a’ 
spètin la pori zent in dutis li croseris par disighi: 
“Te as sbalgiat! Paia la multa!... e tas”; e devant a 
chei quatri straccaplassis de Pordenon cu la spol- 
verina incragnida, c'a volèvin fami la baia, dut 
parsé al nonu a' 1 à vignút al mat da fami zi a Por- 
denon par tuoi i cospetons par fa la setimana. 
Cussi par sparagna vint franchi, i n'ài paiás sin- 
quanta e in pi varès dovút salta la marinda. Sigur, 


20 








parsè, paiada la multa, eri restàt senza nincia un 
boru in sacheta. 

Ma jò no suoi cuculin! Cul stomit ch'al sigava 
vendeta e l'anema in rivolusion, dopu veir metut 
al ciaval tal curtif de Coran, cui socui in man, 
suoi passat come l'ira de Diu in miès li barachis e 
i barachins, tra la zent che a' ziva e vigniva sot un 
caligu de parolis c'a se incrozavin: “Chista ë pref- 
feribbele! ... Rasoi e lamette! ... Crema per scarpe! 
... Clavatte signolii! ... Mom! Ragazzi, lasciamme 
lavorä! ... Cinque pezzi! ... Aspirina! ...”. 

Cui uoi spalancas da la disperasion, ài iudut 
par un moment anciamò, vivi intor de me come 
una Babele c'a no sa se c'a voul: Pordenon cui 
sies sotpuartis, cu lis sos ciasis sotsora e cui sies 
ciampanilis. Dopu, no ài pi capit пша. Ai sintut 
H palpibris a sbassasi su duta la confusion c'a pa- 
reva ripetimi: “Te às fan! Te às fan!”. 

Tra un sburt e l'altri, tra un peston e un'altra 
sflocomada, me suoi sintüt porta ca e là, finchè 
una vous c'a saveva de Paradis a' no me à di- 
smuot: “Emental... provolon... pegorin... gorgon- 
zola...". 

Una baraca de formadi, Signour, cun tantis 
piesonis una sora l'altra come tantis colonis c'a 

no finivin mai, e al sior c'al me invitava: “Volo 
sercar?... Chel serchi, senza complimenti... 

Bambin Diu! altri che sambleotes! non d'ài fas 
propriu! E che serci chistu, e che provi `stu altri, 
al me par massa salat! ... Stu chi al eis lemit, chi- 
stu massa ciar e 'stu altri massa magri, e chel vert 
a` no me plas!... E cun 'sta solfa, da una baraca a 
l'altra, sun de sercis e senza paià un boru, in bar- 
ba ai ciapa-ciocs de Napoli, ài ciapàt una spansa- 
da che me ricuardarai fin che vif. 

A pena rivat a ciasa j'ai dat reson al nonu, parse 
lui al diseva sempri: “Nani, la roba pi buna a’ eis 
che ch' e ven gratis!”. 

De la multa no ài fat motu, ma - pa la mado- 
cia! — la spansada de formal i l'ài contada tre uol- 
tis, tan che 1 ài fat vigni l'aga muarta in bocia e la 
dilatasion de stomit che a’ 1 à duràt "na setimana 
de fila. 


1947 
(furlan di Cordenóns) RENATO APPI 

Cacos 


C'acos inglassas 

nus di fuéis e di gola 
balunùs di vecia sagra 
tal curtìf suturnu 

a pindulòn 

tal vint di tramontana 
ch'a ju nissula 

par nissuna brama... 


Cacos inflamás 

ch'a ti lèin 

i dinc' di lat 

ciocolata e mèil 

di un sun a bocia vierta 
maduras a fadia 

pi da li’ sücis e da l’ùa 
e mai par 'na passuda... 


(furlan di Cjasarse) GIUSEPPE MARIUZ 

'Zücs e 'zujatui 


Picjòce di len piturat (А. MII. Italie), cjavalut di 
cjarte pestade (Furga, Italie), bale di pano e 
camion di fiàr (Metalgraf, Italie) cu la suste di 
cjaria: i materiai par conta lis 'zornadis dal jés- 
si fruz. 


Atu savüt? 

Ce robe? 

Che cu la cjár si fás il brüt. 

Atu savüt? 

Ce robe? 

Che il diaul '1 ë muart massepassut. 


* C 


Ricolte Ida Sello 








A MONSANTA IN TIMP DI UERA 


Lassu adalt sun ché cima a tramontana, il san- 
tuari di Monsanta al vegla "za di secui su Gurizza 
e sul país dulintór. Cul biel timp, il voli imbrazza 
un orizont ch'al cjapa dentri `! mar cu Lusinz in- 
darintat sot dal soreli ch'al incea, intant ch'al cor- 
ju pa planura fin a spari dapit da mont di Petean, 
platat dai roncs di Fara. Un santuari pojat dongja 
lis stelis, destinazion preferida di popui di gjarna- 
zia diviarsa. Lu san 1 miárs di pelegrins riváz di 
ogni cjantòn par preá, in marilenga, la Vergjne, 
comparida a ché pastorela di Gargár. 

A” si cjatavin duc’ insieme come boinc’ fradis: 
Todescs, Furlans, Talians e Sclás par preá la Ma- 
donuta senza fregul fil spinat e stangjs par confin. 
Ogni tant, biel lant-su, `a s'incontrava `na capelu- 
ta da “Via Crucis” su l'òr da strada plena di pòl- 
var ch'e invojava a rifleti. Un numar di fedei sen- 
za fin, al veva talpinat par chel troi cu la speranza 
In cúr di rizévi una grazia di partá a cjasa. E una 
volta riváz sul sagrát, se gjonda, se sospirón par 
chel sintisi finalmentri dapis da risultiva di grazia 








par ogni credent. Dopo la fadia `e jera un cjalá in- 
cantesemäz, li’ belezzis di natura a partada di 
man e scuviarzi, squasi par cas, altris doi santua- 
ris pojaz sul òr dal zil. 

Ve” la, a soreli a mont in Furlania, la fuartezza 
di Madona di mont e lavia da banda da Sclava- 
nia, chel di Maria Zell di Liga parsòra Canal. 
Propri là, sul fini dal ’700, al cjatà ripar l'altar 
majòr di Monsanta, dopo la sopressiòn dal con- 
vent dai fraris par man dal fi di Maria Teresia. 
Tre santuaris come tre altars di una catedral in- 
mensa cul sufit di stelis. I glons di cjampanis a' si 
corevin daúr simpri cul stés ritornèl: amór, per- 
dòn e pas ch`e racomandava la gran Mari, la sve- 
ta Maria, la heilige Muti, la santa Mama di dutis 
li” graziis. Al era chel, un biel vivi in santa pas di 
cristian, un la d'acordo tra etniis cun lidris diviar- 
sis fintant che "na di, il diau al à scjadenát il mon- 
tafin. La bissabova da uéra, come `na plaja gnova 
di Egjt, 'e jera plombada di colp a savoltä la vita 
di tantis fameis e popui. Duc” 1 omps a’ erin staz 
ingrumaz e fas parti in premura pai frons. 

In ché gnot di novembar da “14, a’ no vevin sie- 
rat fregul voli 1 doi fradis cu la sbisia di jèssi 
pronz, l'indoman matina, par la bunora a Mon- 


santa. Il pari, ancja lui reclamát, al era partit las- 
sant bessóla la femina cun zinc fis di tirá-su e doi 
viei di staj daúr. Il barba, comandant dal so stes 
regiment, al veva sentenziát: “No son scusis ch'a 
tegnin, la lez `e je compagna par duc’, duncja, il 
dove si scugna fa” e lui al si era slontanát cul cür 
sglonf di passion a lassá ché sdruma di fruz e 1 doi 
viei su lis spalis da femina. 

Tal fratimp chista meschina, ch'e veva `na de- 
voziòn particolar pa Madonuta di Monsanta,'e 
veva fat subita il vòt di la, cui doi fruz plui granc', 
a prea la grazia di torná a viodi il siò omp san e 
salf di gnóf a cjasa. Al era ancjamò scür cuanche la 
comitiva 'e si era inviada sun tun scjalár tirát di un 
cjavàl, sü pa strada fonda di Gurizza duc' ben in- 
tabaráz sot da mantilinis cul capuz. Duta la strada 
a' vevin sgragnolát rosaris e 1 fruz, stracs pa gnot 
passada in blanc, si erin indurmidiz come zocs. 
Riváz sul puint di Salcan, "na sintinela todescja j 
veva comandáti di spesseá via dilunc par no cjapa 
'na sclopetada ta schena. Al cricava `romai di co 
rivarin dapis da mont e al era dut innulát e di tant 
in tant, qualchi gota di ploja j sclipignava la musa. 

Planchin planchin, un pàs daür chel altri, a' 
rivarin no senza fadia, sul sagrát dal santuari. No 

`nd'erin cuissa se pelegrins. La stagjòn da plois `e 
sconseava di metisi in viaz e ancja la paura di pe- 
ricui, frenava la voja di movisi di cjasa. I doi fra- 
dis `a jerin restaz di stuc a viodi ché biela Mado- 
nuta e 1 quadris picjáz atòr atór da parez, cun 
tantis storiis una plui biela di ché altra e viodi sul 
altär cjandelis e cjandelutis impiadis e tanc’ con- 
fessionaris dilunc-fúr da glesia. Cun devozión 
scoltarin una messa daúr ché altra intant che un 
coro di vós bielonis, al cjantava cun tun lengaz 
mai sintút prima. A” vevin mangjat tal convent 
dai fraris e durmit in tun camaròn sui stramaz di 
scussis. Duta la santa gnot `e veva soflát e urlat la 
buera cun tun davöi d'infiár e someava propri 
ch'e vès vit ché, di parta via la glesia cun duc’ lor 
insieme. Ma l'indoman е jera tornada la calma e 
ancja la ploja, `e veva smitüt di cola. Un biel so- 
reli jevat-su dai mons j veva puartati la ligria tal 
cur e "na speranza gnova ju veva compagnaz tal 
torná indaúr a cjasa. Finit il flagèl de uera, il pari 
al era tornat san e salv in pais dopo di vé passat di 
cuetis e di crudis e la serenitat `e jera tornada in 
ché famea. 


(furlan di Fara dal Lusinz) ANNA BOMBIG 

Par indulci il mës 


Un dolzut di mandulis e nolis 


A' coventin: 

125 grams di farine di ris e 170 grams di sucar e 100 grams 
di spongje e 50 grams di mandulis dolcis e 50 grams di nolis 
scussadis e 4 ús e un fregul di vanille. 


Preparazion: 

si scussin lis mandulis e lis nolis cu l'aghe cjalde e po 
sujális tal soreli o dongje de stue. Dopo vélis pestadis 
ben ben tal pestel o ancje tal sbatidòr, metéilis insieme 
ae farine di ris e a dôs sedons di sucar. Po sbatéit i 05 
cul sucar restát e daspò 'zontait l'impast di mandulis e 
nolis, continuant simpri a messedá. Par fini, 'zontait la 
spongje disfate, lavorant ancjemò la messedanze. Me- 
teilu tun stamp slis e alt almancul un quatri-cinc déz. 
Pojailu tal fòr no masse cjalt, par un 40 minüz. 


* Un dolzut antic che ur plasara ancje a chei di cumò, 
par fa front al frèt di zenár. | 


LUZIAN VERONE 

FEVRAR 
Pesenál de Cjargne (sec. XIX) e une glovute par 
disfá i grops de polente. 

DAÈL 


Al jere tant timpon che Daèl al jere no dome 
un non ch'al mi sunave ben ma ancje un lúc cun 
tun atrat particulár: un atrat di eleganzie plui che 
no di bielezze, ma no dome parvie des diviarsis 
cjasis dai siórs di une volte cui lórs parcs e `zar- 
dins... Mi veve parút, e mi par ancjemò, che an- 
cje 1 spazis, lis stradis, il mostrasi des cjasis, ancje 
des plui modestis, e i lens e dut, a` vèssin une lór 
nobiltat, no cjapade dai omps ma native: valadi 
une nobiltat di mürs, di cops, balcons, pins, rói, 
puartis, buteghis, andronis, e la plazze, la claretat 
de glesie, lis sòs pieris... 

Cetant ver che mi par, a Daèl, che la nobiltat a’ 
puèdin véle plui i ambienz che no i esponenz des 
superioritaz di ir tanche di vué. No sai cui ch'a 
son i esponenz di vué, la che invezzit pes residen- 
ziis plui in viste dal lúc mi son rivaz tes orelis 1 
nons ben cognossúz di Attems e Strassolt, e chei 
di Teuffenbach, Parisi, De Nipoti, Michieli. Ma 
plui di duc”, ancje parvie ch'al s'inten propit al 
vué, mi e risultát impuartant il non di Formentini. 

Сип tun ami ch'al à vút passát ипе buine part 
de só vite tun pais la dongje, `o ai vit stát plui di 
une volte a Daèl, e ogni volte ’o ai cjalát ator ci- 
rint di capi il parcè di ché eleganzie fate — al pare- 
ve e al par simpri — propit di nuje. “Alc al vara 
ben di séi!”, mi disevi, e simpri `o scrutinavi ca e 
la, par brinca qualchi particular. Ma no mi jeri 
mai intivat sun Formentini, ch'o savevi invezzit 
dal so biel lúc di San Florean bande Gurizze. 

Une biele di, dibòt platade tune androne, 'o 
viodin une tabele. `E je stade une biele scuviarte! 
Al jere serit: “Musei Formentini della civilta con- 
tadina del Friuli Imperiale”. Nus a fat colp no 
dome il fat da l'esistenzie, fin in chel discognossu- 
de, di un Museo a Daèl, ma plui di dut il “Friuli 
Imperiale”. `O jentrarin, tanche si fos a Schòn- 
brunn, par un grant porton in tun grant ambient. 
No jerin la lis bielisiis caprizziosis dal baroc ni la 
suntuositat de residenzie bande Viene, ma diche- 
linstès il rustic la dentri al jere dut sul grant, e la 
civiltát contadine 'e veve un risalt straordenari. 

A mi mi par di vé cognossüt un Formentini e di 
vé anzit ’ziràt cun lui par faj cognossi lis ostariis 
plui impuartantis di Udin. Mi visi dal particular 
di une só proteste pe mancjanzie di une etichete 


35 





ch'e certificas la vigninze dal Cuei di un blanc. 
No sai se si trate dal stes Formentini che, cul non 
di Michele, al firme un biel scjap di opuscui une- 
vore eleganz ch'a tratin no dome dal vin ma ancje 
dal asèt, dal vueli, de sgnape e di altris cjossis in- 
teressantis, ch'a mòstrin di gust e cun bon gust 
cetantis bielis cjossis. Pensait che la dentri а” son 
dica e dila ambienz luncs cent metros e larcs siet, 
cun ogjez di ogni fate. Ma ’o sin restaz co si ë pre- 
sentat il conservadòr di chel Museo cussi grant, la 
che, tra mijars di ogjez, `o vevin viodut artesans 
sun voris dilicadis di ristaur: il conservadór alè 
un ’zovenut, un student di lez, ch'al a vincjecinc 
agn, ma ti risulte subit un furdiserie: nol parten 
`e sdrume di chei che propit par distinguisi a` de- 
vèntin duc' compagns, trasgressifs, e rocketárs, e 
po, ch'a sein hooligans o skinheads, rambisc’ o 
punks o ce, la diferenzie no je mai sostanzial, e 
dutcas simpri al mancje il sens dal gust. Net, mi- 
surát, cortés, disponibil, infórmát, il nestri 'zovin 
conservadòr: un gurizzan che tal nestri timp con- 
fusionat al pant la conduranzie di un stil che nus 
revòche la mitiche Mitteleurope. 

Sui libri che Josef Fornasir al à dedicat a Daèl 
si le] che tal passat i Daelòz e" an vude patide ce- 











tante miserie. Cundutchel, come a tante biade int 
di chest mont, ur à tocját ancje a lór di bati e di 
muri par cont di chel e di chelaltri, ma no urè 
mancjade la sodisfazion di vigni gloreáz dopo 
muarz. Dutcás, te storie `e je la vite ch'e reone ce 
plui ce mancul daúr des cundizions ch'a son vi- 
gnüz a cjatäsi tai secui lis inz e i lors ambienz: alè 
par chel che ancjemò vué a Daèl no si a dome i 
signái di pieris cun qualchi alc di Todesc, magari 
propit tal cúr dal pais (tal miór lúc, sore la jentra- 
de de biele glesie, `e je une grande lapide cun tune 
scrite latine e i nons dai plui granc’ benefatòrs, i 
prinzips di Eggenberg e di Schwartzenberg), ma 
ancje une flesumie, un spirt, un jéssi che, ancje 
par Talian, a` puàrtin a revoca il “Friuli Imperia- 
le". Indalarest, il Fornasir, cun onestát di storic, 
| al ricuarde che propit i Daelòz si cjatavin ben sot 
da l'Austrie, al pont di jéssi tignüz par “fedelissi- 
mi". 

Ma si lej ancje la furlanetat sclete di cheste int. 
Significatif, in rivuart, ce ch'al ven ricuardat dal 
pinsir di un autór di lenti, Tite Gaspardis: che j ül 
lavorát par jéssi "un omp e no un nemál" e che 
dopo dal lavór si pó gjoldi pardabon co «un flasc 
dal vin plui bon / baste a rimeti in ton / qualchi 


34 


onest furlan!». Par capi cheste ligrie, J úl pontade 
l'atenzion su la peraule “onest”. `E je une peraule 
biele tanche la campagne dal dulintòr, che, cun- 
dutche si è in gran planure, no ti da une idee di 
plac, ma s'impar biel mote, cun culturis svarea- 
dis, rivài, boschetis, tant di semeá, dibòt, a un 
componiment musical. Il non di Daèl — a” disin i 
studiós spezialisc’ — al ven dal Latin “agellus”, 
venastäj, par Furlan, “cjamput”; e chest diminu- 
tif al merte incolmenát di tante simpatie latine, 
furlane e imperiál. 


LELO CJANTON 

L'agnul dal cis'cièl 


Una zornada al plòuf, 
un'altra al torna biel, 
ma l'agnul dal cis'cièl 
lá su plui no si mòuf. 


Al resta cu la man 
simpri a mostra chel puest: 
al fissa i voi lontan 
lajú viers di Triest. 


| (furlan di Cesclans) SIRO ANGELI 

'Zücs e 'zujatui 


Gjat di carton e balutis di ciruloide par indrezza 
la ... smicje. 


Al jere une volte Pieri si volte 
j cole la sclope 

Pieri si cope 

j cole il curtis 

Pieri al vuaris 

j cole la cjadree 

Pieri al pedee 

j cole il taulin 

e Pieri al béf il vin. 


"== 


Dite J.W.S. e 8. (Gjermanie) — 'Zücs Spear 

Ricolte Ida Sello 











SALAMS E ONESTAT 


Doi fradis, contadins di Migëe, a’ vivevin in doi 
quartirs separas, te stesse ciase. 

La tiare, une trentine di ciamps, la lavoravin 
insieme, spartint pero il racolt in dôs parz, che 
ognun al si tignive par sè pensant di consumalu o 
di vendilu tal mi6r müt pussibil. 

La cantine la vevin in comun, ma damigianis e 
caratei a’ erin ben spartis, ancie parceche a Carlo 
J plaseve alzá il comedon unevore spes, mentri 
Zei al jere abituat a bevi quasi simpri sòl aghe di 
pompe. 

Insieme a` fasevin cressi ogni an doi biei purcis, 
cussichè, "za prime di Nadal, il "zenar te cantine 
al jere plen di sfilzis di luianis, di musez, di san- 
ganei, di marcundelis e di salams. 

Quan'che un dai doi fradis al veve bisugne di 
qualchi muset o di qualchi salam, lu dispiciave e 
al segnave, daúr de puarte di len da cantine, cul 
ges, sot il so non, la quantitát di robe ch'al veve 
ciolt. 

Une sere, Carlo, intór la miezegnot, vignút fúr 








da ostarie plui legròt dal solit, al mene te só canti- 
ne l'ami Pepi, par bevi insieme la ultime tace da 
`zornade. 

Bevint e fevelant, pero, a ducidoi J Jë vignude 
fan, tant'che Carlo, dopo vé dispiciat un biel sa- 
lam e velu ben preparát in fetis penzis, si sinte cul 
ami a mangjá e bevi fin viars la matine. 

A chest pont, dopo vesi saludás, s'inciaminin 
viars la puarte dula ch'a erin segnás 1 salams. 

Pepi, alore, ciapant in man il ges ch'al jere po- 
iat sore un caratel, al si rivolz a Carlo disint: 

“Carlo, "za ch'o ài il ges in man, 'o segni jo un 
salam sot il to non, come che tu mi às dite che, 
jessit omp sancir e onest, tu fasis simpri par no 
imbrojá to fradi”. 

“Pepi — al interven Carlo — met ju di presse tal 
so puest il ges e, a la svelte, pompe für!" 


(furlan di Migée) ALDO GALLAS 

LA SAGRA DIS. BLAS 


Mé nona `a tacava adora a berghelami tas vore- 
las — Ocjo, se no tu mi ubidiscis... se no tu fasis 
chest e chest atri... la sagra di S. Blás no tu la vio- 
dis nencja cul binocul - Jo, alora, j deventavi 
quacja como un agnelút tanta a’ era la paura ch'a 
metès in pratica las sòs professias. Plui si vissina- 
va la data plui jei 'a si mostrava tichignosa. Qual- 
chi setemana prin `a si sentava tun cjanton cul 
Frate Indovino tal grim par savéi ce timp ch'a 
nus tocjava. 

— Chest an unevore di nèif par S. Blas! — o pur 
— J’ varin una zornada di vierta — Biel o brut, nou 
dós a S. Blás, j' saressin ladas los stès, jo lu savevi 
ben! Mé santula 'a mi regalava ogni an pa Poca- 
sion un vistit di screä e jo no stavi ta piel pa la 
braura di compari. 

Më nona , invessit, `a tirava für dal buró una 
cotula nera di lana e il scialét cu las frangjas lun- 
gjas ch'al nasava incjmò di naftalina. A buinora, 
devant di, mé mari 'a mi sveava — Tó nona ’a jè 
pronta, ti spieta in cusina — No veva nencja finit 

che t'un lamp j' saltavi Jü dal jet — al contrari dal 
solit — par cjalá dal barcon la neif ch'a era colada 
via pa gnot. 

Alora j’ scugnivi meti las cjalcjas di lana di 
piöura, il capòt cul cuel di pelicia e la bareta cul 
pompon. No vevi massa passión di ché muda 
ch'a mi platava il vistit gnüf, ma mé mari no mo- 
lava... o cussi o a cjasa. 

Pa strada, mé nona ch'a veva una tumara di 
chés cu la net `a brundulava — Se il Signor nol 
ves mandat duta chesta nèif a ruvina la sagra... 
— Jo no la scoltavi, j' cirivi invessit di no bagnami 
i pis, saltuzzant daür las sos talpadas. 

J rivavin a Midias adora: Messa Granda `a era 
pa las dis e mieza e cussi j' vevin dut il timp di là 
a di bundi a gnagna Mariana, ch'a stava li dongja 
la glesia. — Velas li mo, ce bravas! J seis rivadas 
encja chest an cun duta la nèif! — E ’a bailava a 
vierzi la puarta dal spolert par ch’j si scjaldassin. 
Cidina, cidina `a lava tal camarin a cjoli su un 
bicjarin di rosolio par mé nona e a mi doi deis di 
Ferro-China ta l'aga cui biscòs. Par scalogna j' 
scugnivi di di no, par via da l'oblig ch'a l'era in 
ché volta di stá a stomi vueit da mieza gnot, par 
podei fa la Comunion. 

Tantas voltas il predi nus faseva spieta, par col- 
pa da nèif encja lui nol rivava a saltá fúr, se qual- 
chi volontari no lu cjariava, a so riscjo e pericul 
su la Gilera, ch'a vegniva indevant como un sli- 
tòn sul stradon glazzat. Intant nou j' vevin cjapat 
puest tai prins bancs, par vei dutas las benedis- 
sions da Messa. 

La gleseuta — una vér biela, ma pizzula — no 
podeva tegni dentri tanta int. Las pituras da l'Al- 
tar — di grant valór artistic — a” erin inluminadas 
dal lusór smamit das cjandelas e las prejéras e 1 
cjanz dai fedéi a' nus puartavin cul spirit in Para- 
dis. J’ cjalavi spaurida la musa dura e sclenderida 
dal Sant ch'a mi meteva riguart, invessit la Mado- 
na cul Pipin a' era dolcia e a la buina, como una 
vera Mari - Duc' nou - al tonava il predi sul pul- 
pit — j' podin deventa Sans, como Blas... — E 
ognun, tal so pizzul, al faseva il cont di trop ch'a 
si slontanava par podei Jessi como Lui, che da 
l'altár 'a nus cjalava instupidit pai nostris sfuarz 
di omigns pecjadors. 

Dopo la Messa, nou fruz j' lavin in mac, sbur- 
tansi, par fási benedi il cuel cun dós cjandelas in 
cróus. Encja par chel an nissun mal di cuel nus 
varës tacát, grassia a S. Blás e nou j епп duc’ 

contens. Jessus di Messa, j’ cjatavin sot la guba 
Marino e Vigja cul banc dai biscos di duc’ 1 
colòrs, cul sucar parsora, a forma di vòt, di cur, 
colas di pasta scura e clara cun balutas incrosta- 
das, rossas, verdas, zalas. A” erin fas in cjasa, cen- 
cja aditifs, bogns e crocans di mil savòrs. Par che 
mé nona a mi compras incjmò j' scugnivi bati pis 
emans e alora jei, par no fa bruta figura tal forest, 
'a mi cjoleva qualchidun di plui, ma j’ savevi che 
dopo a si sbrocava di nervous. 

Se a no l'era tant freit, si fermavin a gusta la di 
gnagna Mariana par cjapa encja gjespui. Jo no 
vevi massa voja — 'a l'era tant lunc e stufadiz cun 
dutas ches prejéras in latin, cussi mi platavi sot la 
guba a tira balas di néif in tuna sorta di gara cun 
chei dal pais. Lussia, la camarera, nus coreva 
daür cu la scova e nóu J scugnivin lá un pouc plui 
lontan, a fini la balonaria. 


LUCINA DORIGO 

'Zücs e 'zujatui 


Cusine di metal cuntignude tune pleadure di 
carton (Cardini, Omegna, bande Novara). 


Scjatule cun strafaniz di sartore e une pipinute 
di “bisquit” (Gjermanie). 

Di visa che la Dite “F.lli Mazzoli", inviade tal 
1850 a Mania, 'a burive-für (in plui di strumenz 
pai miedis) fuarfutis e matereai adaz ai 'zucs di 
asilo. 


Lunis va da martis a domanda miercus 
cu joiba va da viners a domanda 
sabida se domenia ë fiesta. 


ы" 


Ricolte Ida Sello 

Ma soradüt ti prearès 


No Tê dome un scrupul, 

mi sint scrón e missionós 
par pratindi alc di te Friül. 
O soi chel beat seriz 

che nol pò’ zorná di riclamp, 
0 stonarès tanche una pléra 
intuna schiria di viulins. 
Pitoc di sgrima par pandi 

e fati preseá cu li' més vóris, 
no ti soi di jutori, Friül, 

par fati invinidri 

simpri plui tel timp. 

No di vanzeta di vóli 

par olma da cjáf a pit 
l'imporio des tós bielezis, 
condiplui 'o soi nassút cu la pivida 
e un sensár senza batula 

al é una lum senza vueli. 

Ma ti promet di fèda, Friül, 
che 'o starai in udita, 

a scoltá e gjoldi di scosàin 








dut el preseát to vivi 
che dulintór el sbuliga, 
ma soradut ti prearès 
di tigními in cjancis 

in te tó bressana, Friül. 


(lengaz di Orsarie) 


GIOVANNI MARIA BASSO 

Par indulci il mës 


Budin di semolin al naranz 


A' coventin: 
miez litro di lat e 50 grams di sucar e 100 grams di semolin e 
un naranz candit. 


Preparazion: 

faseit boli il lat cul sucar e, a ploe, zontait il semolin 
continuant a messeda par un 8-10 minüz. Po butait 
dentri une part dal naranz candit, messedait ancjemó 
par un minüt. Daspo, prime che il semolin s'indurissi, 
strucjait chest liquit in quatri stamps bagnáz, slissant 
ben parsore. Dopo disfredaz, gjavait il budin dai stam- 
puz e ornáit cul naranz candit che us ë restát. 

II budin al ë bielpront. 


* Un dolz saurit e lizér che duc' pò gjoldi, ancje ju in- 
timpáz e i delicáz di stomi. 
LV. 

MARZ 
Gramule (frac) par bati la cjanaipe e palote di 
pancór. 

+ 8D EDICORESIME 
9 L S. Francescje Romane 
10 M 5. Simplici pape 
ll M S. Costantin 
12 J В. Luis Orion D 

+ 29 D IV* DI CORESIME 
30 L 5. Medeu 
31 M S. Beniamin 








INVENZIONS 


Diu, Diu ce spac! Ce pore! Póre..., ma tante, 
tante di fami vigni squasit un colp. 

'O ven sveade in plene gnot da un davoi dal 
diaul in cjase di gno fradi Gjani. `O sint mé cu- 
gnade e mé gnezze che ti còrin pal coredór disore 
berghelant, e gno fradi ch'al cjamine sdrondenant 
e ribaltant no sai ce in sufite. A tre di gnot? — Oh 
Diu! - `o pensi — Fic, laris, qualchidun ста! sta 
п1а1? — 'O salti Jü dal jet, in cjamese e dute sberlu- 
dife `o cór-jú pes scjalis e `o voi là di lór a viodi di 
dá une man... un ajüt, ma `o cjati "za duc’ 1 tre in 
cusine, scalmanaz e senze flat. Duc' spauriz a` ri- 
vin intant ancje 1 siórs ch'a stan sot di me. 

— Ce isal sucedüt? — 

- Ma nie, nie- al dis gno fradi che intant al e ri- 
vát a cjapá un tic di flàt - Une stupidagjne, une 
cagnere —. 

— Ben, stupidagjne o cagnere che sèt, sintin 
mo! —'o fas jo sul sustat. 

— Il fat al ë che si ë sujade la pile e il carillon dal 
spazzulin al ë tornát a funzioná —. 

— Pile. carillon, spazzulin... Ma ce vatu traba- 
scjant. Datu di volte? — 

Mé cugnade intant `e trafiche cun gamelis, ga- 
melins, vas e vasuz dal armár al fornel e dal fornel 
al seglár par prepará un decot par calma 1 gnarfs. 

— Ce dá di volte, no soi mighe mat! ~ al va di lunc 
gno fradi. 

— Al ë che gno cugnat milanés, il dentist, par Na- 
dal mi a regalát un spazzulin di dinc` cul carillon. 
La ultime invenzion in fat di spazzulins: biel che 
si lavisi 1 dinc’, si sint une musicute dolze, dolze. 
Finide la musiche, finit di lavási 1 dinc'. Une robe 
veramentri gnove. Vué di matine la pile ch'e fás 
funzionä il carillon `e à di jessisi umidide e cussi, 
prin di lá a vore, `o ài metüt a suja il spazzulin 
parsore il spieli, tal bagno. Vie pal di la pile 'e à 
di jessisi sujade e il spazzulin, chel maledet, si ë 
pensát cumò denant di metisi a suná. Ne Diu e ne 
Sanz a falu ferma. Ce podevio fà... a tre di gnot, 
par no svea chés dös li — dissal, mostrant la femi- 
ne e la fie — `O ài cirüt di la a metilu sot lis cuviar- 
tis in tun casson in suffite: no vevi voe di ruvina- 
lu. `Ô soi lát-sü a scür, senze pia la lûs: no cjatavi 
il cric. Mi soi inzopedát e `o ài ribaltat dut ce 
ch al jere di lunc la scjale. Dut ca! — 

Dut ca... dut ca. Ma la më póre e la póre di 
chei altris? 

A chés no si da pés. Eh nò! Salva il spazzulin e 
guai dismovi la femine e la fie. Chei altris che si 
rangjn! 

Jo, te mé puare ignoranze, `o soi imo vué a do- 
mandami: – Ocorino inventaz spazzulins che si 
mètin a suná in plene gnot? E dome un casson 
plen di cuviartis in sufite par sejafojá un puar 
spazzulin: nissune altre buse in tune cjase? — 

Mancomál ch'al jere dome che un spazzulin di 
dinc'! Se guai al fos stát un spazzulon po! Dut il 
borc al sarès saltat für. Ma ce disio... dut Udin! 


EVELINA RIGO 

Savou di primavera 


Cuan’ ch'al soréli zovin, 
plen di braúda, 

al sciassa 

las ultimas rainas 

par falas divintá 

prima rozada, 

al candi 

da las barghessas curtas, 
plen di vuoia, 

al spieta da supá 

chel flór di urtia 

ch'a na beca 

prin da la ûf. 


(furlan di Fòr di Sore) ARMANDO CLERICI 

Viarte 


Ancje 

tal cür 

vieri de citát 
s'impar 

un nuli bon 
di rosis 

e di viarte. 


Denant 

de antighe Puarte 
il clip 

dal prin soreli 
alècul dolz 

di mil colòrs. 


Siums 
di 'zoventúl 


Giuseppe Liusso: Primavera a Porta Aquileia. 





siaráz 

tal cür 

di frutis 
ch'a van 
cui libris 
biel planc 
a scuele... 


Une sverded 
cidin 

di viarte 

al é cumó 
cun lór. 


EDDY BORTOLUSSI 
































'Zücs e 'zujatui 


Cerclis di len e bastonut turnit pe... polse dai 
cerclons di biciclete e dal fil di fiar che ju susti- 
gnive. 

Chest prodot “di lusso” al jere rangját cun 
sest ancje di qualchi fabricant di chenti. Lis Di- 
tis di A. Cantoni (metude-su tal 1899 a Udin, in 
vie Superiór 54), di A. Volpe (Udin), di Stefanutti | 
e Tonon (a Manzan), 'a siguravin cjadreis e ` 
"cerchi da trastullo”. 


Misereminimei Misereminimei 
Salta il cos e va tal zei. 


*o* 


Ricolte Ida Sello | 








GJLDO PODESTAT 


Ogni emigrant al a une storie e dutis a’ son stò- 
riis pengis di sacrifizzis. Tantis voltis chei sacri- 
fizzis, cuinzás cun tant inzen e tante volontat, e” 
an puartat la nestre int pal mont a risultaz che, 
salacór, nissun varès crodút. Risultaz no dome di 
bèz ma ancje di grant credit come ch'o vin ben 
vüt müt e maniere di rindisi cont, pardut. 

Paraltri a tanc' furlans no ur mancje bontimp 
te sachete. E alore `o viodin che dongje a lis lór 
virtüz (e magari ai lör pecjaz) a’ saltin für dispès 
gustósis baronadis, senze tristériis e plenis di fur- 
betat. 

Al è il cas di tance’ di lôr e al è gust cjatä chestis 
falivis, chestis lusignis di bontimp jenfri tant ma- 
rum. Marum di stortis che no piart ocasion di cja- 
pa-su pal mont. | 

Al Strolic di chest an `o dedichin il cas di “Gil- 
do podestát”. La "storie" 'e scomenze a Scodova- 
cje dula che, tal 1922, siór Gildo Batistute al ven 
fat podestat. Un omp, duncje, ch'al veve pont in 
letare, tant ch'al fo ricevút fin al Quirinal. Proprit 

a reson di chel onór al metë non a un so fi, Um- 
berto, come il fi dal re. Ma si viòt che no bastave 
sèl podestat e metadiari dal Sepulcri di Scodova- 
cje cun tune famèe di vot fis: “cui onórs no si fas 
boli la cite e cun tune metadie no si fas boli nie!” 
al sustignive Gjldo. E cussi siór Gjldo — anzi, 
| Gjldo ormai - al lé a slungjá la file dai emigranz e 
| al parti par Namür, in Belgio. Al jere il 1929. 
Stant che bessoi no si stá ben nancje in paradis, al 
| tornà a cjase dopo doi agn, al cjapà-sü la famée 
| (plui doi nevóz) e duc' insieme a' partirin pe 
\ France cul Jutori di doi fradis che "za dal '24 a’ je- 
| rin a fa i contadins te Lot-et-Garonne. 






* ж x 


Al ë cussi che “Gjldo podestat” al deventà om 
di fiducie di un grant siór; tant di fiducie che 
‘quant il patron al veve di domandäj alc, prin al 
i diseve (ma par francés): “Gjldo, tù che tu sás...”. 
E Gjldo al saveve dabòn, ma al meteve a bon pro 
| pe só famée ancje chel alc di furbetat... Cjó, cun 
“vot fruz bisugnave rangjasi. 

Une di il patron si necuarz che tal barrique (ve- 
[nesta] te bote) la sgnape `e calave, `e calave ... 
senze une reson, par lui, di cala. 

— Gjldo, tü che tu sás, parce la sgnape ... cussi e 
cussi? 
— Siór paron, al ë il so natural de sgnape, chel di 
cala tal barrique”. 
— Ma trop, trop puedie cala, Gjldo? tu che tu sas. 
— Eh! al dipent siór paron ... al dipent... 

Di ce, al saveve nome lui. 


ж ж ж 


Раг Nadál al jere custum. ma proprit custum di 
scugní puartá al patron dodis polez, un par ogni 
més dal an. Gjldo al veve fat cont di dismenteasi, 
come. E quant che il paron al reclamá 1 dodis po- 
lez che j spietavin, il furbacjon si presenta cun 
tun ’zeùt plen di dodis polezzutus si e no vignüz- 
für dal scus. Al pesave plui il piulá che no duc' i 
polezzus insieme. 

— Ca, siór paron, il gno dové - al pronunzia il 
“podestat” proferint il zent al patron. Il patron al 
spalancà i vói e al cjapà flát par di sepidiu ce im- 
properis, ma nol riva nancje a viarzi bocje che il 
bulo Gjldo j disé: *Sono polez? Si! Sono dodis? Si! 
e alore `o sin a puest”. 


* ж ж 

Il patron al jere studiat; ufiziál te grande vuere 
e Gjldo tiarze popolar sot da l'Austrie, ma ... bui- 
ne coce. Podestát di Scodovacje po”. E la sò buine 
coce le meteve ancje a bon pro dal so paron. Une 
di al capite chel des tassis e il patron lu mole a 
Gjldo, ch'al si distrigas lui cun chel prepotent. 
Gjldo lu fronta fevelant in dialet venit come ch'al 
faseve quant ch'al veve di fa discors d'impuartan- 
ze. A” cjaparin quasi barufe, ma Gjldo, cui vòi 
impiráz, tant al zigave e chel altri tant póc al ca- 
pive che la partide `e fo dal “podestat” quant che, 
a conclusion J disè: “Messiè! cambiemo giacheta! 
Ve lasso la moglie con tutti 1 fioi e mi ve pago le 
vostre tasse!”. 


# ж Ж 


Te stale a jerin 27 bèstiis e ogni tant, la sere, il 
paron al vignive a contális. A' jerin simpri 27, ma 
... qualchi volte, te sume al jentrave un vidielut al 
puest di une vacje. Rangjasi. Forsit il paron al fa- 
seve fente di nuje parcè ch'al jere bon. Al capive 
e nol cjapave mai pal cuel. Ma ... la parone!... 

Une matine la parone `e viòt che in cjase di 
Gjldo si faseve di golizion cul cafelat. Alore si 
met a ziga di spirtade: “Siete emigranti! No latte 

la mattina! ma cipolla e un toc di pan!” 
Cussi al mi riferi Berto. un fi di puar Gjldo. 


ж * Ж 


Dopo di chest fat, Веро trevisan, ип lavorent 

dal patron j disè a Gjldo: 

— Se te vol, te meno mi una bestia de late. 

— Mena ti. — J rispuindè Gjldo, sigúr di sè. Si tra- 
tave di une bestie olandese, blancje e nere, di lat; 
ma no podevin tigni bèstiis di lat; nome di lavòr. 
Alore la femine di Gjldo, tant in pinsir, si lamen- 
tà: “Uh! il patron cumò!”. Infati `e vigni für une 
barufe. 

- No Gildo! Cussì no va.- Al protesta il pa- 
tron. — Nissun al à bestie di lat ... Savés che no 
podés tigni vacje di lat, vacje blancje e nere ... 
Сото chei altris mi domandaran... 

— Ma, siór paron - lu calmà Gjldo - ché vacje li 'e 
à cjapát soreli in Afriche! 

E pressapóc cussi al disé ancje a chei altris me- 
tadiars ch'a protestavin di vë bisugne ancje lór di 
une vacje di lat, olandese, blancje e nere. 

— Cjapait une bestie di lavör-ur dise Gjldo cun 
ande di mestri — meteile tal soreli e subit `e vegna- 
rà-sü blancje e nere, anzit, plui nere che blancje. 

* ж ж 


Une di il patron a ’n’ veve une gose par vie di 
un'altre baronade di Gjldo. Alore lu clama e j 
disè: 

. - Gildo, se tu vas indevant cussi, in 24 oris tu sa- 
ras a la frontiere. 

- Ce frontiere? 

- Italia. 

– Velu ch'al è für di strade! — al proclama Gjldo e 
al "zonta: 

- Ce Italie! 'O soi todesc jo! Nassüt sot da l'Au- 
strie! A mandámi fin là, siór paron, j costares plui 
che no tignimi come ch'o soi. 

E infati. 


* ж * 


Il paron al saveve ben lis baruchèlis di Gjldo, 
ma al saveve ancje ch'a erin cagneris a diferenze 
di dut il rest che il “podestat” al faseve a pro da 
l'aziende in fat di lavòr e di inzen. E une di j dis 
(testual): 

— Gjldo, vu save tre bien che lis patatis a` son tes 
| CUMIETTIS... 
— Sì, siór paron ... `O fasarin un lavòr bielonòn ... 

'O tacarin quatri bèstiis par butá-fúr ... e vot fruz 
a cjapa-su daúr! 

— Bon, Gjldo: ce ben ch'o lavorais vualtris! Se 
duc' 1 francés a’ lavorassin cussi!... 

Ma cun quatri bestiis a’ tiravin für, si, di une 
cumierie, ma a` taponavin ché átre. E di gnot a' 
pensavin ben vot fruz a distrigá patatis, che fan 
no ur mancjave. 


Il cuviert de stale al spandeve e bisugnave ri- 
passalu, ma il paron nol sintive di ché orele. Une 
di al si cjate a sei te stale cun Gjldo e al viót une 
vacje ch'e mangjave tignint pletis lis gjambis de- 
nant come in "zenoglons. Cussi, matetáz di bè- 
stiis. Il paron le cjale pinsirós e po’ al domande a 
Gjldo: 

— Gjldo — dissal — tü che tu sas, parcè ché vacje li 

. cussi e cussi?... 

_ Ta patron, no viodial? 'E prèe il Signór che no 
vedi di vignî la ploe. 

Nancje di che la di dopo a jerin "za i muradórs 
sul cuviert de stale. 

Ancjemò une volte il patron al veve capit il 

| 
bon sens dal furlan, tant che, prin di murí, al dise: 
“Sará sempre un Battistutta che camminera sulla 
mia terra”. 

Cussi ’e je stade. So fi Jean al mantigni la pro- 
messe dal patron lassant la proprietát ai Batistuz 
par un blanc e un neri, come une vacje di lat 
olandese. 


BERTO PICOT 


Impinions 
| L’esperience no à nissun valór moral: 'e je dome il 
` non che i omps 'a dàn ai lórs sbalios. 
| 








La 'striche' di Pitt 


Jenfri 'zúcs e 'zujatui il Strolic si ë sintút di me- 
morea che ifrutins di 'ne volte 'e an gjoldüt an- 
cje ilboconut di une striche furlane. 

E a parferile prin di duc' '| ë stát un mestri de 
piture, Fred Pittino, tes pagjnis dal Lunari di Ti- 
tute Lalele. 

Sul “Brun pal '44", e par altris tre ains, Pittino 
al fasé compari 4 legris fazzadis cu lis barona- 
dis de zimulae e di pre Nozent, il capelan di 
Lussarie (chel dal ‘‘Viaz a Vignesie” di T. Lale- 
le). Propit un mestri, Pitt! 


FS" 


Avanti cul Brun! ... Lunari di Titute Lalele pal 44. 


ныннан — 


E BON, PER I PIU. 


ai E ILLUSTRAZION! DI PIL PICCINI 





X ) A x 


FS vue 'ne gran flestone el sior Vescul In persone 





comun di Surisins al vescolará i frutins. 
| 
| 








e el nestri Podestát A l'è dut ben preparát 





vóz fas cresemá. de vizilie, za sl sá l... 





| Par indulci il més 


"Presnitz" 


A' coventin: 

Pe paste sfuée: 200 grams di farine di flór e 200 grams di 
spongje * une prese di salfin. Pal riplen: 130 grams di sucar 
e 150 grams di ue passe e 150 grams di polpe di coculis 
(sgjarui) e 60 grams di mandulis dolcis scussadis e 60 
grams di pignüi e 40 grams di cedri candit e 40 grams di na- 
ranz candit e 110 grams di paneton vecjo a fruzzons opür 
biscoz gratáz e doi decimins di rhum e une prese di sal, di ca- 
nele, di nole moscjade e une brucje di garoful ben pestade. 
Preparazion: 

meti la ye passe tal rhum e lassá che si sglonfi. Impa- 
stá su la bree un eto di farine cu la spongje, 'zontant 
chealtre farine a ploe cun sal e aghe. Lavora par un dis 
minúz e po, tune canevazze umide, meti l'impast tal fri- 
go par miezore. Gjava e lavora la paste sfuée, pleále 
puartant i cjantons al centro e, te canevazze, meti tal 
frigo. Gjava e tornà a lavorá lassanle plui gruesse, 
pleále in tre e torná a meti tal frigo. Cheste ultime ope- 
razion 'e va ripetude 4 voltis. Intant si prepare il riplen. 
Gjavá la paste dal frigo, tirale a sfuée in forme lungje e 
strete; роја parsore il riplen e taca i ors. Stuarzéit il ro- 
dul par ch'al deventi come un colaz, metéilu tune pa- 
diele di fór, pinelailu cul ròs dal üf e metéit tal fòr cjalt. 

II dolz al ven de Sclavanie e '| ë cognossút in Carinzie. 


* Un dolz saurit e gustós, un goloset indicát pes fie- 
stis comandadis, ma ancje par qualchi aniversari di 
matrimoni dopo i 30: par tirási-su. 

L.V. 

AVRIL 

Terine piturade e ús di Pasche cun colórs supáz 
des stofis e des fueis; dongje, un vás pal sain (o 
Pont). 








IV 


S. Ugo 

S. Francesc di Paule 

S. Ricart (Instituzion dal Patriarcjat) ©) 
S. Doro vescul 

V* DI CORESIME 


5. Celestin pape 

S. Zuan B. de la Salle 

S. Redent 

S. Marie di Cleofe 

S. Terenzi P 
S. Stanislau vescul 

DOMENIE ULIVE 


S. Gjldo re 
S. Liduine 
S. Nastasie 
Joibe sante 
Vinars sant 
Sabide sante 
PASCHE 


S. Adalgjse (Pascute) 
S. Anselm di Aoste 
S. Italo 
B. Eline Valentinis 
5. Fedèl 
25 S. MARC (Fieste Nazionál) 
+ 26 IN ALBIS 


27 L. S. Zite 

28 M S. Valerie 

29 M 5. Catarine di Siene 
30 J S. Piu V pape 

IL SIGNORINO 


Si clamave Gianmaria, ma in cjase lu clamavin 
il signorino. Al jere un biel frut cun póc colór su 
la muse parvie che di pitinin une só agne sapiente 
j veve faz 1 clisteris cul lat invecit che cu l'aghe di 
malviis. E co s'inrabiave, il signorino al deventa- 
ve imo plui blanc, паш di viodi i vues de muse, 
intant che la colite j savoltave la panse. In ché 
volte la famee `e jere dute sostsóre: al nono che ai 
soi timps al veve fat tremá a fuarze di blestemis 1 
operaris su lis armaduris de só imprese, J trema- 
vin lis mans e lis gjambis; la none `e sbilfave il 
miedi ch'al rivave simpri masse tart; la agne ve- 
drane `e zavariave a dute vós, Jë ch'e viodeve tal 
nevòt il profil e il voli neri e trement di un onore- 
vul. Ce ch'a contavin mancul a' jerin il pari e la 
mari dal frut, saldo in estasi denant a un tal por- 
tent. 

Gianmaria, il signorino, al faseve la tiarze e nol 
veve imò vot ains, ma al jere il prin de scuele. E 
la mestre `e veve nome ce complimentási cui soi 
di cjase che ogni di j puartavin la borse dai libris 

fin su la puarte de scuele e po, sul misdi, a’ torna- 
vin a cjolilu, che nol ves vit di stracasi, deventa 
gobo cun ché sorte di pesenäl su la schene. 

“Un portento Gianmaria, furori!” Ur diseve la 
mestre; e lor a’ levin in brit di gjugjulis. Ma il si- 
gnorino no si scomponeve, anzit si secjave e ur 
diseve: “Vecjae, no stait a rompi!”. 

Se a scuele un frut al cirive di copiá il so pro- 
blema, lui al visave la mestre e jé, ch'e jere piés di 
lui, `e cjastiave il puór frut obleanlu a scrivi sul 
cuaderni cincuante voltis: «Ho copiato il compito 
di Gianmaria». E lui al gongolave e j mostrave la 
lenghe. 

A cjase po il signorino a ’ndi cumbinave di 
duc' 1 colórs. Se il nono, cu lis sòs manonis j to- 
cjave i zujatui: il teatrin des marionetis o 1 tassel 
dal domino, il trenin sui binaris, i zones di buta 
ju cu la bale, o s'al tentave, zemint e soflant, di 
pompa une gome flape de só bicicletute, lui j ber- 
lave: “Vecjo baban, ju lis manatis de mé robe!” E 
vaint al pestave i pis e al berlave come un ossès. 
Tant che la none ’e rivave a zopedon e J diseve al 
so отр: “Lassilu, chel frut, tu sês propit un stupi- 
dat, bon nome di fálu vai". Ma il signorino no 
imo content, s’e cjapave ancje cu la none e J spu- 

dave su lis cotulis e a só mari, ch'e cirive di cjapá- 
lu tal braz par consolalu, j deve di chei patàs sui 
braz che J lassave il segno. Soredut po s'al Jere 
tormentat de colite che j sblancjave la muse e j 
deve la tremarele. 

Co al fevelava lui, duc’ a’ vevin di tasé, soredut 
a gustá. E se un nol steve atent, 1l signorino al 
leve in bestie. E li po al jere un coro di riprova- 
zions cuintri 1l distrat. Tal mangja `e jere une tra- 
gjedie parvie che no jere robe che j plasès. E sò 
mari a danási cui plaz de cusine al tinel e a daj la 
colpe a Rusine, la coghe, propit une buine di nie. 
E al jere rivát ancje a para für duc' de stanzie, che 
lui in ché di al a ulút mangja dibessòl. 

Ma i soi, il pari, la none, la mari, il nono, la 
agne, ce disevino? “Ce inteligjenze il nestri frut!” 
j disevin a chei ch'a stevin dongje; "altroché nò 
ve’ `e só etát!”. 

Ogni tant il signorino al invidave un compain 
di scuele di chei de place a zuja a cjase sò, insome 
no un contadin. S'al tirave fúr la bale di gome, al 
zujave di bessòl cuintri il mûr e chel altri inbande 
a tira la gole; se a' zujavin di platasi, lui al leve in 
cjase, tal cesso parvie de colite intant che chel al- 
tri si danave a cirilu tes cisis dal zardin; s'a zuja- 

vin di scuele, lui al Jere il mestri, al faseve lis do- 
mandis e al tratave di mus il so compain; il tre- 
nin, guai se J al tocjavin; la biciclete la prestave 
nome par tre girs e lui li, a contáju. E finiz 1 zucs, 
rivade l'ore di fá 1 compiz, sot il puarti la che nis- 
sun viodeve, il signorino al brincave une vermene 
di vencei ch'al tignive scuindude tun cjanton e 
cun ché j uiscjave lis gjambis a chel puór frut. Po 
lu parave für e j siarave il puarton su la muse. 

Insome für di cjase, ben vistüt, cu lis sòs bielis 
manieris, saldo il prin de scuele al jere Gianma- 
ria; in cjase invecit al deventave il signorino: une 
peste di frut, un mostro, un di chei campions che 
certe int a” tirin su senze visási che di un frut a' 
fasin un paron espotic, une robate. 

Fintremai po che une biele di al capitave in 
cjase un barbe ch’al viveve in Gjarmanie, un in- 
gegnir une vore stimát, che si fermave cun lór une 
buine setemane. Il signorino, si capis, viodinlu in 
famee al à crudüt di fà ancje cun lui 'e só manie- 
re. Ma viodüt che il barbe al cirive di domálu re- 
sonant cun peraulis vivarósis, une di il signorino, 
cjapát dal furór plui neri e disperát, j saltave intór 
al barbe ch'al jere un toc di omp, cjapanlu a pida- 
dis tes gjambis. Alore po l'ingegnir ch'al vignive 


81 





da Gjarmanie, inrabiat pardabon. J deve doi scu- 
fioz al signorino che lu ribaltavin. 

In chel moment il frut si visave che il paron nol 
jere lui e d'in ché di al a tacát a cambiá musiche 
cun duc”, ancje se cun muse dure. 

Ma il barbe di Gjarmanie al veve sbaliát ancje 
lui, parvie che prime dal frut al veve di scufiotá i 
vecjos. 


ALAN BRUSINI 


Aga frescja cjantarina 


Salta, sbrissa, sbalza, 
selizza, cör-jü dreta 
aga frescja cjantarina. 


Bagna, lava, sborfa, 
slissa, bussa pieris 
aga clara galandina. 


Scjampa, sglova, strucja, 
scjazza, fila-via 
aga fonda moscardina. 


Cjanta, sgòliti, sclipigna, 
rit, spissúla su còr-via 
aga scleta svearina. 

Ju di plomp senza paura, 
va incuntra al to destin 


aga pura cristalina. 


A. BOMBIG 

'Zücs e 'zujatui 


Dute la sapienzie de scriture tipografiche tune 
scjatule, simpri ordenade e tignude a plomp. 

A pensaj ben dome ju ignoranz 'a rompin lis 
scjatulis. 


Marie sbitie 

e lave la massarie 

le lave sul seglàr 

e fas l'amór cul pezzotár. 


“an 


Marche ''Famos''— C. Tenca (Arcore, bande Milan). 


Ricolte Ida Sello 

A SON ORZ E ORZ... 


Bras, bras e bras chei dal Quartet “Stella Alpi- 
na” di Cordenons. 

A” cjàntin cussi ben, ma cussi ben che a mi, 
quant che ju scolti, mi par di jéssi cui agnui in pa- 
radis. 

Un di chei quatri li però mi dà un fastidi, ma 
un fastidi che no sai spiega: `o disarès une robe 
tra... 1l dispiet e l'invidie. 

No dome parceche al cjante une vore ben. 
No... no dome parchel. 

Al è ancje alc altri... Al è...al e l'ort,...l'ort che 
lui al à. 

Tal so ort nie jarbe, strops e cunvieriis ch'a sè- 
mein pituráz, stradoncins senze nancje un fros o 
un claput e plantis dretis come pichez: insumis 
dut par un fil. E dopo: vuainis Junges plui che 
quartis e largis come cinturiis, pomodoros di chi- 
lo e plui, e cozzis po che no sai di. 

Jo mi domandi: – Cemút si fasial a vé un ort 
dal gjenar? - 

A” son agn che jo tal gno `o cir di fa vigni alc, 

ma come risultát no cjapi-su nancje il valór des 
semenzis ch'o compri. Jo: pomodoros come co- 
culis, savòrs simpri 'zai, lidric rusin, e dopo: un 
cozzut, dós vuainis e quatri bledis, tant di fä une 
volte il mignestròn. 

Il gno puar ort!!! 

Ché altre sere finalmentri `o soi rivade a savé ce 
che Donato al cumbine. 

Prin di dut al a di vé fat, dal sigúr, un contrat 
cu lis oficinis ““Bertoli” parceche lui es plantis 
dai pomodoros, des cozzis e dai fasui no ur met 1 
pai di len par che si poin e ch'a vadin-su. Eh no! 
Lui ur met tondins di fiár. Ma no dome un, doi, 
e, se al ocór, ancje tre: il tiarz però alè squasit 
simpri ““intercambiabil” parceche lu gire е lu vol- 
te secont ch'al viót se la plante "e à cür di perme- 
tisi di la un tic für di square. 

E se lis plantis a” crèssin masse? Nie póre, la 
robe 'e je une vore semplice: al met la sprolungje 
ai tondins e biele che fate. Sfidi jo, cun dut chel 
fiár li, lis plantis a” cjapin une fuarze, ...ma une 
fuarze che parfin a’ sbusin la rêt che ur à metude 
parsore par paralis de tampieste. 

Marie, la sò femine, mi a contat che lui ogni 
matine al si jeve `es cinc, al fas di golezion e po 

vie tal ort; e là ti lavore e ti cjante. Lui no “ora et 
labora”, lui... “canta et labora”. 

Jo `o soi plui che sigure che lui cul so cjant al 
fas inamorá dutis lis plantis, e si sa, quant che si e 
inamoráz si fás di dut, ancje vuainis e pomodoros 
grandons. 

Dopo vé savút dut ce che Donato al fás pal so 
ort al e dibant continuá a puarinámi e tormentá- 
mi; mi tocje cjoli provedimenz urgjenz. Prin di 
dut mi tocje lá di corse ae SAFAU (par dá un tic 
di lavor a duc’, no dome a "Bertoli") a compra 
tondins di fiár e dopo svelte al Conservatori a stu- 
dia cjant! 


E. RIGO 


88 





Pizzul riul 


Pizzul riul 
de me vite, 
sunsúr frut 
di anime 

e di cür 

no stà fermá, 
no stá muri 
se i fros 
t'inderédin. 
Su...cjarin 
dati coragjo, 
che ancje tú 
tu sarás 

'ne di 

tal már. 





FOSCA ZILLI 

LA “SAGA” 
DAI PIANI DI DOLEGNAN 


Par tant che mi soi strucát il zerneli par ciatà 
für una storia di ches ridiculis, come ches che di- 
seva il nostri pensador gurizan Michelstaedter, no 
soi rivat a tira fur, pal Strolic, nuja altri che una 
"saga", di ches tristis, di una famea furlana, che 
sares ché di me mari, ma che podares sei di una 
da li’ tantis fameis dal Friül, che jan vivút tai 
timps che la miseria scjafoiava la pizzula patria, 
dal secul passat fin ta uera dal 15-18 e oltre. 

A Marian dal Friúl austriac, dula che jara nas- 
sút l'artisanat da la ciadrea ancimò prima dal 
1850, lavòr che ti veva puartat ains di bondanza 
ma ancia di miseria, soradút dopo che il confin 
dal 1866 ti veva dividüt in doi il Friúl e il comerzi 
cun la Lombardia jara diventat plui difizil, `l è su- 
cedüt che tantis fameis di lavoradòrs da la ciadrea 
ti vevin emigrat di cà dal confin, a Cuar, a San 
Zuan, a Manzan, a Dolegnan. 

I Piani, non che si ciata ancimò cumò a Ma- 

rian, ti jarin rivaz a Dolegnan, pais dal cont 
Trent, cun qualche sgoiba, marcèl, scalpèl e sea e 
ti vevin plantat su, in ciasa, un pizzul lavoratori 
dula che ti fabricavin il telar da lis ciadreis. Paron 
di squasi dut il teren jara, come che jai "za dit, il 
cont Trent e 1 soi colonos, dopo il lavór tai 
clamps si vevin imparát, propri di chisc' emi- 
granz marianès, a fini in ciasa il sentál da lis cia- 
dreis cun la palude e 1 fròs. 

La miseria, pero, in chel timp ti jara parona 
ancia di duta l'Italia e tanc’ di chisc’ emigranz o 
jarin tornáz a Marian o si vevin adatát in país, 
spezialmenti chei che si vevin maridat e che si ve- 
vin rangiat cun qualche altri mestier. Cussi `l ë 
stat ancia pai Piani e me nono Tite (Giobatta), si 
ja mitüt a fa il muini e, a timp piardút, il barbier. 
La nona, Mariute Montina, invezi, ti veva conti- 
nuát a ciessi. 

La sur dal nono, l'agne more, (Maria) ti veva 
sposat, colp di fortuna, un Dentesano, che poc 
dopo `l é lat in Merica, dula che “lè scomparit 
par simpri il barba Vigi, il tiarz da la famea; jara 
lat volontari in uera cul general Baratieri e li, a 
Adua, tal 1896, cuntra 1 soldaz dal Menelik, gi 
veva lassati la scussa, che il so non ti jara scolpit, 

cun altris muarz dal pais, sul monument dai “Ca- 
duti per la patria”, che "l ë ancimo uè in ta glesia 
di Dolegnan. Ma di chist monument fevelarin an- 
cimò dopo. 

Fato sta la vita, come simpri, `l è lada in devant 
e ancia la miseria `l è cressúda, cui vot fioi che ja- 
rin nassús, fin che `l ë capitada, ciala un poc, la 
bataja di Caporeto, tal timp che 1 ons, vecios e zo- 
vins, ciataz tal país dai austriacs, par via che jara 
saltada la polveriera di Medeuzza, jarin stas duc’ 
depuartáz a Katzenau, vizin di Linz, di dulá che, 
dopo la uera, ti `l é tornát dome il barba Chilo, 
cugnat di me nona. Dal nono Tite si sa dome che 
Те muart di fan e di stentis e il so non `l ë lát a fi- 
nila, come chel di so fradi, su la lapide che jai ri- 
cuardat prima. 

La none Mariute intant ti veva fat cui fioi (la 
plui granda jara me mari, sedis ains, e il plui pi- 
zul ti veva qualche mes), duta la ritirata di Capo- 
reto, fin tal Tajament, par tornà subit dopo in- 
daur, ciatànt dut ruvinát e robát via, siché, dopo 
ve mitüt lis plui pizzulis, Mafalda, Elsa e Derna, 
tal colegio di Capriva, i barbis Tite, Vito e Ansel- 
mo a lavorà ta ciadreis e me mari Jolanda a Guri- 
za, ti ja tirat sù il plui pizzul, il Berto, che dopo `l 

ë lát a studià par predi (e se nons patriotics che il 
vecio Giobatta gi veva mitudi ai soi fruz!). 

L'agne more, cul marit piardút in Merica e doi 
fruz di tira sú ti lava a vora, a pit, tal cotonifizi di 
Guriza, sul Isunz, ma a planc a planc si jara fer- 
mada a Guriza, (jara una dai 1083 regnicui che 
stavin in zitat) e cussi, par so merit, me mari Jo- 
landa, dopo la uera, `l ë lada a servi ta famea dal 
Dolfili Gregorig, chel che ti veva sposát me agna 
Maria, e cussi me mari, come che si dis uè, `l è 
deventada una ““collaboratrice domestica”. 

`L ë par colpa di chista naina che soi nassút jo. 
Difati me pari Vitorio (altri non patriotic), la 
veva cognossuda in ciasa di sò sur Maria e, poc 
dopo, la veva sposada. 

Ma la storia non finis ca. I mei barbis di Dole- 


| gnan, cun li’ sgurbis, la sea e qualche altri imprest 


di chei plui modernos si vevin intant ingrandit, 
tant che vevin fondát una fabrica, la “Fratelli 
Piani, fabbrica sedie tipo Vienna”, cul sental di 
len pleát e cul fondèl di len compensát che, crodi, 
anzi soi sigur, `l è stada una da lis primis in tal luc 
a pleà il len cul vapor. Vevin vit ancia ordina- 
zions par fa sci e someava che la scjalada, da la 
"povertà alla ricchezza", jara scomenzada. Ma il 

destin veva decidút altrimenti. Tai ains dal tren- 
ta, difati, la fabricuta °l è lada a fuc e i operaris 
son restas senza lavòr. Si diseva che a fa chist 
guadain jarin stás i comunisc', ma cui sa se la cià- 
cara jara vera. 

Fato sta barbis e agnis jan scomenzat la “‘dia- 
spora” come 1 obreos. Son las pal mont a sercia 
fortuna, senza ciatála: duc' a Roma a servi, l'An- 
selmo a Cosarce di Santa Luzia ta polveriera, che 
`Ï è l'unic che dopo il 8 di setembar `l è tornat a 
ciasa, dulà che poc dopo lu jan copát, podeva ın- 
vezi restà cui sclás, che di sigür sarès restát in 
vita. 

Altri non, chel dal Selmo, che `l ë stät segnát su 
ché lapide che jai ricuardát parsora, che anzi, 
pocs ains fà soi lát in glesia a Dolegnàn par viodi 
in se stát che chist monument si veva conservát. 
Maravea da lis maraveis la glesia, in chisc’ timps 
di bondanza dal triangul da la ciadrea, ti veva 
cambiat musa: gnofs stucs e pituris e plen di mar- 
mui di lustri fin. 

Cui sa se me nono muini, se fòs ancimò vif, la 
vares cognossuda. Forsi dome pal ciampanili, che 
par la lapida dal monument di sigúr no, parzè che 
i nons dai muarz di Adua son stas scancelas. No 

sai cui che ja vit chista biela idea, ma di sigúr no 
ja pensát che cussi ja scancelát forsi la memoria 
plui impuartanta da la storia dal pais, di quant 
che la miseria plui nera obleava i paesans, par so- 
ravivi, di migra in ta Merichis o di la volontaris 
tal soldat. 

Jai scriti al plevan par fagi chista osservaziòn, 
ma no Jai mai rizevút rispuesta. Me mari Jolanda, 
chist an novanta ains, la spieta ancia jè. 


LUCIANO SPANGHER 


Impinions 
Nissun omp al ë tant siór di podé comprá il timp 
passat. 








'Zücs e 'zujatui 


Seglotuz, sborfadór — di metal litografat — e im- 
presc' (INGAP, Italie) pe ... vore di mateá cun 
aghe e savalon. Ancje par chesc' articui di 
“svagament” ‘a proviodevin Ditis nostranis. 
Come lis oficinis di Talico Fabris, in funzion tal 
1880 a Udin (Cjavris, n. 11/A), di G. Variolo (vie 
Mentana n. 3-5, Udin), di G. Cossutti a Godie, di 
N. Anziutti a Padiar di Udin e l'Institut “Pro orfa- 
ni di guerra” di Cividát. 


Zuan baban code di cjan 
Code di suris cjapilu pai pis. 


Ss 


Ricolte Ida Sello 

Par indulci il mës 


Bananis ae flame 


A' coventin: 
4 bananis * 4 coculis di spongje * 4 cucjarins di sucar e il 
struc di miez limon e mieze tazze di rhum. 


Preparazion: 

dopo disfate la spongje tune padiele di fòr (pirofila), fa- 
séit cuei a flame vive lis bananis: sei di une bande che 
di chealtre. Po butait parsore il limon e, dopo un mo- 
ment, il rhum tiepid. Al moment di servi 'o impiarés il 
rhum ch'al fasara une biele flame. l| vuestris invidaz us 
bataran lis mans. 


“Un dessert unevore esotic e che miedis e spiziái a' 
racomandin pal colament di vite; consei inutil par chei 
ch'a si sintin 'zovins. 


L.V. 

MAJ 
Bocál inculurit e citút pal lat cu la filiade. 

Ce biel viodi! 


Ce biel viodi 

'ne Madonute ch'a rit 
tun macèt di rosutis, 
une lüs ch'a s'impie 
par fa clare la gnot, 
un füc ch'al fevele 
tai ués plens di frét, 
une buere sburide 
tun sunór cidinät, 
une fumate lizere 
ch'a plate i ricuarz. 


Ce biel viodi 

contente la int, 

un frutin plen di vite 
ch'al trabascje peraulis, 
une bave di vint 

ch'a respire sul már, 

un veri fuscát 

par scribizzà di amór. 








Ce biel viodi il mont 
cui vol incjantáz... 


LUIGI BEVILACQUA 

BARBA BORTUL DI MANIA’ 


Un istat, barba Bortul, sentat four dal siò por- 
ton, al a vidüt пуа bel-bèlu cul riscjèl in spala, 
Angjlin il fi di Gjovana Gjalinara. 

Al cjaminava dindonant e strissinant li dalmi- 
nis. 

"Stu fantat, tal saludálu ауа dit in schèrsu: 

"Barba Bortul, i vài in tavièla a cjapa il soré- 
Bit" 

E, lui, tal jódilu cun ché “rèssa”, aja rispun- 
düt: 

“Eh, ócju ch'il soréli al si lassa cjapa da te...!” 


'Na di, ta l'ostaria dal а ‚ а] a doman- 
dat a l'ostéra: 
“Catina. Astu incjamò vin di chel chi ti mi as 
dat "sta setemana passada?” 
“Si, Bortul, 'nd'a1! — a’ j rispunt, jê =” 
“Poben - di rebot, Se: Alora 1 tornarai co” ti 
l'as finit!” 


104 








La só femina, "na di, a’) à dit: 

" Bortul, a ё la stuva ch'a füma. Jòt da netäla!” 

E, lui ch'a no’) smecava frusignasi di cjalim, a" 
à rispundut: 

"E va-là. Cussi vécja ch'a e, ché póra gràma, а”) 
ë restát nòmi il vissi dal fumà...Vostu tòighi encja 
chel?” 


Par strada, "a volta, al a cjatat Leo Tocjet 
ch'al menava par man un fi di sò fia. 

Barba Bortul, a’j a dit: 

“Ti pòs tigniti in bon, Leo, chi ti as un nevout 
ben tressat. Alèdi buna vignuda...!” 

E, Leo, chi da l'ambissiòn nol stèva nencja ta li 
barghèssis, a’) a rispundùt gjubilànt di bravura: 

“Jòt, Bortul, ce alt di ciarnéli ch'al ë. Véi alt il 
ciarnèli alèsegnal di inteligjensa!” 

“Ah, va-là, Leo—di rebot, lui = No cròdi a ché” 
monadis J. 

Jòt mo Püti Sièspa. Al varès da èssi un siensiat 
alora cun chel ciarnéli alt ch'al a: a’) scumincia 

da li cèis e a’) va fin ju ta la cadòpa; invëssi al è 1] 
pi grant semplaciat dal paeis...!” 


Só gnècia Maria, ’na di, talpinànt davörghi, 'e a 
lupat chi, lui, al mostrava un bus grant tal cjalcèt. 
E alora aj à dit: 

"Barba Bortul ti às "na cigòla tal telón ch'a 
ven-four da la dalmina in bièla mostra!" 

“Ma si, si. -aj à rispundüt, lui- Tó арпа, a è 
tant golósa di cigòla ch'a la lassa crèssi dapardut...!” 


Tun meis di vendémis, Sisto Ciampagnoul, aj 
à domandat: 

“Scolta Bortul. A mi an contat chi, tu, ti sàs 
salva, l'uva fragula in rap, fin sot H` fiéstis di No- 
dal. Cemont fàistu?" < 

“A ё "na vóra sclèta da fà. — al dis lui — Ti ciòn- 
cjs il cjaf di vit cui raps intòri e ti ju pois al scúr 
tun scansèl di burò, e ui asi manten a lunc. 

Però, si ti as par cjasa canais o feminis golòsis, 
tènla sot claf, sinó a riscja ...da duräti mancul...!” 

* ж ck 


Gjgj Baraca, a'j veva contát, na di, chi la só fe- 
mina a era colada dal toglát e a si veva rot dò cò- 
stis. 

“Ben, — al veva rispundut lui, miez sèriu — pro- 
va menala ui da Berto Crosòn. La mé femina co” 
romp costis ta l'ombrèla а? la parta a lui e a’) la 
comèda sempri in "zornada...!” 


* ж * 


Co al veva cai tai dëic` dai peis al fèva bús ta la 
toméra da li dalminis par ch'a по”) russassin tal 
corèam e ch'a no si invelegnassin di pèsu. 

"Na di, Silia Pulòta, ај à domandat: 

“Bortul, parce-po’ astu fat chei bus tal fren di 
dalmina?” 

E lui, ch'a nol à mai glutit 1 curious, sustat a’j à 
rispundút: 

“I ài fas par ch'a póssi scjampa-four l'ága co' 
mi sucét da cugnéi cjamina sot la plöia!” 


* ж ж 


Al a cjatàt `na di, Sivirina Tela. A’) era paruda 
incarubulida; e a' a domandat: 

“Cemont Sivirina?” 

“Eh, cemont vòstu ch'a vadi, Bortul. I ai ingru- 
mat massa agns su la goba. I stài ogni di cul flat 
tal pugn cu’ la tema ch'a rivi ché dal falcet a me- 
nami via...!" 

“Ti fasi sbigula il muri, Sivirina?” 

“No, Bortul. No mi spaventa il muri. I ai nòmi 
poura da no èssi buna da fa chel pas tra il sta-di- 
ca e il "zi-di-la!” 

“Ma-va-la. Ti saràs buna encja tu, si, da falu, 
Sivirina. E pò. Casu-mai ch'a ti vadi mal, la pi 


pan 


maladòta, ti restaras viva...! 


(furlan di Mania) ALDO TOMÈ 

La uarzine 


— Se robe ise, nono, | 
che li, supade de urtie, 
tiepide anciemó di tiere sudade? ¡ 

— Eh, nini! 'A ë vós di nemai peás, | 
'a è pati di omins tai agars 
dai parons. Un laip di fan, 
tamesát di poure 
al e restát li 
cu la uarzine rusine, 
sul ór dal prát. 


(furlan di Cjamin al T.) LORELLA MORETTI 








'Zücs e 'zujatui 


Dal sigúr il salon culi ret nol faseve fastiliá par 
pore di indebitamenz, ma meti in strëce duc' i 
tocs al jere un afar intrigòs pai dëz ingrisigniz. 


Scriz malviz 

lunc di code 

cúr di stiz. 

Tás tu favite 

'e je plui lungje la mé code 
che no dute la tó vite. 


*5* 


Dite J.W.S. e 5. (Gjermanie) – 'Zücs Spear 


Ricolte Ida Sello 

VECIAE 


Di tanc’ ains ormai, ogni an, d'istát, o voi a 
passá qualchi 'zornade in spiagje, a Grau. 

Ains fa `o ai cognossüt li un bagnarül unevore 
gentil, che spes e vulintir al si fermave cun me a 
ciacara dal plui e dal mancul, vizzin dal chiosco 
ch'al servive, tra bibitis e sirops di marchis stra- 
nis, ancie un bon tai di blanc. 

Chest an pero, tornant tal stes trat di spiagje, 
no ài plui viodüt il bagnarül di simpri, cussichè, 
incuriosit dal cas mi soi fat dongje al bagnarül 
gnüf e J ài domandát ce che oreve di che Berto, 
cussi al si clamave il bagnarül di prime, a nol ere 
chest an prisint. 

— Purtrop, durant l'unviar, al ë muart — mi à ri- 
spuindüt serio. 

— Di ce mal? - `o ai domandát anciemo jo. 

— Di veciae — `l à dite cun cunvinzion. 

— Po' tros ains al vevie? — ài continuát un póc ma- 
raveat. 

— Cinquantevot — mi a rispuindut sec il gnüf ba- 
enarul. 

Jo, ch'o ai sessante, us dis il vër, `o soi restat 
veramentri plui di un fregul mal. 


- 


= sa, 
= 


A. GALLAS 





Impinions 
Quanche un omp al dis di vê esaurit dutis lis espe- 
riencis di vite, alore si pò stá sigúrs ch'e je stade la 
vite a esaurilu. 








ERESIIS LESSICALS 


... Alore il furlan al ë in agunie. 'O ai sintüt la 
rantighe une sabide di chest istat, sul fini di un 
gusta, sentát tòr de taule cun dute la famee. Il plat 
des pomis, un crep blanc e cu lis cuestis in riléf 
lusintis, mi ricuardave quadris di “nature muar- 
te” viodúz su inlustrazions o tes galariis d'art. 
Duc’ slungjave une man par cjapa sü un slambrut 
di chel quadri vivarós (e saurit): cui il vert di un 
miluz o il ’zäl veludát di un spiersul, cui il ruan di 
une siespe o l'aur smarit di un... “albicoc”. Cui 
vevial talianat cussi? Fossie stade mé fie, pazien- 
zie! Di une studente ch'e fas il liceu classic no si 
pò pratindi ch'e sepi che ancje 1 latins a` mangja- 
vin “armeniaca”, ma a gno missér, furlan intim- 
pat deventát eretic lessicál, no si podeve perdonaj 
di vé gambiat non ai armelins. Li par li si a sintút 
in cusine il rivoc di une ridadute, po la femine ja 
domandat a so pari se tal dopodimisdi, stant che 
lis pomis a' jerin quasi finidis, al sares lat a com- 
pra... “pescjs” e “prugnis”. Juste, `o ài pensât. 
Chest autun, di ché strade, `o cjolarin ““castagnis” 

par fa “caldarostis” e chest unviar s'implenarin 
di vitamine C cu lis “arancis”. Cheste vierte, par 
concludi, `o mangjarin “ciliegis” e cussi il furlan 
al sara sistemat par dutalan. 

Mi soi jevat de cjadree inmagjnant la “nature 
muarte”, no ché dal plat des pomis ma ché dal 
Friül, che si scugne puartále... in sale di rianima- 
zion. E di corse! Mi displasarès, di chi a qualchi 
an, inmagjnále cu la "zonte “... e sapulide”. 


"ZUAN OSUALDINI 








Chel camin in favria 


Camin, 

andulà sonu 

chei canais, 

intosseds 

di chel fun 

dal to fogolár? 

Cui distudat, 
inglassat, 

sot ché crosta 

di glas 

in Russia. 

Cui a strussid 

di un soreli a chel altri 
tai Cumunai. 

Cui sioròn, 

tal forest 

durmint cul clap in man. 
Cui... 

Mah! 

Di sigur no pi contens 
coma cuant ch'a preàvin 

“... di; lunc e disora 
morti nostri amen”, 
Cul vul 

ch'a ghi insindévin, 
pal fun, 

tor-ator dal to fogolár. 


O. COLUSSI 


= `> => ami 








Zücs e 'zujatui 


Armis cu la bandiere. || "zuja braurin dai ma- 
scjos: pecját che no si rivi a produsi dome 
sclopis di ché misure. 


Checo beco sta sul fen 
ten a mens cui ch'al ven 
se ven la tó morose 
cjapile pe gose. 


*©* 


Fusilüz, bandiere e siabule 'а son di Ditis di Arona (bande 
Novara) e di Milan. 


Ricolte Ida Sello 

Par indulci il més 
“Stanislas” 


A' coventin: 

125 grams di farine di vene e 125 grams di spongje e 125 
grams di sucar e 3 ús e 2 cucjarins rasáz di lievit in polvar e 
un pocje di mil e la scusse di un naranz e la scusse di un na- 
ranz candit e taját a daduz pizzui pizzui. 


Preparazion: 

passá tre voltis tun tamés fin la farine cul lievit e il su- 
car. Po messedà insieme la spongje tiepide e disfate, 
un üf intir e, in plui, doi ros di üf cu la scusse dal 
naranz gratade. Amalgama ben ben duc' i elemenz, la- 
vorant par un pòc la messedanze prime di 'zonta i doi 
blancs di üf montaz a néf. Messedait cun delicatezze. 
Strucjait il compuest tun stamp ben onzüt cu la spon- 
gje e faséit cuei tal fór par un 45 minüz. Faséit aten- 
zion a no viarzi il fór prime di 20 minüz. Quanche son 
passáz 40-45 minüz, provait cun tun stechedinc' par 
viodi se il “Stanislas” al ë cuet: se il stechedinc' al ven 
für sut e net, il dolz al ë perfet. Gjavailu e, quanch'al e 
tiepit, pinelailu cu la mil che, un moment prime 'o varés 
metüt a "bagno maria" te aghe cjalde, par rindile plui 
fluide. Guarni il dolz cui daduz dal naranz candit. 


* Un dolz di grande bontát e di grant efiet. Unevore in- 
dicát par fá la pás cu la madone che, cun chest dolz, si 
morestara unevore. 

L.V. 











JUGN 
Vás par l'ont e une cjace sbusade (a segn di crós) 
par disgotá il sir. 

S. Justin martar 


S. Marcelin (Proclamazion de Republic he) 


S. Livie 

S. Quirin 

S. Bonifaci vescul 

B. Beltram di Aquilee 
PENTECOSTIS 


S. Severin 

S. Efrem 

S. Diane 

S. Barnabe apuestul 
S. Onofri 

S. Antoni di Padue 
SS. TRINITAT 


Se Vit e Modest 


S. Justine 

S. Rainir 

S. Marine 

S. Romualt abit 

S. Silvestri pape 
CORPUS DOMINI 


S. Nicët di Aquilëe 

S. Josef Cafas 

S. Zuan Batiste 

S. Gjelmo abat 

Ss. Zuan e Pauli 

Ss. Ciril di Alessandric 
S. IRENEU VESCUL 


55. Pieri e Pauli 
5. Lucine 











AGANE, 
CUN TE NO PAR SIMPRI! 


No crodevi che tu fossis vere. “Siums di fruz o 
fantasie di int cul cjáf a torceon” `o pensavi. Par 
me, ch'o mi ritignivi un omp pusitif, no tu pode- 
vis esisti. 

E invezit Tu tu mi sés fate vive, tu mi sës fate 
cognossi seben no dal dut: tu ti sés fate nome 
cuca. Е jo tant bazzilá par scuviargiti! 

Tu mi vevis inmagát! Tu as aprofitat ch'o eri 
dibessól. No ti plas la int in companie, anzit tu la 
fuissis, nomo? Jo `o à1 capit parceche no tu ti fasis 
vive co `a son in plut: no tu vuelis sinti davoi, ma 
al plui ...cisichez; e po no tu as il podé di incan- 
tesema che un. Tu comparissis pal solit cul scür, 
ma tu t1 fasis presint ancje vie pal di, paraltri tal 
cidinór e tal scuindüt. Ti plas la cuietece insume, 
tanche a mi. 

Tü tu mi às capit subit co `o eri vignüt te vala- 
de dal Musi par gjoldi la bielece de nature in ché 
limpie 'zornade d'unviar. 











Un cil clar come un voli d'ucel. Un soreli tivi- 
din ch'al imprometeve "za la primevere, che dal 
rest s'indivinavile ancje tal muscli deliberat de 
néf. E ché, a taculis, si disfave lagrimant sui clas e 
sul muscli. Lis paréz gropolosis dal Musi e de Mont 
Grande `a jerin ancjemö dutis taponadis di blanc, 
ch'al inceave tra il celest dal cil e il verdon dai pins. 

E Jo li, in miez ae lavie de Mèe, a gjoldi chel ti- 
vit, ché bielece, ché pas. 'O procuravi ancje di 
sinti il lagrima de néf, invezit li ...nuje. Ma ...pòc 
lontan (cussi mi pareve) un clupigná lizér di aghe: 
“La vie, 1enfri chei clapons, `e a di seul" `o disevi. 
“O voi a cirile!” E `o soi ientrát dibot cence ine- 
cuargimi, Fade dal Tamòr, tal to ream. 

'O soi rivat fin la, saltant di une piere a di ché 
altre e procurant di no sbrissa. Ma la, abas dal 
fossòr, nuje. Forsit plui in su, li dai crez! E su ...a 
rimpinami par che sorte di grande murae sdru- 
made. Ti sintivi come che tu fossis li daur: tu mi 
clamavis cu la to vòs cjantarine. Ma Tu tu ti 
scuindevis framiez chei crez, simpri plui ingropo- 
laz, simpri plui in alt: tu "zuiavis cul revoc de to 
vós sun chei mürs di clap tanche i fruz cun tune 
spere di soreli tai spiei. E jo sù, simpri plui seneós 
di scuviargiti. 





e А 


'O jeri dut incalorát cul rimpinami, cul strissi- 
nami, cul sfreolämi intór dai crez. No Jeri prepa- 
rat a vigni ta chei meandris. Al jere il cas di torná || 
mdaur biel planchin, cun chë di no sfadiami di 
plui. Ma ‘o sintivi la bocje arside pal sfladassá. 
Un gloz di aghe mi sarès bastade. Chè no podeve 
jéssi lontane: ”o sintivi il so gorgola simpri plui a 
fuart. Epür no la cjatavi, no ti cjatavi! 

Co, scunit e deludüt, `o decidei di torná indaúr, | 
velu li daúr di chel clapon un riulut ch'al saltuz- | 
zave dilunc la crete grombolose. Une maravèe: 
l'aghe limpide, frescje, vivarose; un meracul, dal 
moment che propit li ch'e colave ancje e discom- ` J 
parive subit sot i clas. Mi metei a racuèile te zu- || 
miele e a supale tant ch'al fos cetant timp che no | 
la cerzavi: une delicie! Alzant il cjaf, si indivinà- 
vile cetant plui bondant, cetant plui vivarose e 
sbrumose ienfri lis fessuris e dilunc il creton. Ba- 
stave lá su ancjemò un pòc... 1 





ж ж x 


`O fasei par rimpinami sù par chel cret; ma | 
proprit alore `o sintii a clamämı, clamá a dilunc | 
di lontan. Al veve di jéssi passat un biel pòc di 
timp, parceche no dismetevin... 








"О rispuindei cun dut il flat e ancje la me vós si 
coreve daúr di un masegn a di chel altri. Mi tocja 
bandonati, Agane, proprit ta chel trat ch'o vevi 
apene vioduz 1 tiei pis, ch'o vevi olmát 1 tiei braz, 
ch'o ti vevi apene scuviarte, apene cerzade. E Tu 
... no tu volevis lassami: tu continuavis a invidá- 
mi cu la tò vós cjantarine, cui tiei vei di sbrume 
ch'a comparivin tes fessuris dal sdrup. 

Tornant ju, man man che la tó vos `e vignive al 
mancul e che ogni tant `e scomparive, plui voltis 
tu as tentat di fermami: no cjatavi il percors di 
prin, `o sbrissavi sui clapons o sui grums di néf, 
m'inzopedavi tai grebanos, mi sintivi sgrifá i déz 
co m'ingrampavi tal crez. 

Po finalmentri il plan de lavie e li alore, ancje- 
mò incalorát, mi disbatonai il gjacheton par pro- 
va un pòc di fresc. No sai s'al fos stat chel mo- 
ment o ch'o vedi vude un'impression: il fat alè 
che proprit ch'o no sintii plui il cisicá lizér e lon- 
tan de aghe, une bugade di ajar frèt, vignút ju de 
ruvis, la sintii cori pe vite, mi ientra dentri... In 
tal cür? Erial il to “mandi”, Fade dal Tamór? 

No sai, `o sai paraltri che di chel moment o 
scomenzai a vé frèt... 








`O scugnii sta sierat par curis ben doi més. D'in 
ché volte no ti ai dismenteade. 'O ai pensát di 
spes a ti: tu mi volevis e ancje jo ti volevi! Ancje 
cumò ti pensi; paraltri `o ai ancje capit che jo 
...no soi par te. Tu tu vuelis un che no nome al 
vivi cun te tal cidinòr dal to ream, ma ch'al pro- 
meti di discompari cun te tai sucriz dai crez, dai 
clas, de tiare... 

Pò staj che une di tu rivis ancjemò a brincami, 
tu rivis a tignimi, ma par póc: `o scjamparai di te. 
Mi soi inacuarzüt che cumò 'o brami un altri 
ream, lontan dai sucriz de tiare: in alt, tal infinit 
dai nui... 


LUZIO DI CJANDIT 








Savou d'istat 


Cuan’ ch'al soréli fuart 
al giava las ombrenas 
e al fas luzi 

la schena lissa 

da las vacias 

tal passòn biel, vert, 
chel bacòn di om, 
dentri la mont ch'a sà di fum, 
al sbafa d'un flat 

un scófin di rena frescia 
ch'a lassa i mostacius. 


A. CLERICI 
mont = malghe 
scófin = scudiele 
rena = pane dal lat 


129 











Vongola 


Vongolá 
di un sium 
celest 

tal cidin 
de marine. 


Vongolá 
сијёї 

іп tun séi 
no séi 

di cil 

e mar. 


Vongola 
d'istat 
lizér 

di un sium 
sfantat... 


E.B. 


Armando Pizzinato: Marina. 

SCAIS 


Pièris, un pais da Bisiacaria, nol ë deventat fa- 
mòs dome parceche ali, il 26 di jugn dal 1946, al 
e stat fermát a clapadis il XXIX Zir Ciclistic d'I- 
talie ma, soredut, par vë dat al `zuc dal balón tan- 
c` grane’ `zuladórs. Come: Spanghero, Blason, 
Capello, Masero, Zorzin e altris ancjemo. 

Chist, juste par di che a Pièris la int, dai fruz di 
tete a1 viei di cent'agn, di balón a’ san dut oltre a 
jéssi unevore passionaz e competenz plui di Vici- 
ni e di Bearzot. 

Dopo dal preambul il fat. 

Giani, sorenomenát Ciamberlain, nancje finút 
il periodo de jeve al fò mandat in Grece e di li in 
Russie. 

Par só fortune al riva a puarta indaúr la scusse. 
Però prime di jéssi congedat al scugni fa plui di 
un mes di “quarantene”. 

Finalmentri libar! Finalmentri a cjase! 

Sul puint dal Isunz ch'al jere stát plui voltis 
bombardat, il treno al lave cussi planchin che 
Ciamberlain al prufita par salta-ju. 











Cjapát il troi dal rapar, al cjaminave cul cür in 
ansie di rivá a cjase, come che si pues inmagjná. 

A mieze strade s'intopà cul so paesan Ernesto 
Russi miór cognossüt come Adanel, ch'al faseve 
arbe pai cunins. Quanche Adanel lu viot, al mo- 
le-ju sac e falzet e J cór incuintri. Imbrazzamenz, 
salüz, domandis e rispuestis a no fini. 

Ma Giani ch'al mancjave tanc' agn dal lúc e al 
jere seneós di savé alc, J domande: “E Pieris, ce- 
müt Pieris?" E chelaltri, cun tune muse di fune- 
ral: “Piardut 2 a 1”. 


* ж ж 


I nestris viei usavin di: “Ten cont dai bez, guai 
un mal di gnot”. 

Vigj Steule, il barbe di me barbe, dal sigúr no la 
pensave cussi s'alèvèr chel che còntin. 

Steule al veve dôs vacjs e duc’ 1 dinc’ a remen- 
go. Par metisi a puest i dinc' al a scugnút “man- 
gjà" une vacje. Dopo, cu la dentiere gnove, in 
curt al à mangjat cheátre. 


* ж ж 


Il spiziár dal gno pais, bon come un toc di pan, 
par agn al à scugnút tira-su a man la siarade da 

speziarie. E di ch'al à al so servizi quatri feminis. 
Ma nissune di chestis 'e rive mai prime des vot e 
mieze. 

Lui lis à cridadis plui vòltis e parfin minazzadis 
di licenziament. Nuje di fà. 

Stuf di crida, di minazza e tira-su simpri lui la 
siarade, chest an al ë passat des paraulis ai faz: al 
à fat monta une siarande gnove che si tire su e ju 
a eletric! 


ж * Ж 


"O jeri ch’o spietavi il me turno par lá dal do- 
tòr, quanche une siore jentre, mi passe davant e, 
senze di ne eri ne beri, va dretre dentri. 

Par sò fortune, no soi rivat a cjapale pal cupin. 

Quanche `e je jessude la ai fermade. Stavi par 
dij ce che si mertave, ma viodinle cussi scaturide 
mi soi limitat a dij: “Saie che jé `e jè la tiarze fe- 
mine che mi free”. E, par bonale, `o ai sübite zon- 
tat: “Siore, jo mi soi sposat dòs vòltis”. 


ж ж ж 


Quanche dal *18 а” rivarin 1 prins militárs ta- 
lians a Flumisel, j domandarin a me nono: “Si- 

gnore, sa dirci dove si nasconde il nemico?”. E 
lui, ch'al veve scombatùt dute la uere cun leser- 
cit Austrungaric j rispuint: “Mah! par me, il nemi 


pan 


`o ses ualtris!”. 


VICO BRESSAN 


Impinions 
Dome cul no pajá i debiz si po sperá di vivi te me- 
morie di buteghirs e marcjadanz. 

'Zücs e 'zujatui 


Par fá-su rosis e flórs, come chei prontáz de 
Dite N.G. (Gjermanie), nuje di miòr che lis ma- 
nutis e l'estro des frutis. 


Tite smite calamite calamár 
la purcite sul seglar 

la massarie sul piúl 

che sclagare tant ch'e ül 


son 


Ricolte Ida Sello 

Il gua, la so lus... 


Al gussa ancia li' lamis dal tramont, 
i vui patis dai gias indurmidis, 

i barcons ch'a vuárdin di scundiòn 
ch'el toc di storia ch'a nol vou muri, 
ch'a nol smet di indressá fiars, 

di lustrá póntis tan gorgs di rüzin, 
ades che la “siviltat” ‘a ciacara 

cun funs ch'a s'ciafòin li’ mins... 

E intant che la mola 'a zira 

semprit di pi, il scur al scuminsia 

a sbrissá tan cuarps freis 

ch'a s ciampin in ciasa: 

doma il gua al resta là 

a sparnissa falis cis, 

sensa vei poura dai tramáis dal Timp... 


(furlan di Bagnarole) GIACOMO VIT 











AGHE E VIN 


Milio, il muini, al veve ché di bevi il vin ch'al 
vanzave de ampole, dopo che i predis a` vevin fi- 
nit di di Messe. 

Il plevan e il capelan lu savevin e a' siaravin un 
voli, stant che Milio al Jere un grant lavoradòr se- 
ben ch'al fos intimpát. 

Ogni tant al vignive a celebrá un predi brut e 
radigo ch'al saveve dal viziut di Milio e al faseve 
di dut par che nol vanzas nuje di vin. Une di Mi- 
lio al parecje lis ampolis sul platut e 'es presente 
a chist predi par ch'al fási la consacrazion. Il pre- 
di al fas il so fat lassant un pocje di aghe e vin pal 
“Suscipiam Domine”. 

Milio quant ch'al vá a spacá la borse al profite 
par da un glutar al vin vanzat metint al so puest 
aghe rude. 

Al ven il moment dal “suscipiam”, il predi al 
pronte lis mans e al viót che lis dós ampolis a’ son 
plenis di aghe. 

Sotvòs J domande a Milio: — E il vin ch'al jere 
vanzat, dula îsal? — 

- Al jere siór Santul — j rispuint Milio — ma pò 
staj che al Signòr, viodint lui, il sanc j sedi lát in 
aghe! — 


SERGIO VISENTIN 


Impinions 

Lis feminis brutis 'a son simpri gjelosis dai lórs 
omps. Lis feminis bielis no àn timp di pierdi par 
chest: 'a son masse impegnadis a jéssi gjelosis dai 
omps di chés altris. 

PREVIDENZE 


Bin Luche al passave ogni matine cul cjar, lant 
in campagne, denant de ostarie di Toni, a Gradi- 
scjute. Co lu sintive a rivá, siore Palmire ’e pron- 
tave il butilion sul barcon bande de strade e lui al 
proviodeve a mètisi il so biel quart te mantie e 
po, bevüt ch'al véve, al lave ... 

Une matine la mularie di cjase, dispetose come 
dute la mularie, `e gambia il solit butilion di vin 
cun tun di asét, asèt rüt. 

Bin al rive, al mét, al consume e al invie il cjár. 

Dopo qualchi metro al ferme e al torne a cesse- 
cül. Al clame Palmire e spacuzzant 1l cjáf j dis: 
“Dami ca daurman ancjmò un quart, che chel 
vin li nol rive fin doman. Mi par ch'al sei za daür 
a cjapá di fuárt”. 


ENZO DRIUS 

Par indulci il més 


Une torte cui cocins 


A' coventin: 

un chilo di cocins pizzui e frescs e un eto di spongje e 3 ús e 
un eto di sucar e 2 etos di farine di flór e un pugnut di sal e 
dòs sfuéis di basili. 


Preparazion: 

taja a daduz i cocins, saláju, e spietá ch'a dédin für l'a- 
ghe. Po metéit insieme il basili. Sbatéit i ús (blanc e ros 
insieme), 'zontait il sucar, la spongje e la farine; mes- 
sedait ben ben in maniere che ju ingredienz a' sédin 
ben misturáz. Tune padiele di fór largjute, basse e ben 
onzude cu la spongje, strucjait la messedanze e faséi- 
le cuei par un'ore e mieze tal fór a 180-190 gráz. Si 
mangjle tiepide. 


* Une gnovitát in fat di dolz, unevore indicade par duc’, 
ma soredut pe int intimpade che daspes 'e à qualchi di- 
ficultát tal mastiá, tal digerí, o par. indurmidisi. Duc' sa 
che par chesc' disturps i cocins a' son une mane. 


E.V. 








LUJ 


Corbòn di vencs in strèce par meni vie la galete 
(sul cjar). 

VII 


Ester regjne 

Oton 

Tomás apuestul 
Liodóro di Aquilée 

. ANTONI ZACARIE 


Marie Goretti 

Claudio vescul 

Guido abat 

Veroniche muinie 

. Piu In di Aquilée 

5. Olghe ` 
SS. ERMACURE E FURTUNAT 


S. Indri imperadôr 
S. Camil di Lellis 
S. Buiniventure 
Madone dal Carmël 
S. Lessio 

S. Fidri vescul 

5. RINE MUINIE 


з лз ул л tA | MANAH 


un 


S. Elie profete 

S. Laurinz di Brindisi 
S. Marie Madalene 
S. Brigjde 

S. Cristine 

S. Jacun apuestul 

SS. ANE E JUCHIN 


S. Aureli 

Ss. Cels e Nazar 
S. Marte 

S. Pieri di Ravene 
S. Ignazi di Lojole 


ANZULE DAL YES... 


Marie 'e je une fantàte di un país dal Friùl. 
Brave, buine, tacade come nissun a sò mari. La- 
voradorie di prime categorie: un treno di fuarze, 
une furmie come ativitat. 

"Ne di, só mari 'e decide di faj ne biele sorprese 
a merit di che braüre: j fasè cjatä sot il plat dal 
mignestròn un bilietút colór di rose valèvul par 
un viaz in Americhe. 'Magjnàsi Marie cuanch'e à 
vüt in man il bon par parti in aereoplano e vivi 
une setemane a New York: salz di contentece, 
bussadis a só mari, telefonàdis 'es amiis e tal do- 
man vie di corse a crompá une valisone di chés. 

La vée di parti, lis primis preocupazións: 

"Satu fevelá un fregul di inglés...?”. 

“Mi rangjaräı... ce ditu... tu...?”. 

“Ch'al sevi frèt lavie...? Atu mitude un fregul di 
blancjarie pesante...? Scarpèz larcs satu...! 'O ài 
tant di chel dio patit a Rome cun to pari parvie 
dai sandui strez.”. 

"Mame... Mame... Vonde... 'o savaräi movimi 
no...?"O'nd'i ài vincjecinc di bot... satu...?”. 

“Magari cussi no frute... viòt di scrivi satu... E 
apene rivade dami un colp di telefòn... ch'o stevi 
in pas...”. 

Marie "e partis. Só mari sul puartòn di cjase `e 
fas il sblec; 'e rite vai insieme: `e je la prime volte 
che so fie `e va in viaz bessòle e ancjemò cussì 
lontan. 

“No sta cjapa frèt... telefòne mi racomandi...”. 

Parti da un paisut di quatri cjasis te matine e 
cjatasi tal miez dai tocjecii di New York tal dopo- 
dimisdi, disejmi vuatris ce impressiòn ch'al devi 
vé fat a ché frutate. 

Apene sbarcjade il prin pinsir al fo, come im- 
promitit, par Anzule, sò mari. Si fas insegna a 
doprá il telefòn e, savüt che la spese 'e podeve jes- 
si pajade in Italie da chel ch'al cjapave la clama- 
de, `e tacà a fá une rie di numars. Cuanch'e riva 
insomp `e sinti a trabascjá par inglés, po dopo un 
“Italy” net e fuart e lis istruzions, par merecan, di 
ce ch'e si veve di fà par no ejonzá di bot la con- 
versazion ch'e no jere, paraltri, ancjemò scomen- 
zade. Marie `e tacá a suda un fregul. Po simpri di 
plui fintremai che lis perlis di sudór j bagnarin lis 
lenz dai ocjai. I voi imberdeáz di lagrimis J lusirin 
a sinti il “pronto cui jsal ch'al cjacare di la dal fil?” 

di sò mari, subite cuviarzút da une vós che no fer- 
mave di cjacara par inglés. Marie `e vè póre. Le 
guide ch'e compagnave il cjap dai turisc' la viodè 
sotsore e, "magjnansi la situazion, 'e ciri di judale: 
"Faccia accettare l'Italia. Dica che rispondano 
Yes". Marie, ubidiente, `e tacà a sberla tant che 
duc' 1 aventórs ch' a si cjatavin tal locál si zirarin: 
“Мате... dis yes... yes... mame...”. 

Silenzio. 

Dopo un póc si sinti la vós di Anzule: “Ce ti 
jsal sucedüt Marie? Dula setu?” E che atre: 
"Mame dis “yes” ch'e van sù lis spesis...”. 

"Stà atente des companiis... no sta fidati di nis- 
sun... ma ce jentrino 1 lez... dis po.. no jerial dut 
prenotät...? No sta fami brutis robis...”. 

Intant l'inglés al continuave a tontoná in ma- 
niere avonde gnarvose, tant di fà capi a Marie 
ch'e jere ore di finile. 

"Mame par fevelá bisugne che tu risponda e 
dica “Yes” ... un si par inglés capio...?”. 

"No puedio dilu par talian o par furlán...”. 

“Fas come che tu ús, dis di “si”, “yes”, “se” 
ma moviti!”. 

“Maleducade! Si!... Maleducazade! Si...”. 

In chel la signorine dal centralin internazionál 

e sbloca la linee cun tun biel “occhei” e mari e fie 
e” poderin sbrocási. 

Si spiegarin dal dut dome cuanche Marie `e tor- 
ná a cjase. Dut il borc al fo in fieste e par agnó- 
runs Anzule ‘е fo nomenade, cence colpe, “Ап- 
zule dal yes”. 


GIANNINO ANGELI 


Impinions 
Al e simpri alc di tragje tai boins proposiz: si decit 
di mètiju in pratiche quanch'al e masse tart. 

Doro 


Un scuac sul cjaf 

e un fasoleton ros 

simpri tal cuel. 

Ros convinz come te 'nond ë: 
la cjere a int, 
podèi al popul, 

la roube 'a ë di duc’. 

ocjo ai préidis! 

Epúr in ché volte 

che il fitc al ardeve in ta canoniche 
tu seis stat il prin 

a dà une man 

e a clamá dongje la int. 

Al ë un om èncje lui!’ 

Tu ás rispuindút 

a di un ch'al domandave spiegasion. 
E pò imo in átas ocasions 

tu seis stát 

plui cristian 

di tanc' che cristians 

ai son dome parcé 





ch'an il lòr puest 
segnät in gleisie. 
Doro ros 

di für 

ma blanc 

tal cúr. 


(furlan di Ciurciuvint) CELESTIN VEZZI 

'Zücs e 'zujatui 


Il bersai di carton: un colp e il purcinèl al libera- 
ve la balute ch'a rivave te buse dal plan. E po, 
fa conz. 


Angjeline cjòl farine 
faj la meste te terine 
faj di cene al to paron 
ch'alélat in pereson. 


“gr 


Dite A. Sala (Gjermanie) 


Ricolte |da Sello 














CHEL DI GLERIS 


Bepi Mitri, un pensionát di San Vit ch'al à pas- 
sade la só vite fasint milante lavórs. cun turnos 
ancje di fieste e di gnot, "basta no sta cui li’ mans 
in man!”, come ch'al dís lui, e che da plui di 
qualchi an in ca al á cjatade dentri il cúr ancje 
une só biele venute di puisie popolár furlane, al 
passave cu la biciclete, une sabide dopo di misdi, 
juste denant la cjase di gno pari Angjlin, ch'al sta- 
ve sistemant, cun me dongje, qualchi plante sul 
Or dal canál. 

“Fermiti, — j dis gno pari — no stá crodi di passá 
sensa fermati!”. Bepi, ch'al Jere ancje cu la femi- 
ne, une siorute de zone di Pielunc vignude-ju a 
marit te Basse "za timp indaür, al dà une frenade, 
al dismonte e al dis di colp: “Ciò, J soi stat dal 
miedi e al mi à dita ch'j stedi in dieta, parseche j 
ài la glicemia alta". 

E si jentre. E Bepi, dopo vé bevüt il taj e vé con- 
tát dai siéi esamps e de diete che j à dade il so mie- 
di curant, al salte für cu la storie di un di Gleris. 
“Veretat, savèisu — al dis — veretàt sacrosanta!”. 

Chest di Gleris, al Jere lat a San Vit a fasi fà un 
certificat dal miedi e chel, di ché strade, stant 
ch'al jere un so client, lu veve ancje visitát. Ma 
no j veve cjatát nuje di particolár: il cúr al jere a 
puest, la pression `e Jere buine, e il fiát biel come 
un vilút! Al fumave un póc masse magari, ma 1 
polmons e il fisic dal отр a’ jerin a puest. 

E cussi, ancje par tabajá un moment cun lui, il 
miedi j domande a un ziart pont: “Senti che te 
digo — come ch'a fevèlin tal centro di San Vit — 
quanto vin bevistu ti al giorno?”. 

E chel, simpri tal fevelá dal miedi: “Piu de die- 
se, dotör”. 

“Ben, per un che lavora la tera come ti — al dis 
il miedi — diese biceri de vin al giorno xe anche 
normal.”. 

“No no, biceri, dotòr. Litri!”. 

“Litri?”. 

“Si, diese e qualche volta anche dodese litri." 

“Ma me ciolstu in giro?”. 

“No no, dotòr. Xe la verità. ”. 

E jù il miedi a faj une lungje predicje, su ce tant 
mal ch’al fas e ce tanc' malons ch'al crée il vin 
bevüt in ché maniere. E, po, prin di saludalu: 
“Me racomando sastu, un poco va ben, ma no 

esagerar, anche se te ga il fegato san!”. 

Il contadin lu ringrazie e al va. 

Qualchi di dopo, biel che il miedi al passave ju- 
ste par Gleris, par lá a fa une visite a un altri 
client dal puest, al viót chel dai “diese e qualche 
volta anche dodese litri" sentat, für de ostarie, 
cun tune tazzone di aghe San Benedetto in man. 
"Oh, bravo - j dis il miedi - vedo che te gà capio 
il discorso che te go fato l'altro giorno!”. 

"Perché, sior dotòr?”. 

"Perché te bevi aqua mineral!”. 

Il contadin al tas. Al cjale un moment il miedi, 
po al cjale la tazze, la 'zire, la poe sul taulin e po j 
dis tal so furlan: ‘А è propit vera, sior dotour, `a 
ë clara coma l'aga. Doma che chista 'a ë un puc 
pi fuarta: 'a e senapa!”. 


E. BORTOLUSSI 

Dolórs di cür 


Jé, quant che lui j disë: “Siarin cussi!” 
si ë sintude il sanc glazzá tes venis. 
Puare fie! 'E fasé un grun di senis; 

sul jet podopo si sbrocà in vai. 


Cussi — 'e diseve — tu ti disimpegnis? 
Cun dut il ben che ti ài oliit a ti! 

Ma ce ajo fat di mal par tant pati? 
Resisti, no, no pues a tantis penis! 


O lui o nissun!...— E li, dut in tun bot, 
dal jet `e jeve e, mate di dolór, 

e monte sul balcon e jú disot. 

Lungje 'e cola di pés tal miez de strade... 
Cumo `e je inemorade dal dotór 


parceche fúr di pericul le à puartade! 


(voltade par furlan di Luis Mestroni) TRILUSSA 

PERSONAG.OS 


Une di il Pape ch'al veve di lá a di Messe in 
tune glesie für di Rome, al parti cu' l'auto. 

Posto ch'al jere un tic in ritart e il sofér al core- 
ve masse a planc, al taca a torocalu di fa plui 
svelt. 

Dopo jéssi stát plui vòltis incitát a cori di plui, 
chest j dis: «Santitat, se cumbini alc di mal par 
cause de velocitat e mi ritirin la patent `o soi ruvi- 
nat». | 

A chest pont il Pape j ordene: *Poben, alore 
sintiti ca daúr che guidi jo». 

E il Pape senze rispieta né segnai né preceden- 
zis o limit di velocitát al parti imburit pes stradis 
di Rome. 

Dopo pòc i pulizai in moto lu fèrmin. 

Un dai doi si vizina, al viarzè la puarte fasint 
chel salút ch'al somèe une cjolte pal boro. Ma 
nancje metüt il nas dentri al scatte sul "attenti" e 
j dà via-libara. 

A chest pont il so coleghe j va dongje e j dis: 
«Sastu ch'al coreve plui di cent a l'ore?» 

— Sai, sai ma cemút podevio fa la multe, pense 
se personagjo ch'al jere dentri s'al veve il Pape 
come sofèr! — 


V. BRESSAN 


Impinions 
Une pizzule dose di sinceritát 'e je une robe peri- 
culose e une grande quantitát ti ruvine dal dut. 

'Zücs e 'zujatui 


Cubos di pirlà e incjastra par otigni senis di 
ogni fate; sis composizions duncje par scjatu- 
le. 


Menai menai 
quatri cjavai 

cun quatri carozzis 
e vie a gnozzis. 


Ska? 


Dite L. Kleefeld e Co. (Gjermanie) 


Ricolte Ida Sello 

BORC VILALTE 


La Torate, la roe. Daúr la Torate. dibot sul ri- 
val de roe, la fontane cul spissul de aghe frescje, 
la che nó mularie, ogni volte ch'o lavin, `o torna- 
vin strafonz. In bande la strade di pedrát e la schi- 
rie lungje di cjasis vieris cui scürs in sfese. L'osta- 
rie, la buteghe di coloniái, siore Marie la latarie, 
Rico Cragne, il tabachin... in file, un daür di che- 
laltri. E il buteghin di Caroline! ...ah, chel si ch'al 
jere biel. Si lave sü par doi scjalins e si jentrave 
tun buzigatul che nol jere plui di quatri metros 
quadráz: e li scansiis plenis di vas di bombons, di 
mentutis coloradis, di golia; 1 scansei des strache- 
ganassis, des carobulis, la vetrinute sul banc cu lis 
gomis merecanis involuzzadis te cjartute a cerclis 
coloráz, cun tun bonodòr ch'al par ancjemò di 
sintilu... E po la nestre cjase viere cul tinel, la cu- 
sine cui balcons su la strade e il spassecusine scür, 
là ch'al jere dome un balconut cu la fereade ch'al 
dave su lis scjalis de cjase in flanc e i cjaldirs cu 
l'aghe picjáz parsore il seglár di piere. 

Tal curtil la farie dal nono sot la lobie e, sü pai 

scjalins, un blec di ort cul piruzzar sul ór. 

Disore lis cjamaris, la stanzie scure e il granar, 
la che no mi plaseve gran laj bessole. 

Ricuarz dal timp passát, ch'e an fat-sú tal cúr 
un cjanton dulá che pipins e lúcs a` vivin ancje- 
mò come inchevolte, la che l'anime si pas di pas 
tun fresc cidin. 


ALMA PLAI 


Impinions 
Il dové al e chel ch'e an di fá chei altris e no chel 
ch'o vin di fa nó. 

Par indulci il mës 


Spumon 


A' coventin: 
miez litro di pane e 200 grams di sucar e 6 ros di üf e bustis 
di vanilie ela scusse gratade di un limon. 


Preparazion: 

montait unevore ben la pane cun miez sucar e la vani- 
lie (la pane 'e à di sei ben frede). Po zontait adasi ada- 
si i ros dai üs, il sucar vanzát e, par ultime, la scusse 
gratade dal limon. Cui ch'al ül al puest dal limon al po 
zontá un sclip di cognac. Po strucjait la messedanze 
in scugjelutis o coputis adatis e lassailis tal frigo fin al 
moment di servi. 


* Un dolz adat pai golós, ma ancje par fa front ae cani- 
cule di luj che, come duc' sa, 'e lasse la int scanade, 
scunide e senze flát. 


L.V. 

Avost 











AVOST 


Batati pes blavis, cul freulir (il mani) e la vèrgule 
(il manèl ch’ al pete); sotvie un tamés dut di len. 

S. Alfons de Liguori 
PERDON DI ASSISI 


S. Lidie 

S. Zuan Vianney 

S. Svualt re D 
Trasfigurazion di J.C. 

S. Gaetan 

S. Domeni di Guzman 

S. ROMAN MARTAR 


S. Laurinz 
S. Clare 
S. Rufin 
Ss. Feliz e Furtunât 

S. Massimilian Kolbe 
MADONE D'AVOST 

chirièla = litanie 


Morars | 


La chirièla sul rival | 
dai morars dispueás. 

Usu il cjamp `a si é 

ch al ten siminci , 

al crés in planta 

e po al gem lassät. 

Usu la fuéa dal morár 

ch'a é past, 

cuc di galéta 

pavèa e ala da svuál. 


cuc di galeta = bigàt 


N. CANTARUTTI 

Un veciu 


'A si à copát un veciu. 

Cun do' agrimis sutis 

al à siaràt la vous 

a la tenaja da l'essi bessou, 
al cour ch'al ciulava, 

a la colpa di essi cunsumal. 
Four, il mont al era 

un bacan di peraulis e tramdis. 
Sort, 

alë zut a corghi driu 

a la coda sidina da la not... 


G. VIT 


169 











UN DRAMA MORAL 


El vecio capelan de la glesia de la Madalena. 
pora don Antonio Tubello, ch'el insegnava reli- 
gion in te la scuela de Vilotta, pena finida la gue- 
ra el diseva sempri che 1 omis ai era dus compains 
devant el Signour e che el Signour el avareis pro- 
vedut par dus. 

I meis passas, quant che la guera del Golfo a 
scuminsiat, duta la dient ch'a viveva in ta la zona 
аша ch'a rivavin i “Scuds” del Iraq a vevin poura 
che al fin al sarave rivat ancia un cun la famosa 
“testada chimica” e che a varave copat un grun 
de dient. 

Par fa front al pericul e a la pussibilitat de ‘па 
strage, vari governi dai Stats ch'a vevin residents 
uli, an distribuit a dus misuris de protession par 
che i puosse salvase in caso de "attacco chimico". 

I Svissers an dat a dus i so citadins "tute e ma- 
schere cui stivai”. 

I Olandeis encia `na mantilina in pi da la tuta. 

I Merecans, Ingleis, Franceis e Talians án preo- 
dut a dus `na maschera cussi che dus i ciaminave 

par dut cul zainut par man, di e nuot. 

El problema al si à presentat quant che aven 
vlodut, a se sin rendut cont, chi 100.000 asiatics 
(Filipins, Indians. ecc.) no vevin ricevut nuia dai 
governi sos. 

E li al ë scuminsiat al drama moral de chei Eu- 
ropei, come 10, ch'avevin dipendents asiatics ch'a 
no vevin nissuna protession e che vevin lavorat 
par pi de 10 ans cun me. Al drama in sé al era 
semplice e al stes tiemp tragic. 

Quant ch'a sonava la sirena de nuot e che un al 
pensava a ce che podeva esse se al veva personal 
de servizio in ciasa zentha maschera, nol podeva 
pensa a ce ch'al sarave sucedut nel caso de un 
“attacco chimico”. 

Ce sarèssel sucedút: io me mete su la maschera 
e lours i resta a vuardami? 

E se pardabon al fuos stat gas, ce varesseli fat? 

Magari i me vares copat par ciapase la masche- 
ra? 

Sul lavour la stessa roba: clients europei ch'i si 
sièntin tal ristorant cu la maschera su la cariega a 
portada de man e al camarier ch'i li servis nol a? 

Ce saresselu succedüt in caso de "attacco"? 

Al fin ognun al a decidut segun la s6 cossientha 

e 10 ai lassät la maschera in te la machina sperant 
ch'al Signour al avarave fat come ch'al diseva 
pora don Antonio in ta la scuela de Vilotta tains 
ans fa. 


(furlan di Avian) SILVIO DE PIANTE-VICIN 


172 





Leon, l'ultin ciaval di Sapada 


Leon, ti darpis, 

clamant Bepi. 

Par zi a tira-ju 

da Sèzis 

la slita ciamada colma 

di lens o fen. 

Vuei, ta sta zornadata 

di ploja, in sierada, 
ciamát tal camión 

ti às voltat il ciaf 
vuardant Bepi 

ingropát 

(e tu?). 

Po an sierat il puartelòn. 
Bepi al à sierat la puarta dal stali 
vueit; 

al à metût sotet la ciadrea 
e soflant il nas 

al è zut a ciasa. 


O. COLUSSI 

Zics e 'zujatui 


Zoncs cu la musute di “Fortunello” (A.V.LL., 


Italie), une sagume che gjenerazions di fruz 'e 
àn sgurlát tes mans. 


Tin balin balote 
Se nol sune al scampanote 
Catine catane 


vecje vedrane. 


xe 


Ricolte Ida Sello 

LA “SIENCE” DE SFLACJE 


Al jere une volte un vieli Turc, ch'al veve 
dome un fi e j voleve un ben da l'anime. Si sa che 
pai Turcs il plui grant cjastic di Diu, in chest 
mont, alèil lavòr; par chest mutif, cuanche so fi 
al fini cutuardis ains, al pensa di mandalu a scue- 
le par ch'al imparas il miòr sisteme par tira la 
sflacje. Te stesse contrade dal vieli Turc al jere a 
sta un professòr, cognossút e rispietat di duc’ par- 
ceche te sò vite nol veve mai fat nuje di plui di 
chel che propit al scugnive fa. Il vieli Turc al lè a 
cjatalu e lu viodè in giardin, distirat ta l'ombene 
di un figar, cun tun cussin sot dal cjaf, un sot de 
schene e un sot dal cúl. Il vieli Turc al pensa: 
— Prime di feveláj `o ài voe di savé cemüt che si 
compuarte —, e si platà daür di une cise a spiálu. 
Il professòr al stave fèr come un muart, cui voi 
sierats, e dome cuanch’al sintive “Ciac!”, un fic 
madúr ch'al colave li a puartade di man, al slun- 
gjave a planc un brac, lu cjapave e lu mandave Jü 
pal glutidór. — Chel chi al ë juste il professór che j 
covente a gno fi al pensà un'altre volte fra di se il 

Turc e, vignút fúr da scuindarole, lu saluda e j 
domanda s'al podeve insegnaj a so fi la sience de 
sflacje. “Omp - j dise il professór cun tun fil di 
vös —, no stá a fevelá tant, che jo mi stufi a scoltá- 
ti. Se tu vuelis educä to fi e fälu deventá un ver 
Turc, mandimal ca e vonde”. 

Il vieli Turc al torna a cjase, al cjapa par man il 
fi, j ficjà sot dal brag un cussin di plumis e lu 
puarta in chel giardin. “Ti racomandi - j disè — tu 
as di fa dut chel che tu viodis fò dal professòr pu- 
cefadie”. 

Il frutat, che par ché sience al Jere già puartát 
unevore, si pognë ancje lui sot dal figár e al viode 
che il professòr, ogni volte ch'al colave un fic al 
slungjave une man par cjapálu sú e mangjálu. 
- Parcè ché fadie di movi il braç? — si domanda, e 
al sté pognet cu la bocje spalancade. Un fic j cola 
in bocje e lui, biel planchin, lu ingluti; podopo al 
torná a viergi la bocje. Un altri fic al colá un fregul 
plui imbande; lui no si movè, ma dissal planc plan- 
chin: “Parcè cussi lontan? Fic, còlimi in bocje!” 

Il professòr, sintint cetant plui lungje che la sa- 
veve il scuelar, al dise: “Torne cjase, che no tu às 
nuje ce impará, ansit, `o soi jo ch'o ai alc di impa- 
ra di te”. 

E il frutat al tornà la di so pari, ch'al ringrazia 
il cil di vèj dat un fi cun tune cjuce di ché fate. 


SECONDO DAL FARI 
Vecje flabe cjapade sit a Triest, ch'e revoche l'ironie popolar 
su la pigrizie e sui costums dal mont di Jevát. “Figo cáschi- 


me in boca” 'e je espression inmò vive, te fevele triestine, par 
cojoná la int sflacjote. 

SENZE PARI 


Durant la uere dal Quindis, rivas tai nestris 
país 1 soldáz talians, lis fantatis plui morbinosis si 
son dadis un grand da fá par ciatá qualchi biel 
morós. 

Cussi, quan'che la uere 'a ë finide, `] ë restát 
culi plui di qualchi “fi di uere", parceche i mili- 
tars talians a’ son tornás a ciase só dismenteant, 
in plui di qualchi cás, i lór peciás di amór. 

Tai ains Vinc', tune scuele elementar di un 
pais dal Gurizzan, il mestri, la prime di di scuele, 
al fas l'apelo dai scuelárs, domandant a ognun di 
lòr ancje il nom e il cognom dai genitórs. 

A un ziart pont, a la domande dal mestri a un 
scuelár: “Dimmi il nome di tuo padre", il frut, 
doventat ros in muse, al reste mut come un pès. 

A nuje ai zove al mestri il ripeti plui voltis la 
domande, fintramai che al si jeve in pins un atri 
scuelar ch’al dis: “Signor maestro, non ha padre 
lui, e figlio di un taliano!” 


A. GALLAS 

Mai judicá! 


Dut il ir de droghe 

tal cjaf vevi ben clár 

e il “bisnis” comerciál 

no calcolavi al par 

dal grum dai disgraziás 
che la sassine oblèe 

a vivi incjadenás. 

Cheste duncje la mé idee: 
puarins chei ch'a la dòprin, 
infams chei che la véndin 
nome par meti-vie. 

E chei ch'e véndin par doprá? 
Ancje lór di condaná. 
Intate, porcarie! 

Dut clár. 

Fin vinars vie pe gnot 
quant che un'overdose 

o un altre man sassine 

e à copát chel frutazzat 
ch'al faseve chest e chel; 
e 50 pari tal doman 





ch'al picjave su pal múr 
manifesc' di funerál 

senze inficje di cristian 

mi à scjassát zurviél e cür. 
E сито no di clar un gran. 


DIEGO CINELLO 

'Zücs e 'zujatui 


Nuje ce di: pe pescje si scuën simpri ingegná- | 
Si. 

Sicheduncje, un rincjn di fiar sul music dal pès, 
la calamite peade ae cane e ... meti in tasse! 


Anute balute 
la gjambe di len 
il pari ti cride 
la mari ti úl ben. 


“ga 


Dite Hausser (Gjermanie), innomenade pai soldaz di 
plomp e di stagn. 


Ricolte Ida Sello 





INT A LA BUINE 


Su la strade grande ch'e va di Fare dal Lusinz a 
Gurizze, agnorums indatir quanche no jere ancie- 
mò catramade, propri a ret dal Borc des Òcis `e 
jere une voltade a comedon cu la sò biele scarpa- 
de in bande. Nuje di mal par ciavai e nemai, ma 
pai otomobii e pes mòtos `e jere une vorone peri- 
culose. 

Propri une moto, une di di autun soresere, `e 
vigni ju di buride di Gurizze e su di ché voltade `e 
afat un svual sin tune plagne di blave sotvie, dula 
ch'al jere a tajá cianis Blás de Barache. 

A” jerin in doi e chel ch'al guidave, par parási 
un poc dal fresc ch'al scomenzave a sponzi, al 
veve vút la brute indée di meti il spolverin denant 
daúr. | 
Blás, co rivarin i carbinirs, al disé che lui quan- 
ch'al sinti dut chel fracás al lè dongje súbit par 
viodi di dá jutori e stant che un nol diseve nuje e 
un si lamentave fuart, al à pensat di là a viodi di 
chel ch'al 'zemeve. Pò al ’zontä: “Jo ’o ài fat il 

pussibul par da une man, ma daspò ch'o ai drez- 
zát il ciaf, chel chi no si à lamentat plui!” 


k ж ж 


Une di di арп indaúr — co jerin anciemò 1 Me- 

recans a Triest — `o soi passat pe vie Carducci, di 
Triest apont, cul gno ami Gigi di Gurizze e 'o vin 
viodüt parsore de puarte di une buteghe, scrit in 
grant: *BRITISH FAMILYS SHOP". J domandi 
a Gigi: 
- Ce uélie di ché scrite Gigi? — e lui al mi rispuint: 
— Mi maravei di te Bepi, sastu! 'E úl di, se t'üs 
| propri savé, che li dentri al è un puest indula che 
i lis fameis inglesis a` van a fa lis sopis! — 


BEPI DI DIANA 

Par indulci il mës 


Gjelato di vanilie (o creme o altri) 


A' coventin: 

quatri ros di üf e 125 grams di sucar e miez litro di lat e une 
buste di vanilie (o di altris essenzis) e une presute di salfin e 
un sbatidór (se un al à la gjelatiere, miór ancjemò). 
Preparazion: 

meteit sul füc un pignatin cul lat, il sal, la vanilie e spie- 
tait che si jevi il bòl, po gjavait dal füc, taponáit cun tune 
covertorie e lassait polsá par un 15-20 minúz. Tun'altre 
pignate un fregul plui grande, metéit il ros dai ús, il su- 
Car e une-dòs sedons di aghe. Sbatéit ben ben cun tun 
sbatidór (o a man) par 3-4 minúz, fintrimai che si forma- 
ra une messedanze 'zale-clare e ben montade. Metéit 
cheste pignate sul fúc e po, plancaplanc e simpri mes- 
sedant cun tune sedon di len, 'zontáit il lat tiepit. Il fic al 
vara di lá adasi e, quanche si jevará il ból, gjaváit dal fúc 
continuant a messedá. Quanche cheste creme 'e sará 
frede, metéile tune padiele largje e basse (no plastiche) 
e pojaile tal glazzarúl dal frigo opúr tal frizer se lu vés. 
Quanche la creme 'e sará ben glazzade, rompéile a to- 
cuz e meteile tal sbatidór; quanche no viodarés plui to- 
cuz di glazze, il gjelato al sara bielpront. 


* Cul cjaldon dal més di avost, al covente alc ch'al di- 
sfredi il glutidòr e chest gjelato al sara propit une mane 
par vualtris e pai vuestris invidáz. Anzit, s'o crodés, 'o 
podés invidá ancje il Strolic. 

L.V. 

Setembar 





SETEMBAR 
Pignis (a mace) par otigni la spongje. 

TARVIS 


Ce grant significát ch'e pò vé qualchi volte une 
peraule che si disile tantis voltis ogni di! La pe- 
raule “bondi” lu à vit indomenie, ai 29 di Setem- 
bar 1991, a Tarvis, che in ché di al ploveve 
cetant, daspò di vé vit diluviát dute la setemane: 
e la Societát Filologjche 'e puartave dute la Fur- 
lanie lassü propit in ché di, pal so congrès anuál. 

Di maraveási ch'e séi vignude tante int!... L'a- 
sfalt de strade in ché di al veve il colór stes dal cil, 
e la int, tes scjatoletis dai autos, a naviga te ploe 
parenfri des monz scuris; dulà làvie, mo, la int. 
che fin i vói a” jerin duc’ ingrisiz e suturnos? Pa- 
raltri, intant di chel viaz inviars Tàrvis, po no ti 
capitavial di calumá - e ti pareve impussibil, ma 
ve'le la, passade Glemone, ta chel zuc taront — 
une sflandorade di soreli (si; di soreli!), involuzza- 
de te ploe come tune cjarte veline. Lis fiestis a' 
vegnin ancje co al plif come un don di Diu, e in 
ché di, passade une galarie, il Cjanál dal Fiár al 
presente il spetacul di une largjure cu la badie di 
Muez jenfri clárs e scürs di monz e di niulis lun- 

gjs, a jubái, a grenis, parsorevie a cjscjei, ce grisu- 
tis ce blancjutis, e la, cjeh cjale!, ancjemò, un'al- 
tre volte, dentri de ploe, il soreli! 'E je dome une 
rajade ma ’e je come un meracul e "a va al cûr. 

'O lin a Tarvis, in Europe. Tal Friül, pizzul 
univiars, Tarvis nol podeve mancja, parceche la 
nestre int, par sei Furlans vers, e’ an di vé ta l'ani- 
me qualchi tarlup limpit di todescjarie e qualchi 
fons di lente melodie sclave. A Tarvis, chei de Fi- 
lologjche e an cjatát ancje lis bandis di Pontebe e 
di Vilac, e la munture di chei di Vilac "e je dibòt 


' compagne di ché dai carabinirs talians furche il 
| cjapiel, che i austriacs lu an cun tun grant penac 


blanc. Quale famee furlane no áje qualchi memo- 


| rie di todescjarie? “Anin a slòfin”, al usave a di 
РПО pari, par di di lá a durmi, e di frut ché perau- 
. le slòfin mi veve fat cas; po, di grant, `o ai vit im- 


parat che in lenghe si pronunzie diferent, a pres- 
sapòc slafen; ma lui le a imparade di qualchi dia- 
let, e duncje no di scuele, ma dal sigúr plui uma- 
ne, plui dal ““dentri” de int dal popul, come lis 
sdrumis dai nestris vons che ciartis peraulis des 
Gjarmaniis lis an incalmadis ancje sul Furlan. 


| Parceche gno pari su la vuere dal *15 al à уйі stat 


presonir, ch'o vin cjase ancjemò une sò cartuline 





d'inchevolte cun scrit: “Qui si comincia a vedere 
un po’ di luce”. Lui nol contave mai nuje di sè, 
ma cul plui domandáj `o sin riváz a savé ch'al 
jere di artiliarie e che la a’ vevin tante fan ch'a 
mangjavin lis suris. E 1 austriacs? “A” vevin tante 
fan ancje lór”, al rispuindè gno pari, puar omp 
cjapát cun chei canons... Al è ridicul l’odeäsi. 

Invezzit al ë biel cjatási e gjoldi lis diferenziis 
che nus plàsin. Il sindic di Tàrvis al à un biel non, 
Rosenwirt, ch’al úl di “ustir des rosis”: sul salu- 
danus al a dit che li la popolazion di divigninze 
todescje, furlane, taliane e sclave, duc’ si rispiétin 
e a' vivin in pas. Peraulis di circostanzie, si, ma in 
ché di a' son ladis al cür tanche la rajade di soreli 
inluminade de ploe lusinte, bande Muez. Alore 'o 
vin scoltát cun atenzion duc' e in particulár il 
professòr Barbina ch'al à fevelát su “Tarvis e il 
Friül te costruzion de gnove Europe", e al à ben 
clarit che l'etnie, valadi il jéssi di un popul, no à 
nuje cefá cui nazionalisins dai Stáz cjocs di puliti- 
che. Cui ustir des rosis, chés cjochis no son ame- 
tudis. 

Al ploveve simpri, e cussi no sin láz a fà dutis 
lis visitis ch'a figuravin sul program; ma cussi si ë 
stampade tai vói la biele glesie dai Sanz Pieri e 





Pauli cul so biel e grant cjampanili a cevole, e an- 
cje chés dós toratis tarondis da l'ete di miez cui cu- 
viarz conics: in tune `e jere une mostre cun foto- 
grafiis bielonis di Tarvis e dal dulintòr, ancje dai 
nestris fotoartisc’ Bujat e Brisighel. E sot dal ludi- 
dòr avonde grant de glesie, la bande di Vilàc cui 
penacs blancs e i letons lustris `e sunave clamant 
il soreli, che nol vignive. Ma a un pont, al plove- 
ve mancul. Là, parie cui congressisc e lis lòr om- 
brenis, a' jerin tanc' fruz e "zoventüt, parvie di 
qualchi fieste. Ce fieste? No lu sai, ma une fieste 
| biele. Ché ’zoventùt si moveve svelte saltant 
qualchi pozze; a' jentravin e a' jessivin di une 
| puarte, salacór de canoniche, ch'e jere ancje une 
| muiniute lenti. Fruz e "zovins a’ jessivin cun ba- 
lons di duc’ 1 colórs ch'a vevin, leät sul fil, un car- 
telin. Ce jerial, mo ? Nus àn dit ch'al jere un biliet 
là che duc podeve scrivi ce ch’al voleve e che an- 
cje nó `o varèssin podút là a cjòlisi un balon. Ni 
jo ni cui ch'al jere cun me no sin láz, parceche no 
sin fruz. Ma ve' po chei balons, cetanc'! Che fruz, 
chei fantazzins, cu lis musis frescjs e 1 vói clárs, a 
un ciart moment, duc' insieme a` vevin molaz i 
fii, e tal cil a’ jerin duc’ 1 balons di duc’ i colòrs, e 
il cil al jere content, e jo `o Jeri pintüt di no jéssi 

lat a cjòlimi un balon, ros, e di no vë scrit nuje 
sun tun biliet spedit a Diu. 

'O varès podüt scrivi “Europe”, calculant di 
jèssi ancjemò vif co il sium dai nestris popui al 
sara vér, e che inalore al fos ancjemò vif il Friül: 
che, ta l'Europe, parvie dal gno balon ros, al po- 
darés deventá vér come un sium. 


L. CIANTON 

Savou d'atom 


Cuan ch al soréli debal 
al taca a sluongiá 

las simas dai crès gris, 
flurís abas di albars ros, 
e al taca a scurtà al di, 
su la bancia fruada 

da l'agna Nini, 

al om ch'al à lavorát 

al paussa, 

sot l'ombrena di ché vit 
dai grapalós curs 

e al mangia un garniél pissal 
ch'al sa di fraia. 


A, CLERICI 

Memoriis 


Memoriis 
di un vivi 
ch'al sa 
inmó 

di fan 


e di miserie. 


Memoriis 
di zornadis 
patidis 

in tune uère 
vivude 

dai fis 

e dai paris. 


Giuseppe Zigaina: Memorie. 





Feridis 
restadis 

tal timp 

a tigni cont 
cidinis 

il dolór 

dai ricuarz. 


E.B. 

Epigrams 


Siore Talie cussi légre in vite só 

che fevelant al semeave ch'e cjantas, 
de muart dal omp 

si è talmentri cujetade 

di smaraved dute la contrade. 

No plui pinsirs e cjacaris a slas, 

no plui peraulis come canzonetis. 
S'a dis cualchi peraule `e je par lui 
e prejeris e pinsirs, un batibui. 

Ma la reson `e je, 'o pensi jo, 

che no j à mai ulút-ben come cumò. 


La zoventüt di uë, al dis Nelo Balzan 
e sa fà nome barufis: 

ma ce mont varino doman! 

A' son gambiaz i timps, j dis Macór, 
ma di sigúr in miór. Di barufis 

i nestris timps jerino magris? 

Ma s'o vin fatis ueris tanche sagris! 


Tal pais si diseve che Pieri di Sabe 





al tratave la femine tanche une regjne: 
un rispiet, un amór di flabe. 

A no savélu 'e jere nome jé, Paschine. 
Cemút ise cheste storie 

cussi contraditorie? 

Al gno omp, 'e dis Paschine, für di cjase 
jplás fa il galandin, al cjape alis: 

j plas di conta balis. 


Tes elezions di ué 

tra i candidáz 

si viodin si e no tre operaris 

e disesiet studiáz. 

La buracrazie taliane 'e je servide: 

'o vin tai conseis tre usáz a lavora 

e disesiet cu lis mans te sachete a comanda. 


Al diseve un avár ché altre di: 
nome par no spindi 
no viót l'ore di muri. 


Siore Madalene ch'e ven di Pradaman 
e je femine di no cjapá sot man. 
Se il so omp si fide a fevelá 

par un afár o nome a tabaja, 
jéj salte-sit sui pis: 
"Lasse ch'o feveli jo, Tite, ch'o sai ce ch'o dis!” 


ALAN BRUSINI 

PAÍS DI MUSICHE E DI POI 


Un sun di organo, un sclopa di notis come 
schiriis di agnui ch'a balin une danze di paradis. 
Agnui ch'a sbrissin vie di corse par lassá puest e 
timp a altris. 

Chest al e Cjamin! Pais Furlan, ma, par me, an- 
. cje país di dutis lis bielis musichis dal mont. 


No vevi mai viodút e no vevi nancje mai pensát 
| che i pôi a’ podessin jéssi trasparenz. A Precenins 
= invezzit si! A Precenins 1 pôi a’ son pardabon tra- 
sparenz. 
I pói lajú a' son in file e a' lassin viodi il cil 
| celest tra lis lôr fueis. 
| Passant e cjalant ator ti par di viodi e di sinti 
tra fueis e cil duc' chei che ti àn ulút ben e che ti 
spiètin. 
Laju, a Precenins, alèun altri mont. 


E. RIGO 

'Zücs e 'zujatui 


Eco i pinëi e i colòrs par moresta la vene arti- 
stiche; e po, fa mostre de opare! 


A lis cinc si met alc sot i dinc’ 
a lis sis si scuen lavá i pis 

a lis siet si va tal jet 

a lis vot si va sot 

a lis nüf si distude la lüs 

a lis dis si distirin i pis 

a lis undis si dis un diprofundis 
a miezegnot al cjante un crot. 


to 


Marche “Helda” – C. Delodi (Milan) 


Ricolte Ida Sello 

GJARGNO E SCARPEZ! 


Femenos de Cjargno vistidos di scúr. da l'e- 
spresion pensòso, usados ai lavuors de campagno, 
cul gei su pe scheno e magari cu l'ultim frut nasút 
denti. 

Vedovos blancjos (ju vuestris oms ej stevo fòr 
mios e mios a lavorá tal forest) maris di fruz tiráz 
su cun decoro e semplicitát, e da chés mans gje- 
stros e dolcios, tant ingegn!... 

Cun pazienzo e amúor fór da pecioz e pelan- 
dos, cusiz e strapongjüz ej nascevo jü scarpez. 
Meni Zanier, grant scritúor furlan, al á scrit che 
par secoi e secoi e à cjaminat cui scarpez l'animo 
de Cjargno! 

Al ë propi interessant savio cemúot che j vigne- 
vo faz: dato che las scarpos es ero cunsiderados un 
lusso e doprados nomo pes grandos ságros o pes 
nocios, cui ch'a no las vevo al metevo jú scarpez. 

Chesc' ej vignevo faz a man vio pa l'invier in 
tes grandos cusinos scjaldados cul fòc dal fogolár 
e pi tart da chel dal spolert. 

Ej vignevo sielgiúz jú pecioz pi gajáz (in timp 

fl di vuero es dopravo pano militar) tajados las cusi- 
# duros pi grovios, intassáz un sóro chel ati e spla- 
caz ju cul sopras a boros. 

E vignevo dado la primo imbasdiduro par che 
las biscos es restas unidos, al vignevo pojat sòro e 
saldát lu stamp di cjarto, dopo, cun grando gje- 
strecio e fuarcio es tajavo ator-ator cul tajo scar- 
pez fin che saltavo fór la suelo. 

Cu la guselo a ponto triangolár, lu spáli di cjanai- 
po passát te cero d'áfs al vignevo dát l'oltropont e 
strapongiudo cun ponz fis-fis. 

Finido la suelo e vignevo fato la toméro in vilüt 
niori o ros e ricamát sóro la vilio, la violo dal 
pensir o Jü elbais. 

Jü scarpez de disivüoro no ero di vilút (masso 
| cjár) ma in stofo grezo o pano, la ponto e vignevo 
Ill rinfuarciado cun t'un triangol di stofo (lu spicial) 
| etacát su a pont strega cun lanos di tanc’ calúors. 

Un áti lavüor un grum sfadiuos al éro chel di 
tacá la toméro e suelo; la guselo e vignevo passa- 
do tal savon, lu spáli ben incerát e cun gnerf e pa- 
zienzo e vignevo tacado su la toméro. Un imprest 
un grum pratic e jero la subulo; chest punteról al 
| coventavo par fa las büsios te suelo in mit che la 
| guselo e scores miei! 
|| 

Cussi lu scarpet al ëro pront par essi doprát se 
lu timp al ëro sut. sa plovevo o neveavo es vigne- 
vo metudos las darmedos o las galacios. 

Ogni valado su in Cjargno e à jü sio scarpez cu 
la luor carateristico. Te alto Val di Guart lu scar- 
pet al ë cu la ponto un tic torondo: In te Val d'In- 
cjaroi e dal Bit la ponto e jè tant rialciado; in te 
Val Pesarino e jè streto e zivilo. 

Purtrop chest artigjanát che par secoi, agns e 
luncs inviers al à tignüt impegnados las nestros 
femenos de Cjargno al sta murint e al restará 
nomo un lontan ricuart. 


(furlan di Fòr Avoltri) NOVELLA DEL FABBRO 





Tundins di rasa 


No goti' sul fil di fièr 

i pinséirs ch'a sbrissin via. 
A' son tundins di rasa 
ch'a s'incjapin 

tun bosc sgjavelat 

ui ch'al s'ingràma il vint. 
Par un traséit di saregn 
viert gint-in-via, 

li’ steli' ingritaladi' 

a' son pinséirs. 


tundins di rasa = perlis di pès 
traséit= trol 
ingritaladi'=inradrisadis 


N. CANTARUTTI 

Par indulci il mës 


Torte di scuete 


A' coventin: 

doi etos di scuete frescje e doi etos di farine di flòr e doi etos 
di sucar e doi ús e une bustine di lievit par dolz e la scusse 
gratade di un naranz e di un limon e une prese di sal. 


Preparazion: 

passait tun tamés la scuete e metéile tune terine; 'zon- 
tait la farine a ploe messedant simpri par no ch'a vè- 
gnin gropuz. Po 'zontait il sucar, une prese di sal, il lie- 
vit, la vanilie, la scusse gratade dal naranz e dal limon, 
simpri messedant. A chest pont si 'zontara al impast il 
ros dai ús e i blancs che, prime, a' varan di sei stáz 
sbatúz e montáz a néf. Onzéit un stamp taront cu la 
spongje e strucjait dentri l'impast. Livelait ben ben. 
Metéit tal för cjalt (180°) e faséit cuei par un 40 minúz. 
Lassait disfreda e puartait in taule. 


* Un goloset di grande bontát, indicát par un aniversari 
O par une fiestute in cjase, soredut quanche no si po lá 
in altrò. 

L.V. 

S. Evarist pape 

S. Sabine 

Ss. Simon e Jude 

S. Ermelinde 

B. Benvignude Bojane 
S. Lucile 





ROBIS CUL COTUL 


Robarie a damp dal Stat 


Un ciart Michèl Spampinato di Catanie, osela- 
dòr di 19 agn, al ë stát arestát dai carabinirs parcé- 
che cjatát in cove a cjapá ucei, sot l'acuse di vé 
robát a damp dal Stat. “Andi veve cjapáz cu’ lis 
réz un biel pòs. 

I carabinirs e’ an fat ben a fermálu cussì al im- 
pare a lassá in pas i uceluz fúr di stagjon e für di 
lez. Il Stát al fas benon a pupilá i siei bens ancje 
se nol rive a controlaju par vie des alis. 

Chel che nol va ben in cheste facende ’e je l'a- 
cuse formulade al braconir: robarie e damp al 
Stat Talian. 

Јо `o ai simpri crodüt che i ucei a’ sèdin di pro- 
prietát de Nature e dal Parieterno e che il Stát al 
vedi il dovè de tutele. Difat no an citadinanze, no 
an une anagrafe, no an la cjarte di identitát né 
passepuart talians, e soredut e’ an lis alis che ur 
permetin di lá indulá che sintin la biele vóe. A' 
puedin passá i cunfins di duc' i Stáz dal mont in 

barbe a dutis lis uardiis di frontiere. E’ an la fur- 
tune di jessi citadins dal mont e no dome di Talie! 


Inteletuai di cjòt 


Dispès quanche 'o voi a fa visite a qualchi gle- 
siute, 'o cjati i murs duc’ sglibizáz e plens di cürs, 
no de Madone, e di frecis e sot une floridure lete- 
rarie amorose di ogni fate. A voltis si cjate ancje 
di piés, come scritis di fa riviel. E alore mi soi im- 
pensát che si podares méti une tabele sul prin 
jentrá, cun chestis cunsiderazions o pinsirs par fa 
rifleti ciarz inteletuai di cjót. “Quanche tu jentra- 
rás in cheste glesiute se tu sés credint pree. Se no 
tu lu sés, amire lis oparis d'art che son dentri. Se, 
invessit, tu sés tant stupit come tanc' altris visita- 
| dors, incit e sgrife il to nón su di un mur”. 


I culdrez (i coldiretti) 


La viarte dal 1990 'e fo ritignude disastrose par 
vie dal sut. I contadins e' an protestát cuintri la 

CEE, cuintri il Guviar e cuintri la Regjon parcè- 
che nol ploveve, e cussi il semena al fo ritardat 
cun grant damp pe lòr culumie. Vignude la plòe 
e” an arát e semenát come simpri. La stagjon `e fo 
cussi promiedie di Jessi cunsiderade fenomenál; al 
fo racuelt ogni ben di Diu: blave e soje a dispiet, 
uvis e vins di prime qualitat. 

Intant la proteste scrite `e fase il so iter passant 
duc' 1 uficis competenz: quasit un an di spiete! 

Te viarte dal 1991 a' rivarin i béz de CEE, dal 
Guviár e de Regjon...come la plóe tant desidera- 
de. E alore duc' i culdrez e' àn gambiát l'otomo- 
bil, plui biel e plui grant di chel che vevin. 

Ancje la viarte dal 1991 si è presentade ’nevore 
birichine cun frét e zilugnadis di brusá putropis 
cecjs di vit, compromitint la gnove vendeme. E 
lór, di gnüf pronz a fà la proteste seont la solite 
trafile. 

In siarade a` vendemaran benon, il vin al sarà 
di prime qualitát e bondant come simpri. Par 
prionte, te viarte dal 1992 ur rivarà un'altre plóa- 
de di béz. E cuissà alore ce ch'a cambiaran? Di si- 
gür la femine! 


| Puntualitát 

'Sef Gosar al jere un contadinon ch'al lavorave 
di un scür a chel altri, in ogni stagjon fale il més 
di avost che al leve a bevi lis aghis a Darte. Ma in 
chel an so fi, che al lavorave cun lui te aziende 
agricule, al dovè la a Pontebe a fa l'alpin. Cussi 
‘Sef al scugni lavorá e bevi par doi, tant di tirà-sot 
un riscjalt di chéi. Di bon glutidór, nol sparagna- 
ve 1l vin de cantine di tant che si tirave-sü. Siché 
une di j vigni une strànie sen di pissá cun dolórs 
sot-vie. Al prová a uriná, ma no jessé nancje une 
gote. Si spaventà a muart, per vie de viére malu- 
dizion: che Diu ti cjoli il pissa!, ritignude la piés 
disgrazie de umanitát. Al decidè li par li di là dal 
miedi. Al invià il tratór e si puartà tal ambulatori. 
Li nol jere nissun in spiete e cussi al jentrà. 
“Orpo "Sef, sétu vignüt par ché carte des aghis?”. 
"Po no dotór, no pues lá chest an a Darte par vie 
di gno fi ch'al ë soldat. 'O scugni lambicámi di- 
bessol cjapant strachis sore strachis, in plui par ti- 
ràmi-sù `o ten bivút e cussi `o ài tirát-sot un ri- 
sejalt di chéi!”. 

“Va ben! `O ai capit "Sef. Cjape chestis sidelis e 
| cjòl une in di par un més e dopo tu tòrnis cun la 
urine!”. E ’Sefal gird e rigira fra i dêz la scjatule e 

pò al rispuindè: “Va ben dotór come d'acuart, 
alore!”. 

Passát un més, puntuál come un treno svuissar, 
'Sef si presentà denant l'ambulatori cul tratór e il 
caratel dal comut. Al Jentrà. “Dotór, come d'u- 
cuart `o soi rivát cun l'urine!”. 


li psicologo 


Tune scuele dal Friúl al jentrá, seont lis gnovis 
normis, il psicologo par judá il mestri a cognossi 
miór i fruz. Fra lis tantis provis e schedis di com- 
pletà al fo dicidüt di fàjur fa, a chei canais, une 
prove di disen libar. In cheste prove i fruz si sbro- 
carin di vérs artisc'. La fantasie si dispiticà come 
une cjavale cence brenis. La prove risultà plui 
che pusitive par duc' i fruz fale Zuanut, ch'al 
veve disegnát un grant soreli ros come une fete di 
angurie, in tun cil néri néri. Il psicologo e il me- 
stri restarin incocaliz, si fermarin a cjala il lavór 
cun grande atenzion. Il psicologo al domanda se 
Zuanut al veve des turbis, s'al presentave pro- 
blems di átri gjenar. AI vé rispueste negative, dato 
che il frut al jere un dai plui vjarz e pronz. Alore 

il psicologo al deventà suturno e dopo une lungje 
polse al formulà la só diagnosi: di sigúr 1 pro- 
blems ju vevin isiei gJenitórs! 

Al clama il frut par vé la conferme. Ma il frut 
intimidit no si moveve dal banc. Alore il mestri 
lu incoragja sigurant che il siór al voleve dome 
fasi spiegä il disen. Sigurát, Zuanut si presenta 
dongje la catedre e cjalant il so disen, al taca a 
gnaula: “О ai scugnüt meti il пегі parce che no 
vevi 1l colór celest!”. 

Jo, par no cjatámi in cheste situazion, 'o ài pi- 
cjade la cjane gargane daúr de puarte de aule cun 
la scrite: Lo psicologo, visant dispès 1 friz che se 
no fasin 1 boins e 1 brafs al va in funzion. 


ж ж ж 


Dòdis matarans е Lenin 


Chest fat al rivuarde un gropüt di milanés сип 
a cjáf un ciart Gjno De Marchi, poete e gjornalist, 
che fin dal 1921 al rivà in Russie plen di entusia- 
sim pe rivoluzion. Chest gropüt, cun snait lom- 
bart, al pretindé di dá une man al savoltament in 
at, no lavorant tai ufizis dal partit, ma tal cjamp 
de produzion. Insiemit, i dòdis compains si fasè- 

rin assegná pardongje di Jaroslav 100 etars di te- 
ren, che in Russie a’ son come un ort culi di noal- 
tris, e li a’ implatarin une coperative a nón di Lu- 
cilio Vanini, un eretic brusát tre sécui indaür. In 
póc timp l'aziende 'e deventà cussi innomenade 
di fa fumá la beche a dutis chés altris. ’E jere atre- 
zade cun diviars laboratoris: latarie, mulin, bute- 
ghe di marangon e farie, machignis agriculis mo- 
dernis e une rinomade stazion di monte. A” ven- 
devin il formadi, ai capuzaz di Moscje, clamát 
"Lombart di Jaroslav”. Lis vacjs a’ jerin dutis se- 
lezionadis cun tun biel rincjn te orele e un nón 
par ognidune ... e po a` vevin un taur fenomenal. 
Dut chest al scjadenà une invidie di chés. 

Une di 'e rivà di Moscje une cumission dal mi- 
nisteri de agriculture, a meti il nas te ativitat de 
fatorie. E cheste 'e constatà che i nons des vacjs si 
riferivin a lis eroinis de rivoluzions bolseviche. 
Esempli: Rose `e jere di sigür la Luxenburg; Clare 
cence fal la Zetkin, la teoriche dal libar amór: 
Inesse no podeve jessi che Amande, l'amante 
francese di Lenin; Nadie il nòn de femine di Sta- 
lin ... Vacjs prolifichis in duc' i sens, dutis di pure 
razze olandese. Fin chi ret, gjavade un pocje di 
iriverence, nol jere tant mal. Ma ce ch'al manda 





dut cui balons par ajar al fo il non dal taur: Mus- 
solini! 
| Culi ju ispetòrs a’ viodérin ros e neri ... E di 
chest moment si piardérin lis òlmis dai dòdis ma- 
IM tarans. 


TARCIS MUK (Venuti) 


| Impinions 
L'ambizion ’e je l'ultin rifugjo dal omp falit. 





'Zücs e 'zujatui 


Ce biel chel mont di voltola, di tocja, di sofleta, 
di fa cori: il mont paronát a d'implèn de anime 
frutine. 


Tirin tirin tirela 
tiraimi la voréla 
tirin tirin ti ra 
tiraila como cu va. 


"5" 


Duc’ i 'zujatui a ret 'a vegnin di Ditis talianis. 


Ricolte Ida Sello 











CULUGNE 


Dentri des ultimis muris di Udin, une volte il 
borc di San Lazar, cun duc' chei puartons ch'al à 
ancjemò e ancje cun chei chel nol à plui, al jere 
dibòt un ver pais, ma tai agn dal '20 e dal '30, par 
nò, “citadins” di chel borc, i prins país vérs, ve- 
nastaj chei plui dongje, a` jerin i Riz e Culugne. 
Ma 1 Riz dibót no esistevin, là che Culugne 'e 
veve la só impuartanzie parceche si lave a cjoli la 
cjár di cuintribant. 

A contále in vué, nol par nancje di contá la ve- 
retat se si dis che si lave fin là in biciclete par cjo- 
li, dós o tre voltis al més, un chilo di cjár o ancje 
mancul; e si veve di stá ben atenz di no intopasi 
tal daziár che, ancje lui biát omp in biciclete, al 
vuardeave lis stradis. S'al capitave di cjatálu, si 
veve di di che si veve dome miez chilo di cjár, e se 
a lui j pareve, daür dal volum dal vulüz, che an' 
fos di plui, si veve di di ch'al jere il vués ch'al fa- 
seve confusion... Ma si veve pore e si solengave, 

ch'a jerin vitis di muri par riva a sfrancja qualchi 
peraule. 

Cussi, miór no cjatalu, il daziár. E par no cjata- 
lu, si lave a ciri di scuviarzi qualchi stradelute 
pòc praticade. Di borc San Lazar fin al Cotonifi- 
zi, nol jere di vé tante pore, che fin su la beorcje 
la ch'e tacave, su la diestre, la vie dal Cotonifizi, 
la strade largje par Martigna `e jere avonde trafi- 
cade e sigure. La Ledre 'e voltave cun nó a man 
drete e, stant che di ché bande il trafic nol jere 
plui chel — che si viodeve juste qualchidun a pit o 
< in biciclete — si sintivisi come compagnáz e con- 
| fuartaz de Ledre. 

Che la Ledre `e je une aghe si salu, ma inche- 
volte `e jere ancje une grande amie, e al sucedeve 
chest: che jé "e murmujave cu la vós di aghe verde 
e jo ’o rispuindevi cu la vós de pedalade. Il di- 
scors nol durave trop, parceche prest la Ledre si 
distache de strade dispuestansi a zampe, e i pedal 
. no fevèlin plui fin al Cotonifizi. Qualchi volte tu 
| capitis li ch'a son dutis lis operaris für, a tropuz, 
adòr de strade, e co tu passis tu, “Ohila, chel mo- 
ro!”, ti bèrlin-su cetant, a` ridin, ti cjólin-vie, so- 
| ransé tanche matis di gust, in tantis ch'a son, e tu 

bessòl a fà l'agnulüt, che ti conven tasé, e pedala. 

Ma si saveve la ch`e jere lade la Ledre, parce- 
che di fruz si vèvile vude viodude co, cu la mari e 
qualchi sò compagne, si jere rivaz fin te boschete, 
prin dal Cotonifizi, par gjoldi la lús e il clip dal 
prin soreli dopo l'unviár. E a’ jerin ancje violutis 
te boschete, e un pòc in ju, ve'le la la Ledre verde 
e frescje, e dila un pocjs di cjasutis e, sotsere, un 
odorón di polente ch'al passave di corse la Ledre, 
ti brincave a colp e ti incjocave. Ah, ce "zorna- 
dis!... Mé mari 'e cognosseve une femine ch'e sta- 
ve tun'altre cjasute, dica de boschete, che si riva- 
ve par un troi e, intant che lòr dòs si fevelavin, jo 
e il fi di ché femine si 'zujave e si coreve, ma jo 
mi fasevi ancje vigni sèt, parceche te cusine di ché 
cjase al jere un fresc ch'al nasseve dal seglar cui 
cjaldirs di ram, frescjonons ancje lór e slusinz, 
biei, cul cop. Bevi ché aghe dai cjaldirs cun chel 
cop a podinute, par difür biel ros tanche 1 cjaldirs 
e par dentri di colòr grisulin, `e jere la mé aspira- 
zion plui sante; pojá i lavris sul bec dal cop, sinti 
il fresc dal ram parie cun chel da l'aghe, al signifi- 
cave gjoldi la vite... 

Ma cressüt ch'o foi, a cjase mé a` pensavin che 

par vivi "e coventas ogni tant ancje la cjár di Co- 
lugne, ch'e costave di mancul che no in citát, e 
tane’ a’ lavin a cjolile di cuintribant. La scuviarte 
de stradele par sghinda il daziar, no sai plui se le 
ai fate propit jo, ma 'o crót di si, parvie ch'o Jeri 
tant ami de Ledre. Dopo de boschete e subit dopo 
dal Cotonifizi `e je une stradute ch'e rive propit 
fin la de Ledre e li, par un trojut che j còr dilunc- 
vie e che si pò la ancje in biciclete — baste sta 
atenz — si rive su la strade tra i Riz e Culugne, a 
uns sessante metros de becjarie. Po si torne pal 
troi fin la dal Cotonifizi, la che salacór si ë dal dut 
für des stradis vuardeadis dal daziár. 
In ogni müt, se Culugne `e je restade famose pe 
ejár di cuintribant, nol ë di di che là ’e fos dome 
| che la becjarie. `E je ancje une glesie ben logade 
là che lis stradis a’ fasin cjanton, ’e je une ostarie 
li dongje, ben in viste, e a' son lis cjasis e nujaltri. 
Nujaltri? Al ë ancje l'ajar di país, e po in bande `e 
| je la І ейге e lant indenant si passe il Cormór, e 
Udin nol è lontan ma nancje lis culinis no son 
lll lontanis. Colugne — al note "Zuan Frau tal so di- 
MI zionari toponomastic — ‘е risulte antighe, che si 
cjate scrit: «a. 1258 silvis in Colunia... dal basso 

latino ‘colonia’, ‘casa del contadino col podere | 
annesso”». Al úl di che la civiltàt contadine `e je 
nassude ancje culi par antic, prime ch'a nassessin | | 
1 daziárs e che jo 'o deventàs cuintribandir. 


L. CJANTON 

La conta dal borc 


Ai bài ticu tài 

pa li’ sbrussis e i fossài 
Tia mia compania 

Alfio, Mima e la Lucia 
Salu таси ticu tàcu 

a ciapá Sgualt e Jàcu 


Ai 

Nol ë pi nencia un candi 
Bài 

ch'al busini e ch'al vài 
Buf 

encia il borc '1 è strac e тї 


G. MARIUZ 

'Zücs e 'zujatui 


Ancje 'ne volte qualchi 'zujàtul al deventave un 
toc de... vitrine. 

Come la Pinuta, culi a flanc, une pipinute cjar- 
gnele di piece (ultins dal '800, di cm. 42) dute 
monturade cun vistit e furnimenz preparaz a 
man. E come lis pipinis dal lavoratòri di Fea- 
gne, un'invenzion (simpri tal '800) de contesse 
Cora di Brazza, cu l'abit di puntine. 


Cjanta cjanta rusignúl, la biela no mi úl 
la bruta no mi plas e ancja j gota il nas. 


"ет 


Ricolte Viaj Сісегі 











LA "ZORNADE D'AUR 


Gjldo e Rose a” vevin invidade dute la parintát 
par ricuardási dai cinquante agn passáz insieme, 
valadi par festegjá lis gnozzis d'aur. 

Fiis, fis, brüz, "zinars, gnezzis, nevòz, parintát e 
un grum di amis come me. 

Dopo la Messe duc' in tratorie par ricuardá ché 
`zornade “Che non tornerà mai più”, come ch'al 
veve dite il plevan de stesse classe di Gjldo; chés 
а’ jerin stadis lis unichis peraulis ditis par talian 
In te predicje dal predi, come si use vué di di 
qualchi peraule foreste par da impuartanze al di- 
scors. 

— Monadis - al mi veve dite Gjldo tra une bo- 
cjade e un tai. 

— Jo in cinquant'agn di matrimoni 
dome cinc agn di gjonde! — . 

- Dome cinc agn? Parcè cussì pòs?— E savint 
ch'al jere stát par tant timp a vore tal forest, — Tu 
la às gjoldude avonde póc la tó femenute -. 

— Ma nò, Rose ’e je simpri stade cun me, s'al ë 
par chel - E al continua - Viót mo, jo e Rose si 


` 

sin cognossúz quanche jé 'e veve sedis agn e jo di- 
senúf, dopo doi més che si fevelave jo `o soi lat in 
uere; par cinc agn si sin scritis letaris di un amòr 
infinit, tornat a cjase in curt si sin cjolz. Beh, chei 
cinc agn che si sin scriz a’ son stáz 1 miór agn de 
nestre vite! — 


S. VISENTIN 


| Impinions 
| Par torná a cuistá la 'zoventút passade al baste 
| torná a fánt lis matetáz. 

Lis Impinions a' son dètules di Oscar Wilde, voltadis par 


furlan di 'Zuan Osualdini. 


bh 
ad 
am 








Par indulci il mës 


Rodul al limon 


A' coventin: 

miez chilo di farine di flor e doi ús intirs e doi etos di spongje e 
25 grams di lievit di bire, disfat tune taze di lat e la scusse 
gratade di doi biei limons e 12 sedons di sucar. 


Preparazion: 

messedait tune terine il limon gratat e il sucar. Po in 
bande, impastá la farine cu la spongje disfate, i üs e il 
lievit tal lat. Lavorä e tira la paste in maniere ch'e de- 
venti sutiline, spalmaile cul sucar e cul limon, rodolaile 
e tajaile a fetutis gruessis ип dêt, Frizeit i rodoluz tal 
vueli bulint e bondant. 'O podés servi. 


* Tre-quatri rodoluz, sborfáz cun tune gote di blanc, a' 
judin a pará-vie la sflacje e a tira-su chei ch'a son ju di 
bale. 


L.V. 

NOVEMBAR 
Mortár e pestèl des valadis dal Nadison (sec. 
XIX), ancje par fracá moncjs e milùz. 

XI 


DUC' I SANZ 


I Muarz 

S. Silvie 

S. Carli Borromeo 

Ss. Martars di Aquilée 
S. Lenart 

S. Ernest 

S. GOFRÈT VESCUL 


S. Oreste 

S. Leon il Grant 

S. Martin vescul 

S. Josafat 

S. Diego 

S. Clementine 

S. ALBERT IL GRANT 


S. Margarite 

S. Lisabete di Ongjarie 
S. Odon abat 

S. Matilde muinie 

S. Otavi 

Madone de Salut 

5. CECILIE 


5. Clement 

S. Crisògun di Aquilee 
5, Catarine 

S. Dolfine vergjne 

5. Valerian di Aquilèe 
S. Mansuet 

PRIME DI AVENT 


30 L S.Andrëe apuestul 








Sar Pieri 


Podevial il Strolic dismentea che juste doi se- 
cui al viarzeve i vòi a Lonzan Pieri 'Zorut, san- 
tul di duc' i Stroleganz? 

Lafenò! Nuje di miòr, duncje, che nizza un trat 
de sò filusumie matarane cun qualchi biel 
slambri de biografie che propit lui '1 a “piturát”, 
atri aniversari, sul Lunari dal 1842. 

Ve' lu, sar Pieri! 


"є" 


II Strolic Furlan par Гап 1842 (Ediz. Bosetti, 1911-1 2). 

Ecomi 


Il timp al e in borasche! 

'E disin che Zorutt an-d-á une rasche, 
Che il mal l’è ereditari; 

Po chálin il lunari. 

No voi a cuestioná. 

Sarà chell che sara: 

Bensi uéi dius lis mes inclinazions, 

I difiets, lis virtuds e lis passions. 


'O no fas né il sartór, né il marangón; 
Ma tant e tant soi bon 
Di spegazzá portons, 
Di tasselá bragons, 
Di nasá un caratell, 
Di meti su un spinell, 
Di bati detri un coni, 
Di fà di testimoni, 

Di consolá l'aflitt, 

Di fá di chalzumitt; 
Soi bon di fa l'amór 
E anche di fa lusór. 

Sai suná lis ¿hampanis, 
Fá tabars a la mode, 
Canzonetis furlanis, 

E pistun e gubanis; 

'O sai choli lis gotis, 
Impastanä carotis, 
Doprá la coraméle, 
Impirá la gusiéle, 

E smonchá la chandele. 


"О soi stad militar, ma no in batde; 
'O sai fa la fritae, 

О sai bati il tambur, 

Sai giavá un ragn da un mur. 
'O soi bon di spadá, 

Di scussá, di scuartá, 

Di tira, di moli, 

Di stringhiá il chavall, 

Di fa il mestri di ball, 

Di dá fúg al canòn 

E di sglonfá il balón: 

Soi bon di fá il pestád, 

Di тепа la purcite sul marchäd, 
Di fréá il chadenazz, 

Di fa chantà i cuajats, 

Di dá il clostri al portón. 














Di tacá su un boton, 

Di tirá su il chaldir, 

Di fá da cavalir, 

Di fá da barbezuan, 

E di stimá ledan. 

No ten në a batiá, në a vescolá; 
Pluitost doi une man a purcita. 
Duch sa che te' ocasiòn 

Mostri tant di curòn: 

Dispensi proteziòn; 

'O daress di gustà a dutt il mond, 
Ma no mi torne cont; 

E po' a di il ver, no di 

Propri nuje ce'dá j. 


A mA a WH ORO aa Le me a Wow беа WR m т E AE 


No soi fregul puartäd 

Par chell che 'j puzze il flad; 

Ai bensi gran bon nas: 

'O uälmi il papetas, 

L'impostòr, il chitin, 

E duch chei che nus seghin il martin; 
'O nasi a la lontane 

La zovine, la vedrane, 

La vièle carampane; 

'O sint se ë magagnade, 

S е plene o disuedade. 

No dopri mai piròn, ten simpri i guants, 
O patiss il stizzòn, 

E tant e tant soi mati 

Par lis cocis cu'l lati, 

Pe’ brúade, pa'l cràut 

E pa-i conciarts di flàut. 

Soi figott come i fruts; 

Mi plasin i miluzz, 

Mi plasin i zalets 

I luvins, i confets; 

E come i berechins, 

Voi termenand pa-i cops a passarins; 
O fas balons di név, 

O fas rácolte di mócuj di sév, 

Mangi di gran polente su lis boris, 
Po m implanti a chalá j' ùmign des oris. 

Ai passión pa-i bancnots 

Cu-la sope di crots, 

Pes comédiis del Note, . 

Pa'l ziig di cite rote, 

Pa-i fongs, pa-i bragons largs, 

Pe' musiche, pa-i spargs, 

Pa téatro, pe’ char in céoléte, 

Pes bielis arts, pe' scuéte, 





Ра”! bacalà, pe’ rucule, 
E pe' femine mücule. 


Soi nemi capital 

Del sufi; del funeral, 

De pipe, del pantàn, de char di vache, 
De triache, de sflache, 

Dei pulz, des buinis-mans, 

Dei compliments, de cragne su lis mans, 
De misérie, del luss, 

Dei pezzotars, dei muss, 

Des náv denant misdi, 

Des dois di parturi, 

Des bàis, des letòanis, 

Dei usuraris, des fieris terzanis, 

Dei capitài passivs, des stomeganis, 
Dei bigolons, de ritenzión d urine, 
Des busis in-tes chalzis, de berline, 
Dei cài, des mániis stretis, 

Des bausiis, des gazetis, 

De piruche, del chald, dei rufians, 
Des mosçhis, dei tavans, 

Dei cuärgnuj, del pan fresc 

Del brüd di verzis, del uardi todesc, 
Des moröidis, dei bez cuan'che non-d-di, 
De musse cuan che trái, 

E del salam cu?! aj. 

Ne l'an nonantedói 

Mi an fabricàd in doi. 

Soi nassúd a Lonzán 

In chase di Frisacc, 

E stad a scuèle lò del capelan. 
D'inzèn tan che Pitacc, 

Levi anchimò a passòn 

Che ai tradott Cicerón, 

E ài voltad in latin 

Bertoldo e Bertoldin. 

Land po indenant cu-i agns a' soi rivàd 
A deventá chell che o' soi deventäd: 
O sai sotrá, dividi, 

Moltiplicá par ridi; 

La régule del tre 

Jë une scuviarte me'; 

Chimiche e matematiche 

Lis ài un mont in pratiche; 

Versäd in geometrie, 

Soi professor di trie; 

Ai lett t'une accademie un lung discors 
Cirche la teorie del ball de l'ors; 

Za agns di publicad 

Un bielissin tratàd 








Su l'elocuenze dei mus padóans 
E su l'umanitad del cope-chans; 
Senze mai tirá il flad, 

Ai fatt la mape in-t-une setemane 
Di dute la Toscane; 

Ai scuviart la rasòn del cuintripès 
E l'ài petade ju scrite in frances; 
'O sai che il vint al tire, 

Che qualchidün lu mole; 

Che cuan che il chav al zire 

No si pó stá te' fole; 

Sai fa d'intervenient e di nodar, 
Sai tiziá il gespar; 

Soi ciròic, cuince-uess, 

E miedi e spiziar nel timp istess; 
Remondi il chalcinar; 

'O giavi la pivide, o ben o mal 
Cognoss la dose del servizial; 

A fuarze di pazienze, 

Cognoss la diferenze 

Fra pèule di chaliar e di liron, 
Fra giall e fra chapòn, 

Fra vidiell e vidiele, 

Fra citt e fra padiele, 

Fra muss e leterad, 

Fra becc e bastonad. 

Us conti po’ in secrett che soi pelos, 
Che soi bulo famòs; alt di stature, 
Che jè senze nissune zontadure; 

E par chest no di paúre 

Nè te-i vivs, nè te-i muarts; 

Nè te-i drets, nè te-i stuarts; 

No crod ai belandants, no crod es striis, 
Né a l'òrcul, né es magiis. 

Soi stad oselador, 

lacchè e chazzadòr... 

Dirés che no ài polpetis? 

Ma ben dos giambis dretis, 

Lungis in proporzión 

E doi pidons tan che scurs di balcón. 
Une man di comäri 

Cun dutt il necessari... 

Podès dibati un cuint. 

Sint po' che chestis sioris van disind 
Che soi pluitost duriòn, 

E che in conversaziòn 

Selvadi come l'ors, 

No sai fa un compliment, 

No sai tigni un discors, 

No sai la in sentiment. 

Che о sedi un palandrán, un basòal, 

Alèchest, sioris mes, il manco mal: 
Dimi pluitost che 'o batt sott i cincuante... 
Ju finiss chest Nadal; la charte 'e chante. 


Culi mett jit la pene, 

Mi s'inclapiss la vene; 

Cognoss che fra cualchi an 

Anche il Strolic Furlan, 

Dopo di 'vé frujads tangh canoghäi, 
Al à di lá a fa tiare di bocái. 

Chest l'è chell che mi bruse! 

Se mai podess chatá für cualchi scuse 
Par campá, ben o mal, 

Fin al dí dal judizi universal! 

Vedés, soi necessari 

Par insegná il mistir, par fà il lunari: 
Dopo muart jo, scomett, 

Nissün j chate il drett. 

Donche mètisi al pont, 

E fait che 'o vivi fin che mond l'è mond. 


P.Z. 

'Zücs e 'zujatui 


Braure, lafesi, a strissiná un cjaval dal gjenar. 
E te cjamare dal frut, sigúr, logát in viste! 


Laurinz codarúl 

cu la muse lá dal cúl 
il to voli al ë svuarbat 
e la vacje ti à pescjat. 


n 


Cjavalut di len piturát, de planure furlane (dal '800); cm. 
41x32. 


Ricolte Vigj Ciceri 

Cjampanis de sabide sere 


O cjampanis de sabide sere 

co sunavis za timp di ligrie, 

ma cumò 'o sunais di murie 

par chel 'zovin ch'al jés de balere. 


O cjampanis de sabide sere 
co ne volte `e jere armonie, 
ué la vós in tun "disco" 'e rumie 
e tabae che nancje pár vere. 


O cjampanis de sabide sere 

co pai práz la vós vongolave, 

ué il ciment la tiare `e rint sclave 
e al scjafoe chel glon te glazzere. 


O cjampanis de sabide sere 
co la vós 'e jentrave tai cürs, 
ma ce ül di che uë a' son dürs 
e no sintin nissune prejere? 


O cjampanis de sabide sere 
co pandevis "doman 'e je fieste", 








ma cumo ben di dí ce us reste 
se lis fiestis a' son 'ne cagnere? 


O cjampanis de sabide sere 

co sunavis par un mont forsi miór, 
par che l'omp nol patissi dolór 

e lontane `e stedi la uere. 


O cjampanis de sabide sere 
us prein sunait plui a fuart 
che la vite 'e vinzi la muart 
e la droghe `e vadi in galere. 


O cjampanis de sabide sere 

sunait saldo no stait a fermasi 

che il mont al vignarà a mudasi: 
l'omp di Fede te “VOS” lui al spere. 


PIERI CRESSATTI 

VIT 


Par capi la malincunie antighe e ancje la sota- 
netat (perpetue?) dai Furlans, salacòr no si sbalje 
a fermá il pinsir su Vit, che "za il so non al ë nas- 
sut sbalját. Dal dizionari toponomastic di 'Zuan 
Frau al risulte che chel non li i Furlans lu an cja- 
pat sbalját dal non sbalját dat cuissà quant dai 
Talians: difat, il latin vicus, ch'al úl di dome borc 
o país, par Talian al varès vút di deventá vico. 
come ch'a'nd'é tanc' vie pa l'Italie. Un altri Vito 
si cjatilu dome in Calabrie, ma salacór chel nol ë 
sbalját. Po, par Talian, dongje di Vito si à d'Asio, 
e li i studiós а” plòmbin tal scúr e dibòt nancje no 
sperin di cjatá une di une glagn par rivá a capi un 
alcut di chel non. E po, ancjemo, la int di ventilà 
si clamin i Asins, dontri che par Talian al ë vi- 
gnüt il cognon Dell'Asino; ma i fruz a scuele a” 
puédin meti su chel i un acént tant grant ch'a 
vuèlin, che no ju salve mai dal sgavara balort dai 
compagns foresc”. 

Ve'mo! E” an scomenzat 1 Ongjars cun mazzali- 
zis tant tremenz che parfin la storie dal Friúl 

simpár zoncjade, dibòt nichilide dai scarsanái de 
int copade. Po sdrumäi, fücs, cjaristiis che dal 
1527 a’ muririn passe cincent di lór, e miserie e 
migrazion e, infin, il taramot dal 1976 cun 
muarz, feriz, e un altri sdrumál trement. Puars 
Asins! A’n’ sono ancjemò tal país? Al ven di do- 
mandásal biel che si scrif chestis riis: parceche 
nol sarès nuje di maraveasi s'a fossin aromai duc' 
sparnizzáz pal mont. 

Vit, cun dut sbalját, al pó séi pensát, cul so pas- 
sát, come 1l principi de fin dal Friül, se alc nol 
gambiarà. A1 Furlans bande Udin, co a` passin 
dila da l'aghe, s'impòn l'idee di Pordenon cu lis 
sós industriis e la só ricjezze, ma il Friül ch'al re- 
ste al é te puaretát dai pais di ventilà, ch'a son in 
pós a stá e là che da rár al passe qualchidun. Tan- 
te brave int e` an scugnüt bandoná il pais e la pal 
mont, e tanc’, cun dute la fuarze e la volontát ma- 
dressudis tune vite dure, a` son riváz a contá ce- 
tant e a fänus pensá cetant ch'al podarès valé ıl 
Friül se ché fuarze e ché volontát a' podessin cja- 
tà culi lis cundizions par esprimisi. 

Vit al é un pais emblematic dal Friül des monz 
a diestre dal Tiliment: un pais che par capilu tu 
às di riválu no cun tun auto, in presse, ma a 





planc, cu la biciclete o a pit, fasint la rive, cjalant 
chei sdrups atòr. Insomp de rive al ë lui, e ti par 
di vélu "za vit cognossút, cundutch'al ti par ancje 
di no vélu mai viodút prime. Ce ésal in cheste 
contradizion? Al ë alc di lontan ch'al ti tocje il 
sanc; tu alzis i vôi, tu ju sbassis; tu as li il país: un 
tòr, une glesie cui pinacui sul fronton. une stra- 
dute jenfri murais e dut un moviment di mürs, 
puartons, claps, cops... S'al passe qualchidun, tu 
lu pensis propit une anime vive, ma al ti ven l'in- 
gos pensant che ché anime ’e cjamini inviars dal 
paradis, parceche il pais al à une blanchisie ch'e 
tarlupe sul fondal révit, vert e salvadi de mont. 
Ése cussi salvadie la strade dal paradis pai Fur- 
lans? Sino nassüz sbaljáz? 


L. CJANTON 


Francesco Delpin (Romans dal Lusinz) 

Par indulci il mës 


Strachedinc' 


A' coventin: 

250 grams di farine di flór tamesade * tre blancs di úf e la 
scusse gratade di un limon e 300 grams di mandulis dolcis, 
speladis, tostadis e masanadis e 100 grams di sucar. 


Preparazion: 

prindidut sbati i blancs dai ls e montaju a néf; po pre- 
para un impast cu la farine, il sucar, la scusse gratade 
dal limon, lis mandulis masanadis e lavorá ben ben. Po 
zontá il blanc dal üf montát a néf e lavorá ancjemó un 
fregul. Prepará une lame di fòr onzude cu la spongje e 
spolvarade cun tun fregul di farine di flór e, parsore, di- 
sponi tanc' bastonuz (granc' tanche miez grissin) pre- 
paráz a man cul impast 'za pront. Metéit la lame tal fór 
za cjalt e lassait che i strachedinc' a' devéntin indoráz. 
Dopo disfredáz 'o podarés distacáju de lame cun tune 
spatulute e serviju ai vuestris invidáz. No savés ce ch'o 
mangjais. 

* Di no crodi, ma i “Strachedinc’” a’ ristorin il stomi e a’ 


permètin di frontá cun ligrie la maluserie dal unviár 
ch'al sta par riva. 

Dicembar 


DICEMBAR 
Specoladòre puartative dai prins dal Nüfcent. 

XII 


5. Eligj vescul 

S. Cromazi di Aquilee 
S. Francesc Saveri 

S. Barbure 

S. Dalmazi 

SECONDE DI AVENT 


S. Ambrós vescul 
Madone di Dicembar 
S. Sir vescul 

B.V. di Laurét 

S. Damas 

S. Joane di Chantal 
TIARZE DI AVENT 


5. Zuan de Crós 
S. Albine 
S. Florean 


S. Grazian 

S. Dario 

QUARTE DI AVENT 
. Pieri Canis 

. Flavian 

. Francescje Cabrini 
. Irme 

NADAL DAL SIGNÓR 
S. Stjefin martar 

LA SANTE FAMEE 


Sanz Inocenz 


S 
S. Davit re 
S. Silvestri pape 

Ultin dal an 


Ultin dal an 

intabarát di néf 

cun tune glagn di lune 
che cüs la miézegnot. 


A ret la mont, il lác 

al glot i gnei pinsirs 
e al spude su la rive 
il vueit da la me vite. 

















Intór intór al pese 
un cidinór di muart. 


MARIO ARGANTE 





Savou d'inviar 


Cuan’ ch'al soréli blanc, e insavurit cu ‘na 


ma no malät, piendala secia 
al met a nut e fumada di mina, 
chel piòul di làris, sut, intant che fóur a nivié. 


vuoit di maiatas 

di fazòi belzà batús, 

di macs di panolas zalas 
belzà portadas 

ta la camara dal sorc 
par disgarnila, 

al nono, 

cun sintiment, 

al sercia cu la ciassa di legn, 
ta ché sita ch'a fuma 
sóra al spolèr 

scialdát dal véspal, 

chel ministrón ch'al boi, 


fat cui fazói secs 


piendala = toc di cjàr 
mina = piòre A. CLERICI 








Blancje e fofe 
e crizze 
cidine 

sot il pit 

Jantulin 

dai ricuarz... 


“Ce ditu 
ch'an vegni 
inmo 

chest an?” 


Anzil: Neve in Friuli. 

Cumo 

blancje e fofe 
parmis 

di cjasis vuedis 
curtii 

cence frutins 
dibant 

e spiete mans 
ch'a strènzin 
balis 

di butå 
riduzzant 

a di un 

ch'al passe! 


E.B. 




















ILNADAL DAL NONO 


— Va a cjóli Mateo tal asilo, al ti spiete. — 

Al è sot Nadal, la néf 'e cole cidine 'tór lis qua- 
tri dopomisdi. 

— Cjape su la slite, cussi tu lu fasis content. — `E 
'zonte mé fie. 'O voi. Vie pe' strade `o cjati une 
viele che mi dis ridint: —Ce biel podé tornä 
fruz... — Si cjalin in muse come s'o fossin fradis. 
Sot Nadal `o cirin di fevelasi di plui, di Jessi plui 
bogns. 

Vie pe’ strade i pez a’ son cjamáz di néf, lis 
sgrifis dai arbui a’ son indarintadis, il riul glazzát 
e cidin, un ucelut al svolete. La néf `e ven ju come 
il pulvin dai poi d'istát, paveutis blancjs che cun 
la lôr netisie a’ oressin cuviarzi duc’ i mai di chest 
mont. Si nul odor di pez e di fajar brusat e chel de 
polente cuete in qualchi cjase viere. 

Mi ven adament che quanch'o jeri in citat il 
gust pes fiestis di Nadal al tacave un piez prime 
de vilie e duc' i fruz lu spietavin seneós pe' clime 
de spiete che si viveve granc' e pizzul. 

Inchevolte no jerin lis **Vie del Natale" e i bu- 

teghirs no fasevin lotariis par premiá cui che ur 
varès fat fa plui bogns afars, no si viodevin vetri- 
nis sflandorosis, come al di di vué, cun miars di 
lampadinis ch'a lampin e che ti incéin. 

Lis vetrinis in Marcjavieri no mostravin ni pe- 
lizzis ni montons, ma une schirie di capoz, di sti- 
rianis e di cjapiei di ogni fate. I casulins dai borcs 
a' metevin in mostre la robe di simpri cun di plui 
qualchi goloset come mandolat, biscoz, caramelis 
forestis, qualchi cjcolate e confèz; chei in centro 
a' metevin in vetrine panetons, gubanis, qualchi 
butilie di licór, üe passe e zariesis sot la sgnape tai 
vasuz di veri. 

La novene di Nadál `e tacave puntuál in dutis 
lis glesiis. 


"O sint di lontan un vosarili e `o jentri tal cjalt 
dal asilo. 1 locai a? son inflochetáz cun galis e 
ghirlandis di cjarte colorade, sui veris a’ son pitu- 
radis renis ch'a tirin slitis cjamadis di regai, musis 
cun la barbe e i cjavei blancs cun la scufe rosse 
ch'a ridin, ca e la su lis lastris a? son tacadis cjan- 
delis e stelis cun la code, fatis cun la cjarte colora- 
de. 

Ajar di fieste. 








— `Ô preparin 1 fruz pal Nadal— mi dis la me- 
strute. 

— E il presepio dula isal? - j domandi. 

— No si lu fas, masse matez — mi rispuint. 

`O saludi lis mestris augurantj ogni ben. ”o cja- 
mi Mateo ben intabarát su la slite, si viodin dome 
1 vogluz ’zelesc’ ch'a spònzin il cil tra la barete e 
la siarpe. 

E vie. 

— Nono ce isal il presepio? - mi domande il frut 
ch'al à tre agn. J conti che in tun cjantonut de cu- 
sine o te cjamare de none si lavorave, dopo la 
scuele, par prontá la capane fate cui stecs, su lis 
monz fatis cun la cjarte blu dal zucar o de paste, 
si sparnizzave farine di flór come s'al ves neveát: 
si faseve la glazze cun la sode pestade, lis stradelis 
cun la pomice o cul savalon fin, i sueis cun tocuz 
di spieli, 1 riui glazzaz cul bombás; si lave a cjapá- 
su il muscli sui praz für des puartis de citat, ogni 
an si meteve dongje qualchi personagjo gnüf o 
qualchi besteute. 

Lis cjandelutis metudis ca e là si lis impiave 
dome s'al vignive qualchidun a viódilu. 

L'arbul di Nadal lu fasevin dome tes cjasis dai 
bacans. 











- Fasimi il presepio nono — mi dis Mateo cun la 
vosute vajolinte. 


J al stoi fasint, ma nol ë il presepio puar d'in- 
chevolte, cumó j met dentri duc' i striamenz mo- 
dernos, cheialtris nevóz mi puartin statuinis, robe 
che si móf cun l'eletric, lusoruz, ancje 1 “zinars a' 
puartin dongje alc e il presepio alèlogat in tune 
grande stanzie. 

Mi par ch'al mancje alc. 

`E je vignude une viele a cucá, póc timp dopo 
"e je tornade cun tun pacut e disenmi di perdoná- 
le 'e je scjampade vie. 

Dentri tal pacut a' jerin doi biei agnui ch'a te- 
gnevin su la scrite: 

“GLORIA IN EXCELSIS DEO”. 

Eco ce ch'al mancjave. 

Jr o cjalavi il presepio e i ricuarz mi vignivin 
come un revoc. 

- Nono tu às une lagrime — mi à dite Mateo. 

— Nò, mi brüsin i voi — `o ài cirüt di dij. 

La mé prime bausie dite a Mateo. 


S. VISENTIN 

'Zücs e 'zujatui 


E il gue in moviment, tal còri di ruedulis e cen- 
glis, al pandeve il mistir e il snait da l'artesan. 
Ce divertiment par cui ch'al inviave l'ingegnós 
mecanisin, il pari soredut, cuca i vói e la ... bo- 
cje dal frut. 


Pieri beri scjatule di veri 
scjatule di pràt 
Pieri scrodeat. | | 


“Gn 


Provignince dal tramai movibil, sec. XIX, Valade dal Fèle, 
cm. 40x31x19. 


Ricolte Viaj Ciceri 

Sante Lussie 


Miute 'e à lassát 

in sfese il balcon 

e jo '0 soi stat bon. 

O soi lat a dij ancje al famei 
ch'al meti un fassut 

di fen pal mussut 

abas tal 'zardin. 

Si, si, sta сїйїп 

oh ce frét ce scúr 

ch'al ë là di fiir, 

to pari nol torne 
ancjemo dal marcját. 
Mamute, ce mi puartje 
usgnot Sante Lussie? 
Cuissàmo, cuissamo: 
un cjavalut, un pipinut, 
un sac di bombons. 
Ea Tunin che dal an passat 
nol e plui tornát, 

dulà Sante Lussie 
j puartje il regál? 





Tu vàis tit mamute. 
Nò, nò, clame Miute 
ch'e cjoli il ferál 
ch'e viarzi la stale: 
si sint la cjavale 

al rive il papa. 


L. VERONE 


Cjapade-sú di Duilio Bertòs di Felet, sot Sante Lussie dal '90. 

LU CRIST DAL PEK 


Ai ultims dal 1800 in tes lungjos notolados 
d'invier, cuant che di för al scivilavo lu vint e "es 
colavo tassos di niof, iü Fornèz, granc’ giuiadüors 
di cjartos, i sci tiravo in te ostario di Bovo in 
Cjamp, i scieravo las puartelos encje vio pal di, e 
Jü a bati lu fant. I giuiavo dal gióc dal maúser e de 
bestio, e cuant chi pierdevo i impegnavo la rubo. 
Cussi al ero saltat fór lu det: Pescolo mangjado, 
Luzo bevudo e Balibais balado. 

Un grant apascionát dal gióc des cjartos, al'ero 
Pre Tita Vidoni di San Roc, Forgjario. In tal 
1880 ai tocja como primo destinazion dal so 
apuestolát la vilo di Giviano. A di la veretát, la 
vito a chei timps `e no vevo di essi masso alèro, e 
cussi par para vio lu timp chest priadi a s'incla- 
pavo spes al Fòr in te ostario. di Bovo. Tornant a 
Giviano, uno not al lusciuor de luno, passant lu 
bosc tra perks e martúors, sóro lu puint Cuviert 
al jòd passá pal troi, trio ombros: al biát plevan, i 
tacá a clupiá iu genuai e blanc como la cero a si 
plata devór un fau a tirá flat; dopo un tic, biel 

plan, a cj viód vigni indevant uno grando ors cui 
doi piciui; di sigür 1 ero iü ultims di che bielisci- 
mo razo. 

Un ati viac”, s'intardà te ostario di Bovo pi dal 
solit e al salta fór a buinoro al incricà dal di. Doi 
sarcandoi, Meni Piciul e Toneat de Marcheto i 
pensá di fumáje bielo; i impiärin un feral a petro- 
lio sot lu grant Crist in len, plantát tal cjamp dal 
Pek, lúor si platar sot lu murut di clap. 

Es' quatri a buinoro al saltà fór de betolo Pre 
Tita, al'ero un tic a lustic e al restà maraveát a 
vedio chel sorto lusciuor e al discé: «Oh, folc, ce 
jè usnot che lui gno Paron al'e dut illuminát?» E 
chei atris doi: «Par vedio di ce oro chi salto fór iu 
mio ministros!». 


Storio dal gnó borc, 

storio d'aitris timps, 

storios de nestro int 

ch'e no je áti! 

Storios di cjasos vuétos 
ch'es son restàdos dibessolos 
a vuardea lu nestri borc!... 


N. DEL FABBRO 

PEZZÒZ E GJELATO 


Une volte par setemane, tal cidinór de periferie 
di Udin, al passave pe strade “un” ch’al vignive 
dongje cun tun tricicli, sunant une trombete e 
cun tune vosone che mai, al berlave: **Véso fiars, 
pezzòz, feminis? Piels di cunin?”. 

Parsore dal tricicli al puartave un grant ’zei pai 
pezzòz, un grant sac pes piels di cunin che, in chè 
volte, duc` si rangjavin a netá e a dissecjá par 
podé vendjes, e une cassele pai tocs di fiár. 

La canae 'e coreve a clamá la mame, che vie 
pal an 'e veve metüt in bande alc pal pezzotár. 

Une volte lis feminis a' cusivin squasi dutis e 
qualchi toc di tele vanzade che no coventave, o 
qualchi cjamese masse frujade, o un pár di bre- 
gons ben "za voltäz, che propit nol pareve bon а 
metju, s'ingrumavin. | 

Alore si lu clamave е lui al vignive in cjase е al 
scomenzave la naine: al cjalave, al dispreseave, al 
scartave, al sielzeve, e al pesave cu la stadëre ce 
che j lave ben e po al butave jü un presi come j 
pareve a lui. 

No jerin mai tanc' 1 bez, epúr al jere alc. 

E se la mame "e diseve di si, nó fruz si jere con- 
tenz pal afár, parceche chei béz a” lavin pal gjela- 
to. 

Ogni tant al passave ancje l'omp dal gjelato, 
cul so tricicli blanc, cun tune tende di protezion 
parsore dai doi bussuloz. 

Alore `e scomenzave un'altre cerimonie. 

I fruz lu clamavin e lui si fermave: al spietave 
cun pazienzie ch'a vignissin für in tanc’ e po, par 
un franc, a secont dal umòr, ti dave une paletade 
plui o mancul grande di gjelato di creme e une di 
cjcolate. 

D'acordo, il gjelato di cumo al ë plui bon e an- 
cjemò cun tanc' savórs, ma 1 pezzòz di ché volte 
a’ jerin plui preseáz, parceche cui béz che nus 
veve dat il pezzotár, si cjoleve il gjelato plui. di 
une volte. 

In di di vué un quintál di pezzóz al vál cin- 
quante francs; sicheduncje par doi gjelatos a' co- 
ventaressin almancul corante quintai di pezzòz, 
che ti ledi ben. 

Se no, tu varessis di pajá par che 1 corante 
quintai t'ai puartassin vie. 

FANNY BARTOLI 

'Zücs e 'zujatui 


Nol mancjave, fieste garantide par duc', il spe- 
tacul dal teatri ... in cjscjel. 

Une manovele (sul daúr) 'e dave viamenze a 
vinc' o plui ingranagjos di len ch'a fasevin movi 
e gira pipinuz di ogni sorte, siòrs e popolans, di 
lunc balcons e puarti dai plans. 

No isal cussi, te rapresentazion de vite, ch'a 
nassin resons e regulis dai 'zúcs, chës ch'a 
viestin ancje il plui rustic dai 'zujatui? 

Il cjscjelüt, di ande gotiche, alt 85 centimetros 
par 66 di basament al proven di Palüce, fat-sú 


(tal '800) di artesans ch'a vevin olmat il model 
tes Gjermaniis. 


Ricolte Vigj Ciceri 

Par indulci il mës 


Crostade austriache 


A' coventin: 

200 grams di farine di flòr e un eto di spongje e mieze bustine 
di lievit par dolz e un eto di marmelade di miluz o di piruz e 50 
grams di mandulis speladis e masanadis e tre ús intirs e la 
scusse di un limon e 150 grams di sucar a vél e un fregul di 
vanilie. 


Preparazion: 

impastá a man la farine, i ros dai ús, la spongje, il su- 
Car, il lievit e la scusse di limon, come par une crosta- 
de. Disponi l'impast in tune tortiere onzude cu la spon- 
gje, fasint in maniere che la paste 'e sedi ben alzade 
sul ór de tortiere. Meti parsore la marmelade e i blancs 
dai ús che, prime, a' varan di jéssi stáz montáz a néf. 
Ancjemò parsore disponi il sucar a vèl, lis mandulis pe- 
stadis e un fregul di vanilie. Meti la tortiere tal fòr a 
200-220" e cuei par une miezorute. 


" L'Austrie 'e je simpri stade innomenade. E di сито 
indenant ancje pes crostadis. Prová par crodi. 


L.V. 





| E cun chest, dal sigur, 

| la schene ’e poe tor dal mur. 
Dome il cumiát al ven daspo: 
di cür, alore, a duc’ bon pro! 


Il Strolic 

bbiamo scelto di 
parlarVi con un 
simbolo: una stretta di 
mano. Essa da un lato 
rappresenta la nostra 
esperienza e la nostra tradizione. dall'altro la 
nostra efficienza e la nostra capacità di pen- 
sare al futuro. Abbiamo scelto la stretta di 
mano CONME esempio del nostro lavoro. Pe Es 
ché simbolicamente rappresenta quello che 
vogliamo essere per Voi: consulenti disponi- 
bili. capaci di offrire soluzioni adeguate e 
vantaggiose ad ogni Vostra domanda. 

E un invita a parlarci. Pres- 
a0 ogni nostro sportello è 
possibile trovare la solu- 
zione ottimale: ne abbia- 
mo sia la possibilità che la 


capacità. 





_ LA VOSTRA OPINIONE 
E LA NOSTRA IMMAGINE. 

DA ANNI IL NEGOZIO OFFRE ALLA SUA CLIENTELA | MIGLIORI PRODOTTI 
DELL'OTTICA NAZIONALE E INTERNAZIONALE 


Vista sott'occhio 
alla Optex 


Da oltre un ventennio || ne- 
gozio di ottica Optex, situato 
in posizione centrale a Udi 
ne, di cui è titolare il signor 
Adriano Maura, offre alla sua 
esigente e ormai affezionata 
clientela tutti | migliori pro- 
dott) dellottica nazionale e 
internazionale 

Il tutto, ovviamente, tenan- 
do sempre bene a mante 
l'importanza non solo della 
ricerca di occhiali dalle for- 
me e dalle linee nuove e sti- 
ziose ma soprattutto della lo- 
ra ottima qualità 

Non solo: || titolare, che da 
sempre si ë impegnato mollo 
a livello sociale devolvendo 


tondi in occasioni di manife- 


stazioni a scopo benefico, 
quali l'aiuto dei giovani che 
vogliono uscire dal tunnel 
della droga, o sponsorizzan- 


da iniziative culturali di vario 
genera, à una persona che 
ha sempre puntato molto sul- 
la professionalità e sulla 
competenza. Oltre a curare 
l'aspetto moda degli occhiali, 
egli si è sempre dimostrato 
molto attento e sensibile a 
tutte le innovazioni tecnolo» 
giche. In sostanza, da anni 
Adriana Mauro opera all in- 
segna della continuità e del- 
l'innovazione 

Che cosa significa tutto 
ciò? Che Adriano Mauro si di- 
mostra aperto e sensibile al- 
le nuove sfide. Che Optex, ri- 
battezzata non a caso l'ottica 
dei giovani, vuole tenere 
sempre sott'occhio tutte le 
molteplici novità del mercato 
nazionale e internazionale 

Novità che vengono propo- 
ste a ritmo continuo. Novita, 


inoltre, che | giovani lanno 
immediatamente proprie 

In sostanza, Optex, aperto 
nel lontano 1968, rappresan- 
ta un punto di riferimento per 


tutti ma, sopratutto, per la 


gioventu, che si vede «prolet- 
tata= nel 2000. Ora che si sta 
andando verso Гайеѕа so- 
glia del 2000, a detta del tito- 
lare di Optex, essere giovani 
significherá quindi due cose 
innanzi tutto avere un nuovo 
modo di essere e di vivere 
Insomma, l'età conterá rela- 
tivamente 

In questo senso lOptex, 
un azienda ormai conosciu- 
lissima a livello regionale, 
rappresenterá un vero e pro- 
prio punto di riferimento per | 
giovani ma anche per quanti 
si sentono giovani o anche 
teenagers «dentro» 

